Emalayalee.com - പെരുമാറ്റ രീതികളില്‍ക്കൂടി വെളിപ്പെടുന്ന വ്യക്തിത്വം (ജോണ് മാത്യു)\nപെരുമാറ്റ രീതികളില്‍ക്കൂടി വെളിപ്പെടുന്ന വ്യക്തിത്വം (ജോണ് മാത്യു)\nEMALAYALEE SPECIAL 02-Jun-2013\nഒരു സാംസ്‌ക്കാരിക വേര്‍പിരിയലിന്റെ ആദ്യത്തെ വെടി പൊട്ടിയെന്ന് പറയാമോ? ശരിയാണ്, ഇന്നത്തെ ചര്‍ച്ചകള് കേട്ടാല് തോന്നും അമേരിക്കക്കാരെല്ലാം കൃത്യമായി നിയമങ്ങള് പാലിക്കുന്നവരും ഇന്ത്യാക്കാരെല്ലാം നിയമം ലംഘിക്കുന്നവരുമാണെന്ന്.\nകൊമ്പത്ത് പിടിപാടുണ്ട്, തൊട്ടുകളിക്കരുതെന്ന് പറയുന്നത് കേരളീയവും ഭാരതീയവുമായ സ്വഭാവം. കഥ.\nഞങ്ങളുടെ നാട്ടില് ഒരു കാരണവരുണ്ടായിരുന്നു. അദ്ദേഹത്തിന്റെ സഹോദരീപുത്രന് ചന്ദ്രശേഖരന് തിരുവനന്തപുരത്ത് കാര്യാലയത്തില് ഹേഡായി പാറാവുഡ്യൂട്ടി. തിരുവനന്തപുരവുമായുള്ള ഞങ്ങളുടെ സമ്പര്‍ക്കം മുഴുവനും അക്കാലത്ത് ചന്ദ്രശേഖരന് വഴിയും.\nഒരു ദിവസം നാട്ടുകാരണവരുടെ കീശ ആരോ ഒന്ന് തപ്പി, അല്ലെങ്കില് പോക്കറ്റടിച്ചു. അദ്ദേഹം നേരെയങ്ങ് പോലീസ് സ്റ്റേഷനില് ചെന്നു. പരാതിനല്‌കുന്നതിനുമുന്‍പ് ഇങ്ങനെപറഞ്ഞ് പരിചയപ്പെടുത്തിയത്രേ.\n``ഞാന് തിരുവനന്തപുരത്തുള്ള ചന്ദ്രശേഖരേഡിന്റെ അമ്മാവന്.....'' എന്നിട്ട് നെഞ്ചു വിരിച്ചങ്ങ് നിന്നു. ഞാനാരാണെന്ന് മനസ്സിലായോ എന്ന ഭാവത്തില്.\nഇതുതന്നെയല്ലേ വരിതെറ്റിക്കേറിനിന്നവളും ചെയ്‌തത്. വിളിപ്പുറത്ത് ഹേഡേമാനന്മാരുണ്ടുപോലും!\nകുറേ വര്‍ഷങ്ങള്‍ക്കുമുന്‍പ് ഞാന് നാട്ടിലേക്ക് പോകാന് ന്യൂയോര്‍ക്കില് എത്തി. എയര് ഇന്ത്യയുടെ ഗേറ്റ് തുറക്കുന്നതും കാത്ത് പത്തുനാനൂറ് ആത്മാക്കള്! അവസാനം ഗേറ്റ് തുറന്നപ്പോഴാണ് എങ്ങനെയെങ്കിലും ലൈനില് മുന്നിലെത്താനുള്ള ഇടി തുടങ്ങിയത്.. തനി ഭാരതീയം അഥവാ കേരളീയമായ ഇടി. പറക്കുംപക്ഷി ഇന്ത്യനല്ലേ. അതൊരു വശം.\nതോളത്ത് നക്ഷത്രങ്ങള് പതിച്ച എയര്‍ഇന്ത്യാപ്രമാണിയുടെ ഒപ്പം ഇതാ വരുന്നു ഒരു സേട്ട്. സേട്ടിന് ഇടിക്കാനുള്ള കരുത്തില്ല. പക്ഷേ പിടിപാടിന്റെ കരുത്തുപയോഗിച്ച് വേഗം വിമാനത്തില് കേറിപ്പറ്റണംപോലും. ഇതും സ്വാധീനത്തിന്റെയും പണക്കൊഴുപ്പിന്റെയും കഥ.\nഅമേരിക്കയിലെ ഒരു അത്യാധുനിക ഫ്രീവേയില്‍ക്കൂടി കാറോടിക്കുകയാണെന്ന് കരുതുക. തുറന്നകാറില് ബ്ലോണ്ട്‌മുടിയും പറപ്പിച്ച് ഒരു മദാമ്മക്കൊച്ച് ചാട്ടുളിപോലെ നമ്മുടെ മുന്നില് വന്നുകയറുന്നു. നിങ്ങള് `വൈരാഗ്യമേറിയ വൈദീകനാണെങ്കിലും' വികടസരസ്വതി നാവിന്‍തുമ്പില് തത്തിക്കളിച്ചെന്നിരിക്കും.\nനാട്ടില്‍ക്കൂടി ഒരുവന് കാറില് യാത്ര ചെയ്യുന്നു. എവിടെനിന്നോ ഞാലിപ്പൂവിന്റെ ഒരു പടല പഴവും വാങ്ങി.\nഅമേരിക്കയില് ദീര്‍ഘയാത്ര ചെയ്യുമ്പോള് കാറിനകത്ത് ആദ്യം കരുതിവെക്കുന്നത് ഒരു ട്രാഷ് ബാഗാണ്, ഉച്ഛിഷ്‌ടങ്ങള് നിക്ഷേപിക്കാന്. നാട്ടില് കാര്യങ്ങള് അങ്ങനെയൊന്നുമല്ലല്ലോ.\nഅയാള് ഗ്ലാസ് താഴ്‌ത്തി പഴത്തൊലി പുറത്തേക്ക് വലിച്ചെറിയുന്നു. ദൈവത്തിന്റെ സ്വന്തം നാട്ടില് ദൈവം തന്നത് ദൈവത്തിനുതന്നെ ഇരിക്കട്ടെ.\nയാത്ര തുടരുന്നു. കുറേച്ചെന്നപ്പോള് മൂത്രശങ്ക. അപ്പോള് പറഞ്ഞു\n``എടോ, തങ്കച്ചാ സൗകര്യംനോക്കി കാറൊന്ന് നിര്‍ത്ത്.....''\nതങ്കച്ചന് കാര്യം പിടികിട്ടി.\nപെരുവഴിക്കരുകില് കുറ്റിച്ചെടിയുടെ മറവില് മൂത്രമൊഴിച്ചു.\nഇപ്പറഞ്ഞതൊക്കെ കഥകള്. ഇതെന്തിന് ഇവിടെ ഓര്‍മ്മിപ്പിച്ചു. ഇന്ന് കൂട്ടത്തോടെ പാമ്പിനെ തല്ലുകയാണ്. വരുന്നവര്‍ക്കെല്ലാം ഒന്നെങ്കിലും തല്ലണംപോലും. ഞങ്ങളെല്ലാം പുതിയ സാംസ്‌ക്കാരിക രീതികള് പഠിച്ചെടുത്ത് തല്ലാന് യോഗ്യതനേടിയെന്നോ?\nരണ്ടും മൂന്നും തലമുറകള് വളര്‍ന്നുവന്നപ്പോഴേക്കും കുടിയേറ്റ മലയാളികള് കേരളരീതികളില്‍നിന്ന് മാറിക്കൊണ്ടിരിക്കുന്നത് നേര്. അവര് തങ്ങളുടേതായ രീതികള് സ്വയമേ സൃഷ്‌ടിച്ചെടുക്കുന്നതും നേര്. നെഞ്ചത്ത് കൈവെച്ചുകൊണ്ട് പാടുന്നത് ``ലാന്‍ഡ് ഒഫ് ദ ഫ്രീ ആന്‍ഡ് ദ ഹോം ഒഫ് ദ ബ്രേവ്'' എന്നാണല്ലോ.\nഇവിടെ പ്രശ്‌നം അതല്ല. പണത്തിന്റെയും സൗന്ദര്യത്തിന്റെയും പദവിയുടെയും മാടമ്പിത്തരത്തിന്റെ അഹങ്കാരംനിറഞ്ഞ പ്രദര്‍ശനത്തെ പൊതുജീവിതത്തില് വെച്ച് പൊറുപ്പിക്കുന്നത് ആധുനിക മാന്യതയുടെ രീതിയല്ലെന്നതുതന്നെ, അത് ലോകത്തെവിടെയായാലും. ആ മാന്യതതന്നെയാണ് ഒരു വ്യക്തിയുടെ പെരുമാറ്റത്തിന്റെ അളവുകോലും. നിയമം ലംഘിക്കാനുള്ള വ്യഗ്രതതന്നെ മനുഷ്യസ്വഭാവം. ഞാന്, ഞാനാരാണെന്നറിയാമോ? ഓ, കിരാതമനസ്സും തലപൊക്കുന്നു.\nകാലങ്ങളെത്തിയപ്പോഴേക്കും, തലമുറകള് മാറി വന്നപ്പോഴേക്കും തങ്ങള് ജീവിക്കുന്ന നാടിന്റെ നല്ല രീതികള് കുടിയേറ്റക്കാര് അഭ്യസിച്ചു തുടങ്ങിയോ? അങ്ങനെയാണ് മനസ്സ് പറയുന്നത്.\nകണ്ടോ, അമേരിക്കയിലെ മലയാളിയുടെ ഒരു ജാഡയേ, ഞങ്ങടെ ഏമാന്മാരെ ചോദ്യം ചെയ്യുന്നോ? കേരളത്തില്‍നിന്നെത്തുന്ന ചില സാംസ്‌ക്കാരിക നായകരെങ്കിലും ഇങ്ങനെ ചോദിക്കുമോ, എന്തോ?\nചിലപ്പോള് നിസാര സംഭവങ്ങളും വലിയ ചര്‍ച്ചക്ക് കാരണമാകും. ഇവിടെ അമേരിക്കയിലെ മലയാളി കുടിയേറ്റക്കാരുടെ സാംസ്‌ക്കാരിക വേര്‍പിരിവ് തന്നെയാകട്ടെ ചര്‍ച്ച. ഒരു വീതംവെക്കലുണ്ടായാല് നമുക്ക് കിട്ടിയത് കലര്‍പ്പില്ലാത്ത മലയാളംതന്നെ. ഇന്ന് അമേരിക്കയിലെ ഒരു സാധാരണ മലയാളിക്ക് ഇംഗ്ലീഷ് വാക്കുകളുടെ ഊന്നുവടികളില്ലാതെ മലയാളം പറയാന് കഴിയും, എഴുതാനും.\nകേരളത്തില്‍നിന്നുവരുന്ന ടെലിവിഷന് പരിപാടികള് ശ്രദ്ധിച്ചാല് കാണാം നമ്മള് ഇന്നലെ ഇവിടെക്കണ്ടതിന്റെ, ഫാഷന് ഉള്‍പ്പെടെ, തനി അനുകരണം കാണിച്ചാണ് അവിടെ അവര് പ്രേക്ഷകരെ പറ്റിക്കുന്നത്.\nകേരളത്തില് പല രംഗങ്ങളിലും തിളങ്ങിനില്‌ക്കുന്ന മാടമ്പിമാര്‍ക്ക്, മന്ത്രി മെത്രാന് താരന്-താരി തുടങ്ങിയവര്‍ക്ക് അമേരിക്കയില് വന്നേ തീരൂ. അവരുടെ സദാചാരസൂക്തങ്ങള് കേള്‍പ്പിച്ച് നമ്മെയൊക്കെ നല്ലശീലം പഠിപ്പിക്കാന്. നമുക്ക് സ്വര്‍ഗവും അവര്‍ക്ക് പേരും പെരുമയും, പിന്നെ കാശും!\nഇനിയും ഇതിനോടൊക്കെ ചേര്‍ത്ത് വായിക്കുക അമേരിക്കയിലെ ചട്ടക്കൂട്ടിനുള്ളില് ശ്വാസംമുട്ടി നടന്നിട്ട് സ്വന്തം തട്ടകത്തില് ചെന്ന് വേണ്ടപ്പെട്ടവരെക്കണ്ടപ്പോള് പാറപ്പുറത്തിരുന്ന് മാനത്ത് തെളിഞ്ഞുനില്‌ക്കുന്ന അമ്പിളിഅമ്മാവനെ നോക്കി പഴയ പാരമ്പര്യത്തില് ധൈര്യമായി ഒന്ന് കൂവിപ്പോയത്. അത് തെറ്റാണെന്നൊന്നും പറയുന്നില്ല, അങ്ങനെയുള്ളവരുടെ സാംസ്‌ക്കാരികവളര്‍ച്ച മുരടിച്ചുവെന്ന് കരുതിയാല്‍മതി.


പുതിയ ഉയരങ്ങൾ കീഴടക്കുന്നു: ഏതൊക്കെ മേഖലകളിലെ ഓഹരികളിൽ നിക്ഷേപിക്കാം | Conquers new heights: Invest in stocks in these sectors stock market outlook\nAug 31, 2021, 10:07 AM IST\nദീർഘകാലാടിസ്ഥാനത്തിൽ ബാങ്കിംഗ് മേഖല ഗുണകരമാണെങ്കിലും ദുർബ്ബലമായ ആസ്തി നിലവാരം സമീപകാല സാധ്യതകളെ ബാധിക്കുന്നുണ്ട്. ലോഹങ്ങൾ, പ്രധാന ഉൽപന്നങ്ങൾ, വാഹനമേഖല, അടിസ്ഥാന വികസനം തുടങ്ങിയ, നിയന്ത്രണങ്ങൾ അവസാനിക്കുന്നതിന്റെ ആനുകൂല്യം ഏറ്റവും കൂടുതൽ ലഭിക്കുന്ന മേഖലകളിലാണ് നിക്ഷേപിക്കേണ്ടത്.\n# വിനോദ് നായർ\nമഹാമാരിക്കാലത്തെ മികച്ച പ്രകടനത്തിനുശേഷം ഓഹരി വിപണി ഇപ്പോൾ ഏകീകരണത്തിന്റെ ഘട്ടത്തിലാണ്. ഇടത്തരം, ചെറുകിട ഓഹരികളേക്കാൾ കൂടുതൽ ആകർഷകമായതിനാൽ വൻകിട ഓഹരികളാണിപ്പോൾ കുതിക്കുന്നത്. അടച്ചിടൽ അവസാനിക്കുന്നതോടെ വൻകിട ഓഹരികൾക്കു കൂടുതൽ പ്രയോജനം പ്രതീക്ഷിക്കുന്നതിനാലാണിത്.\nവിശാല വിപണിയുമായി താരതമ്യം ചെയ്യുമ്പോൾ വിലകൾ നീതീകരിക്കത്തക്കതാണ്. ആഗോളതലത്തിൽ നിലനിൽക്കുന്ന അനിശ്ചിതത്വത്തിനിടയിൽ സുരക്ഷിത ആസ്തികളിലേക്കാണ് നിക്ഷേപകർ നീങ്ങുന്നത്.\nഉദാര പണനയങ്ങൾ പിൻവലിക്കാനുള്ള യുഎസ് കേന്ദ്ര ബാങ്കിന്റെ നീക്കങ്ങളും പലിശ നിരക്കിൽ വരാനിരിക്കുന്ന വ്യത്യാസവും ഉറ്റു നോക്കുകയാണ് വിപണി. മഹാമാരിക്കാലത്തെ കുതിപ്പിന്റെ പ്രധാന ചാലകമായ ആഗോള വിപണിയിലെ പണമൊഴുക്കിനെ ഇതു ബാധിക്കും.\nഉദാരവൽക്കരണത്തിൽനിന്നുള്ള പിൻമാറ്റം എത്രമാത്രം ഉണ്ടാകുമെന്നതു സംബന്ധിച്ച വ്യക്തത കൈവരിക്കാൻ ഈവർഷം സെപ്റ്റംബർ മുതൽ ഡിസംബർ വരെയുള്ള കാലയളവ് വേണ്ടിവരും. വിപണിയിൽ വർധിക്കുന്ന ചാഞ്ചാട്ടങ്ങളുടേയും ഉൽപന്ന വിലയിലെ വ്യതിയാനങ്ങളുടേയും ഐപിഒയുടേയും ഇടത്തരം, ചെറുകിട ഓഹരികളിലെയും പലിശയുടെ പതനത്തിന്റേയും ഒരുകാരണം ഇതാണ്.\nയഥേഷ്ടം ഒഴുകിയ പണവും ഉദാരനയങ്ങളും ഓഹരി വിപണിയെ മാത്രമല്ല സമ്പദ് വ്യവസ്ഥയെ പൊതുവേയും ഏറെ സഹായിച്ചിട്ടുണ്ട്. ഈആനുകൂല്യം നിലനിൽക്കുമെന്നും ദീർഘകാലാടിസ്ഥാനത്തിൽ സമ്പദ് വ്യവസ്ഥക്കു ഗുണംനൽകുമെന്നും പ്രതീക്ഷിക്കപ്പെടുന്നു. എന്നാൽ ഓഹരി മൂല്യനിർണയം പരമാവധിയിലെത്തിക്കഴിഞ്ഞിട്ടുണ്ട്. ഇതും വിപണിയെ നിയന്ത്രിക്കുന്ന ഒരുഘടകമാണ്.\nപണമൊഴുക്കു കുറയുകയും കൂടിയവിലകൾ നിലനിൽക്കുകയും ചെയ്യുമ്പോഴും ഹ്രസ്വകാലം മുതൽ ഇടക്കാലത്തേക്കുമാത്രമേ ഏകീകരണത്തിനു സാധ്യതയുള്ളു എന്നാണ് കരുതുന്നത്. കാരണം കുറഞ്ഞ പലിശനിരക്കും ഉദാര നിലപാടുകളും 2023വരെ തുടരുമെന്നാണ് കരുതപ്പെടുന്നത്. കൂടിയ വിലകൾ ലാഭത്തിൽ കുറവുണ്ടാക്കുമെങ്കിലും ലോക സാമ്പത്തികരംഗം വീണ്ടെടുക്കപ്പെടുന്നത് കൂടിയ മൂല്യനിർണയത്തിനു സഹായകരമാകും. ഇതിനൊക്കെ പുറമേ രാഷ്ട്രീയ, ഭൂമിശാസ്ത്രപരമായ സംഘർഷങ്ങൾ വർധിച്ചുകൊണ്ടിരിക്കുന്നു എന്നതും കാണാതെവയ്യ. പക്ഷേ വിപണിയിൽ ഇത് കാര്യമായി പ്രതിഫലിച്ചിട്ടില്ല.\nഇടത്തരം, ചെറുകിട ഓഹരികളിൽ ഇപ്പോൾ നടക്കുന്ന ഏകീകരണം ദീർഘകാല നിക്ഷേപകർക്ക് ഓഹരികൾ വാങ്ങിക്കൂട്ടാനുള്ള അവസരം കൂടിയാണു നൽകുന്നത്. ഹ്രസ്വകാലം മുതൽ ഇടക്കാലംവരെ വൻകിട ഓഹരികൾ ക്രിയാത്മകമായ പ്രവണത തുടരുകയും ഇടത്തരം, ചെറുകിട ഓഹരികൾ ചില പ്രത്യേക ഓഹരികളിലും മേഖലകളിലും ഒഴികെ ചാഞ്ചാട്ടത്തിനു വിധേയമായിക്കൊണ്ടിരിക്കുകയുംചെയ്യും.\nവിപണിയിൽ നല്ലപ്രകടനം നടത്തുന്നതിന്, അപകട സാധ്യത കുറഞ്ഞ പുതുകാല ബിസിനസ് വളർച്ചാ അവസരമുള്ള ഓഹരികളിൽ നിക്ഷേപിക്കുകയാണുവേണ്ടത്. പുതിയ സാമ്പത്തിക വ്യവസ്ഥയ്ക്കനുസരിച്ച് നവീന ബിസിനസ് മാതൃകകൾ സൂക്ഷിക്കുന്ന ടെക് കമ്പനികളും കരാറടിസ്ഥാനത്തിലുള്ള ആഗോള നിർമ്മാണ യൂണിറ്റുകളും മികച്ച അവസരമാണു വാഗ്ദാനം ചെയ്യുന്നത്.\nലോകമെങ്ങും ആവശ്യക്കാരുള്ള കെമിക്കൽ, ഐടി, ഇലക്ട്രോണിക്, ഫാർമമേഖലകളിൽ കൂടിയ വളർച്ചാ സാധ്യതയുണ്ട്. മൂല്യ നിർണയം കൂടിയ വിപണിയിൽ ഗുണനിലവാരംനോക്കി ഓഹരികൾ വാങ്ങാൻ പ്രത്യേകം ശ്രദ്ധിക്കണം. അപകടസാധ്യത കുറച്ച് പോർട്ഫോളിയോയെ ബലപ്പെടുത്താൻ അതിനുകഴിയും.\nപാഠം 139| ഹരിത നിക്ഷേപം: സാമൂഹിക പ്രതിബദ്ധത നേട്ടമാക്കാനാകുമോ?\nപാഠം 138| എസ്ബി അക്കൗണ്ടിലെ പലിശക്കും ആദായനികുതി: കൂടുതൽ ഇളവിന് ഈ രീതി സ്വീകരിക്കാം\nദീർഘകാലാടിസ്ഥാനത്തിൽ ബാങ്കിംഗ് മേഖല ഗുണകരമാണെങ്കിലും ദുർബ്ബലമായ ആസ്തി നിലവാരം സമീപകാല സാധ്യതകളെ ബാധിക്കുന്നുണ്ട്. ലോഹങ്ങൾ, പ്രധാന ഉൽപന്നങ്ങൾ, വാഹനമേഖല, അടിസ്ഥാന വികസനം തുടങ്ങിയ, നിയന്ത്രണങ്ങൾ അവസാനിക്കുന്നതിന്റെ ആനുകൂല്യം ഏറ്റവും കൂടുതൽ ലഭിക്കുന്ന മേഖലകളിലാണ് നിക്ഷേപിക്കേണ്ടത്. ഈ മേഖലകളിലും കടപ്പത്രങ്ങളിലും സ്വർണ ബോണ്ടുകളിലും നിക്ഷേപിക്കുന്നത് പോർട്ഫോളിയോ സന്തുലനത്തിനും ഗുണംചെയ്യും.\n(ജിയോജിത് ഫിനാൻഷ്യൽ സർവീസസിലെ ഗവേഷണവിഭാഗം മേധാവിയാണ് ലേഖകൻ)\nപ്രത്യാശയില്ലാതെ തുടക്കം; സെന്‍സെക്‌സ് 33 പോയന്റ് താഴ്ന്നു വ്യാപാരം ആരംഭിച്ചു\nമുംബൈ: അനുകൂലമല്ലാത്ത ആഗോള സാഹചര്യങ്ങളെ തുടര്‍ന്ന് സെന്‍സെക്‌സ് നഷ്ടത്തില് ..\nവിപണിയിലെനേട്ടം ശ്വാശ്വതമല്ല: നിക്ഷേപകർ തയ്യാറെടുക്കേണ്ടത് എങ്ങനെ?\nആഗോള കാരണങ്ങൾ പിന്തുണ പിൻവലിക്കുമോ? അടുത്തയാഴ്ചയിലെ വിപണിയുടെ നീക്കംഅറിയാം\nനേട്ടം തിരിച്ചുപിടിച്ച് വിപണി: സെൻസെക്‌സ് 514 പോയന്റ് നേട്ടത്തിൽ ക്ലോസ് ചെയ്തു\nരാജ്യത്തെ വിപണിമൂല്യം മൂന്നുവർഷത്തിനുള്ളിൽ അഞ്ച് ലക്ഷംകോടി ഡോളർ മറികടക്കും\nആഗോള വിപണികളിലെ നഷ്ടംമറികടന്ന് സെൻസെക്‌സിൽ 278 പോയന്റ് നേട്ടത്തോടെ തുടക്കം\nവിപണിയിൽ ആഗോള ആശങ്ക: സെൻസെക്‌സ് 525 പോയന്റ് നഷ്ടത്തിൽ ക്ലോസ്‌ചെയ്തു


സര്‍ക്കാര് നവോത്ഥാന ശ്രമങ്ങള് ഉപേക്ഷിക്കില്ല; സ്ത്രീ – ദളിത് മുന്നേറ്റങ്ങള് യാഥാര്‍ത്ഥ്യമാകുംവരെ നവോത്ഥാന ശ്രമങ്ങള് ശക്തമായി മുന്നോട്ട് കൊണ്ടുപോകും: മുഖ്യമന്ത്രി പിണറായി | Kairali News | kairalinewsonline.com\nസംസ്ഥാന സര്‍ക്കാര് നവോത്ഥാന ശ്രമങ്ങള് ഒരു കാരണവശാലും ഉപേക്ഷിക്കില്ലെന്ന് മുഖ്യമന്ത്രി പിണറായി വിജയന്. സ്ത്രീ – ദളിത് മുന്നേറ്റങ്ങള് യാഥാര്‍ത്ഥ്യമാകും വരെ നവോത്ഥാന ശ്രമങ്ങള് ശക്തമായി തന്നെ മുന്നോട്ട് കൊണ്ടു പോകുമെന്നും മുഖ്യമന്ത്രി വ്യക്തമാക്കി. തിരുവനന്തപുരത്ത് അയ്യന്‍കാളി ജയന്തി ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം.\nനവോത്ഥാന ശ്രമങ്ങളില് നിന്നും സര്‍ക്കാര് പിന്നോട്ട് പോകുന്നുവെന്ന ആരോപണങ്ങള്‍ക്കിടെയാണ് മുഖ്യമന്ത്രി പിണറായി വിജയന് സര്‍ക്കാര് നിലപാട് വ്യക്തമാക്കിയത്. സര്‍ക്കാര് നവോത്ഥാന ശ്രമങ്ങള് ഒരു കാരണവശാലും ഉപേക്ഷിക്കില്ല. സ്ത്രീ – ദളിത് മുന്നേറ്റങ്ങള് യാഥാര്‍ത്ഥ്യമാകും വരെ നവോത്ഥാന ശ്രമങ്ങള് ശക്തമായി തന്നെ മുന്നോട്ട് കൊണ്ടു പോകുമെന്നും മുഖ്യമന്ത്രി വ്യക്തമാക്കി.\n‘കീഴാളരെന്ന് വരേണ്യ വര്‍ഗം വിളിക്കുന്നവരുടെ അവസാനത്തെ വ്യക്തിവരെ മോചിതനാകും വരെ, സ്ത്രീയെ പുരുഷ മേധാവിത്വം ചവിട്ടി താഴ്ത്തുന്നത് പൂര്‍ണമായി അവസാനിക്കുന്നതു വരെയും നവോത്ഥാനം തുടരും. അപ്പോള് മാത്രമെ പൂര്‍ത്തിയാകാതെ പോയ നവോത്ഥാനം പൂര്‍ത്തിയാകു’. മുഖ്യമന്ത്രി പറഞ്ഞു.\nകാലം മുന്നോട്ട് പോകും തോറും പൊടിപിടിച്ച് കിടന്ന പല അനാചാരങ്ങളും തലപൊക്കും. കെവിന്റെ ദുരഭിമാനക്കാല ഇത് വ്യക്തമാക്കുന്നു. ഈ സാഹചര്യത്തിലാണ് നവോത്ഥാനം തുടരേണ്ടതിന്റെ ആവശ്യകത കൂടുന്നതെന്നും മുഖ്യമന്ത്രി വ്യക്തമാക്കി.\nതിരുവനന്തപുരം വിജെടി ഹാളിന് അയ്യങ്കാളിയുടെ പേര് നല്‍കുന്നതിന് ആവശ്യമായ നടപടി സ്വീകരിക്കുമെന്നും മുഖ്യമന്ത്രി ചടങ്ങില് അറിയിച്ചു. കേരള ദളിത് ഫെഡറേഷന് സംസ്ഥാന പ്രസിഡന്റ് പി.രാമഭദ്രന്, എം.എം ഹസന് തുടങ്ങിയവരും സംസാരിച്ചു.\nTags: ayyankaliCM Pinarayi Vijayankerala renaissance


കാർഷികോൽപ്പന്ന വിപണി ബജറ്റിലേക്കു നീളുന്ന പ്രതീക്ഷകളിൽ…..\nMay 31, 2021 8:48 pm NRI Desk Agriculture, Kerala\nബജറ്റിലേക്കു നീളുന്ന പ്രതീക്ഷകളിലാണ് ഇപ്പോൾ കാർഷികോൽപന്ന വിപണി: കർഷകരെയും വ്യാപാരികളെയും മാത്രമല്ല കാർഷികോൽപന്നങ്ങളെ ആശ്രയിക്കുന്ന വ്യവസായങ്ങളെയും പ്രതിസന്ധിയിലാഴ്ത്തിയ കോവിഡ് വ്യാപനത്തിന്റെ ആഘാതം ലഘൂകരിക്കാൻ സഹായകമായ നിർദേശങ്ങൾ സംസ്ഥാന ബജറ്റിലുണ്ടാകുമെന്ന പ്രതീക്ഷകൾ. അതേസമയം, ലോക്ഡൗൺ കാലാവസ്ഥ തുടരുമെന്നതു വിപണിയെ അസ്വസ്ഥമാക്കുന്നുമുണ്ട്.\nകിലോഗ്രാമിന് 250 രൂപ എന്ന വാഗ്ദാനമാണു തിരഞ്ഞെടുപ്പുകാലത്തു റബർ കർഷകർക്കു ലഭിച്ചത്. റബർ വ്യാപാരികളുടെ സംഘടന ഈ ആവശ്യം ഉന്നയിച്ചു നിവേദനം നൽകുകയും ചെയ്തിരുന്നു. വാഗ്ദാനം നടപ്പാക്കുമെന്ന നിർദേശം ബജറ്റിലുണ്ടാകുമെന്ന പ്രതീക്ഷ ഈ സാഹചര്യത്തിലാണ്. താങ്ങുവില 250 രൂപയായി വർധിപ്പിച്ചാൽ അതു വിപണിയിൽ ഗണ്യമായ ഉണർവിന് ഉപകരിക്കും. ടാപ്പിങ് നിർത്തിയവർ അതു പുനരാരംഭിക്കുകയും ചെയ്യും. കടന്നുപോയ വാരം റബർ വിലയിൽ ഒരു മാറ്റവുമുണ്ടായില്ല. ആർഎസ്എസ് നാലാം ഗ്രേഡിന്റെ വില കൊച്ചിയിൽ 17,200 രൂപയായി തുടർന്നു; ആർഎസ്എസ് –5ന്റെ വില 16,950 എന്ന നിരക്കിലും. എന്നാൽ രാജ്യാന്തര വിപണിയിൽ ക്രമമായ വർധന അനുഭവപ്പെടുകയും ചെയ്തു. ബാങ്കോക്കിൽ ആർഎസ്എസ് നാലാം ഗ്രേഡിന്റെ വില 17,167 രൂപയിൽനിന്നു 17,301 വരെ ഉയർന്നു; ആർഎസ്എസ് –5ന്റെ വില 17,062 രൂപയായിരുന്നതു 17,196 ൽ എത്തിയിരിക്കുന്നു.\nകുരുമുളകു വില കൂടുതൽ കരുത്താർജിക്കുന്ന പ്രവണതയായിരുന്നു കഴിഞ്ഞ ആഴ്ചയിലുടനീളം. ഒരാഴ്ചകൊണ്ടു ക്വിന്റലിന് 900 രൂപയുടെ വർധന. ഗാർബ്ൾഡ് ഇനം കുരുമുളകിന്റെ വില 40,400ൽ നിന്നു 41,300 രൂപയായി. അൺഗാർബ്ൾഡിന്റെ വില 38,400 ആയിരുന്നതു 39,300 രൂപയിലെത്തി. ഏപ്രിൽ മൂന്നാം വാരത്തിലും വില 41,000 രൂപ വരെ ഉയരുകയുണ്ടായി. എന്നാൽ; ആ നിലവാരത്തിൽ തുടരാൻ കഴിയാതെപോകുകയായിരുന്നു. നാലു മാസത്തിനിടയിൽ 6700 രൂപ വർധിച്ചെങ്കിലും വില ഇനിയും കൂടുമെന്ന പ്രതീക്ഷയിൽ ചരക്കു പിടിച്ചുവച്ചിരിക്കുന്നവരുണ്ടെന്നാണു വ്യാപാരികളുടെ അനുമാനം.\nവെളിച്ചെണ്ണയ്ക്കും കൊപ്രയ്ക്കും നേരിയ വില വർധന അനുഭവപ്പെട്ടെങ്കിലും അത് ആഴ്ചയുടെതുടക്കത്തിലൊതുങ്ങുകയാണുണ്ടായത്. കൊച്ചിയിൽ മില്ലിങ് ഇനം വെളിച്ചെണ്ണയുടെ വില ക്വിന്റലിനു 18,200 രൂപ നിരക്കിൽ ആരംഭിച്ച് 18,400 ൽ എത്തി അതേ നിലവാരത്തിൽ തുടർന്നു. വെളിച്ചെണ്ണ തയാർ വില 17,600 രൂപയിൽനിന്നു 17,800ൽ എത്തി നിലയുറപ്പിച്ചു. കൊപ്ര വില 11,850 രൂപയിൽനിന്നു 12050 ൽ എത്തി നിശ്ചലമായി. അതേസമയം, പാമോയിൽ വില 13,550 ൽനിന്നു 13,050 രൂപയിലേക്കു താഴ്ന്നു. അതിനിടെ, സസ്യ എണ്ണകളുടെ അനിയന്ത്രിത വിലക്കയറ്റം തടയാൻ കമ്മോഡിറ്റി എക്സ്ചേഞ്ചുകളിലെ ഊഹക്കച്ചവട പ്രവണതയ്ക്കു കടിഞ്ഞാണിടണമെന്നും നിർബന്ധിത ഡെലിവറി കരാർ ഉറപ്പാക്കണമെന്നും സോൾവെന്റ് എക്സ്ട്രാക്ടേഴ്സ് അസോസിയേഷൻ ഓഫ് ഇന്ത്യ ആവശ്യം ഉന്നയിച്ചിരിക്കുകയാണ്. സസ്യ എണ്ണയുടെ ഇറക്കുമതിക്ക് ഏതാനും മാസത്തേക്കു തീരുവ ഇളവു നൽകിയേക്കുമെന്നു സൂചനയുണ്ട്. ഇറക്കുമതി വ്യാപാരികളും സംസ്കരണശാലകളും വ്യാപാരികളും സ്റ്റോക് വെളിപ്പെടുത്തണമെന്നു നിർബന്ധിച്ചേക്കാനും സാധ്യത.


വൈറസിന്റെ മൂന്നാം വരവോ? ഉറവിടം അറിയാത്ത രോഗികള് കൂടുന്നു\nഇതാണ് കേരളത്തില് വൈറസിന്റെ മൂന്നാം വരവിനെക്കുറിച്ച ആശങ്കയുളവാക്കുന്നത്. കാര്യങ്ങള് സൂക്ഷ്മമായി നിരീക്ഷിക്കുകയാണെന്ന് ആരോഗ്യമന്ത്രി പറഞ്ഞു.\n27 Apr, 2020 at 07:48 AM\nരോഗബാധയുടെ ഉറവിടം വ്യക്തമല്ലാത്ത കോവിഡ് ബാധിതരുടെ എണ്ണം സംസ്ഥാനത്ത് കൂടുന്നു. ഇത് സമൂഹവ്യാപനത്തിന്റെ ആശങ്ക ഉയര്‍ത്തുന്നുണ്ട്. നിലവില് സമൂഹവ്യാപനമുണ്ടായെന്ന് പറയാനാവില്ലെങ്കിലും ജാഗ്രത ശക്തമാക്കിയില്ലെങ്കില് സമൂഹവ്യാപനത്തിന് സാധ്യതയുണ്ടെന്നും ആരോഗ്യമന്ത്രി പറഞ്ഞു.\nകഴിഞ്ഞ ഒരാഴ്ചക്കിടെ രോഗം സ്ഥിരീകരിച്ച പത്ത് പേര്‍ക്ക് വൈറസ് ബാധയുടെ ഉറവിടം വ്യക്തമല്ല. നേരത്തെ കോവിഡ് ബാധിച്ച് മരിച്ച പോത്തന്‍കോട് സ്വദേശി, മലപ്പുറത്തെ നാല് മാസം പ്രായമുള്ള കുഞ്ഞ്, ആര്.സി.സിയിലെയും എസ്.കെ ആശുപത്രിയിലെ നഴ്സുമാര്, കൊല്ലത്തെ ആരോഗ്യപ്രവര്‍ത്തക തുടങ്ങി 25 ഓളം പേര്‍ക്ക് രോഗം പകര്‍ന്നത് എവിടെ നിന്നെന്ന് അജ്ഞാതം. ആരോഗ്യപ്രവര്‍ത്തകര്‍ക്കിടയില് നടത്തിയ റാന്‍ഡം ടെസ്റ്റില് ഒരാള്‍ക്ക് പോസിറ്റീവാകുകയും ചെയ്തു. ഇതാണ് കേരളത്തില് വൈറസിന്റെ മൂന്നാം വരവിനെക്കുറിച്ച ആശങ്കയുളവാക്കുന്നത്. കാര്യങ്ങള് സൂക്ഷ്മമായി നിരീക്ഷിക്കുകയാണെന്ന് ആരോഗ്യമന്ത്രി പറഞ്ഞു.\nനിലവില് ക്വാറന്റൈനിലുള്ളവര്‍ക്കും ആരോഗ്യപ്രവര്‍ത്തകര്‍ക്കും പരിശോധന പൂര്‍ത്തിയാക്കി കഴിയുന്നതും വേഗം രോഗബാധിതരെ കണ്ടെത്തല് മാത്രമാണ് പോംവഴി. അതോടൊപ്പം സാമൂഹിക അകലം ഉള്‍പ്പെടെ പ്രതിരോധ പ്രവര്‍ത്തനങ്ങളില് വിട്ടുവീഴ്ചയും പാടില്ലെന്ന് ആരോഗ്യവകുപ്പ് നിഷ്കര്‍ഷിക്കുന്നു.


സൗദി അറേബ്യ അമേരിക്കയെ ഞെട്ടിച്ചു; കൈമാറുന്ന കോടികള് കേട്ടാല്!! കാരണം ഇറാന് | Saudi Arabia to invest $200bn in US, purchase arms worth $300bn - Malayalam Oneindia\nസൗദി അറേബ്യ അമേരിക്കയെ ഞെട്ടിച്ചു; കൈമാറുന്ന കോടികള് കേട്ടാല്!! കാരണം ഇറാന്\nPublished: May 18 2017, 15:40 [IST]\nവാഷിങ്ടണ്: അമേരിക്കന് പ്രസിഡന്റായ ശേഷം തന്റെ ആദ്യ വിദേശപര്യടനത്തിന് ഒരുങ്ങുകയാണ് ഡൊണാള്‍ഡ് ട്രംപ്. സൗദിയിലേക്ക് അദ്ദേഹം വെള്ളിയാഴ്ച എത്തും. സല്‍മാന് രാജാവുമായി കൂടിക്കാഴ്ച നടത്തുന്ന ട്രംപിന് സൗദിയില് നിരവധി പരിപാടികളുണ്ട്.\n20000 കോടി ഡോളര് അമേരിക്കയില് നിക്ഷേപിക്കാമെന്ന് സൗദി അറേബ്യ ഉറപ്പ് നല്‍കിയിട്ടുണ്ട്. കൂടാതെ 30000 കോടി ഡോളറിന്റെ ആയുധം അമേരിക്കയില് നിന്നു സൗദി വാങ്ങുകയും ചെയ്യും. ഇത്രയധികം കോടികളുടെ ഇടപാട് അമേരിക്കയെ കൂടെ നിര്‍ത്താനുള്ള സൗദിയുടെ തന്ത്രമാണെന്നാണ് ആക്ഷേപം.\nഇറാനും സൗദി അറേബ്യയും കനത്ത ആരോപണ പ്രത്യാരോപണങ്ങള് നടത്തുന്നുണ്ട്. ഇറാനെ ആക്രമിക്കുമെന്ന് സൗദി കിരീടാവകാശി മുഹമ്മദ് ബിന് സല്‍മാന് കഴിഞ്ഞാഴ്ച ഒരു അഭിമുഖത്തില് പറഞ്ഞിരുന്നു. ഇറാന് ശക്തമായി പ്രതികരിക്കുകയും ചെയ്തു.\nഅമേരിക്കയുമായി സൗദി അറേബ്യ നടത്താമെന്ന് വാഗ്ദാനം നല്‍കിയ 50000 കോടിയുടെ ഇടപാട് സംബന്ധിച്ച് വൈറ്റ് ഹൗസ് വൃത്തങ്ങള് തന്നെയാണ് പറഞ്ഞത്. ഇതുകൊണ്ട് തന്നെയാണ് തന്റെ ആദ്യ സന്ദര്‍ശനം ട്രംപ് സൗദിയിലേക്ക് നടത്തുന്നത്.\nട്രംപിന്റെ സന്ദര്‍ശനത്തിനിടെയാണ് കരാറുകളില് ഒപ്പുവയ്ക്കുക. ഞായറാഴ്ച ലോക മുസ്ലിം രാഷ്ട്ര നേതാക്കളുടെ യോഗത്തെ ട്രംപ് അഭിസംബോധന ചെയ്യുന്നുണ്ട്. 50 ലധികം മുസ്ലിം രാഷ്ട്ര നേതാക്കന്‍മാരാണ് സൗദിയില് എത്തുന്നത്.\nഅഫ്ഗാനിസ്താന്, പാകിസ്താന് തുടങ്ങിയ രാജ്യങ്ങളുടെ പ്രതിനിധികളും മുസ്ലിം രാഷ്ട്ര നേതാക്കളുടെ സമ്മേളനത്തില് പങ്കെടുക്കും. ഭീകരവാദം, ഇറാന് ഉയര്‍ത്തുന്ന വെല്ലുവിളി, സിറിയയിലെ പ്രശ്‌നങ്ങള് എന്നിവ യോഗം ചര്‍ച്ച ചെയ്യും.\nസൗദിയില് നിന്ന് ട്രംപ് ഇസ്രായേലിലേക്കാണ് പോവുക. അവിടെ നിന്നു ഇറ്റലിയിലേക്കും. വത്തിക്കാനില് പോപ്പ് ഫ്രാന്‍സിസ് ഉള്‍പ്പെടെയുള്ള മത നേതാക്കളുമായും രാഷ്ട്ര നേതാക്കളുമായും ട്രംപ് കൂടിക്കാഴ്ച നടത്തും.\nഇറ്റലിയില് ജി7രാജ്യങ്ങളുടെ ഉച്ചകോടിയില് ട്രംപ് പങ്കെടുക്കും. തുടര്‍ന്ന് ബ്രസല്‍സിലെത്തുന്ന അദ്ദേഹം നാറ്റോ സേനാ നേതാക്കളുമായും കൂടിക്കാഴ്ച നടത്തും. സൗദിയില് മുസ്ലിം നേതാക്കളുമായും വത്തിക്കാനില് ക്രൈസ്തവ നേതാക്കളുമായും ഇസ്രായേലില് ജൂത നേതാക്കളുമായും ട്രംപ് കൂടിക്കാഴ്ച നടത്തുന്നുവെന്നതാണ് ഈ യാത്രയുടെ പ്രത്യേകത.\nഅമേരിക്കയില് 20000 കോടി ഡോളറിന്റെ നിക്ഷേപം നടത്താമെന്ന് സൗദി അറേബ്യ വാഗ്ദാനം ചെയ്തിട്ടുണ്ടെന്ന് വൈറ്റ് ഹൗസ് വൃത്തങ്ങള് തന്നെയാണ് അറിയിച്ചത്. അമേരിക്കയില് നിരവധി തൊഴിലവസരങ്ങള് സൃഷ്ടിക്കാന് ഇതുവഴി സാധിക്കും.\nഅമേരിക്കയില് നിക്ഷേപിക്കുന്നത് ഗുണം ചെയ്യുമെന്നാണ് സൗദി വൃത്തങ്ങള് അറിയിച്ചതെന്ന് വൈറ്റ് ഹൗസ് ഉദ്യോഗസ്ഥര് പറഞ്ഞു. വന്‍കിട ബിസിനസുകള് ആരംഭിക്കാന് അമേരിക്കന് നിയമം എളുപ്പവഴികള് ഒരുക്കുന്നതാണ് സൗദിയെ ആകര്‍ഷിച്ചതത്രെ.\nഇതിന് പുറമെയാണ് 30000 കോടി ഡോളറിന്റെ സൈനിക ഉപകരണങ്ങള് വാങ്ങുന്നത്. അതിന് പുറമെ ട്രംപിന്റെ സന്ദര്‍ശനത്തിനിടെ 10900 കോടി ഡോളറിന്റെ കരാറുകളിലും ഒപ്പുവയ്ക്കും. പശ്ചിമേഷ്യയെ സുരക്ഷിതമാക്കുകയാണ് ഈ കരാറുകളുടെ ലക്ഷ്യമെന്നും വൈറ്റ് ഹൗസ് ഉദ്യോഗസ്ഥര് പറഞ്ഞു.\nഇറാനെതിരായ നീക്കം ശക്തമാക്കാനാണ് സൗദിയുടെ തീരുമാനം. സിറിയയിലും യമനിലും ബഹ്‌റൈനിലും ഇറാന് ഇടപെടുന്നുവെന്നും പ്രശ്‌നമുണ്ടാക്കുന്നുവെന്നുമാണ് സൗദിയുടെ ആരോപണം. ഈ പ്രദേശങ്ങളിലെല്ലാം ഇരുരാജ്യങ്ങളും വ്യത്യസ്ത നിലപാടുകളാണ് സ്വീകരിക്കുന്നത്.\nsaudi arabia america israel donald trump iran election ഇറാന് തിരഞ്ഞെടുപ്പ് സൗദി അറേബ്യ അമേരിക്ക ഇസ്രായേല് ഡൊണാള്‍ഡ് ട്രംപ്\nAs President Donald Trump prepares for his first overseas trip, Saudi Arabia has announced to makeawhopping $200 billion investment in the US and intends to purchase arms worth $300 billion from America,asenior administration official has said.\nStory first published: Thursday, May 18, 2017, 15:40 [IST]


kodiyeri press release\nകോർപറേറ്റുകൾക്ക് കീഴടങ്ങിയ കേന്ദ്ര സർക്കാർ സാധാരണക്കാരെ ദ്രോഹിക്കുകയാണ് ചെയ്യുന്നത്\n26 Sep, 2020 at 01:28 PM\nയു.ഡി.എഫിൽ ആധിപത്യം ഉണ്ടാക്കാൻ ലീഗ് ശ്രമമെന്നും ലീഗിനെ നയിക്കുന്നത് ജമാഅത്തെ ഇസ്‍ലാമിയാണെന്നും സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണൻ. ലോക്സഭയിൽ യു.ഡി.എഫ് എം.പിമാർ ബി.ജെ.പിയുടെ ബി ടീമായി മാറിയതായി കോടിയേരി ആരോപിച്ചു. കർഷക ബില്ലിനെതിരെ സി.പി.എം അംഗങ്ങൾ രാജ്യസഭയിൽ പോരാടിയപ്പോൾ, ലോക്സഭയിലേക്ക് തെരഞ്ഞെടുക്കപ്പെട്ട 19 യു.ഡി.എഫ് അംഗങ്ങൾ മൗനം പാലിച്ചു. കർഷക വിരുദ്ധ ബില്ല് വോട്ടിനിടണമെന്ന് വാദിക്കാൻ പോലും കോൺഗ്രസ് ശ്രമിച്ചില്ലെന്നും കോടിയേരി ചൂണ്ടിക്കാട്ടി. ഇത് ജനങ്ങൾക്കിടയിൽ തുറന്നുകാണിക്കാൻ സി.പി.എം പ്രചരണം നടത്തുമെന്നും പാർട്ടി സംസ്ഥാന സെക്രട്ടേറിയറ്റ് യോഗതീരുമാനങ്ങൾ വിശദീകരിച്ച് കോടിയേരി ബാലകൃഷ്ണൻ വാർത്താ സമ്മേളനത്തിൽ അറിയിച്ചു.\nമാറാട് കലാപം സി.ബി.ഐ അന്വേഷിക്കണമെന്ന് ആവശ്യപ്പെട്ട് സമരം ചെയ്തവരാണ് ആര്.എസ്.എസും ബി.ജെ.പിയും. സമരത്തിന്റെ നേതാവായിരുന്നു കുമ്മനം രാജശേഖരന്. അവസാനം പ്രക്ഷോഭം എങ്ങനെ ഒത്തുതീര്‍പ്പാക്കി എന്നതിനെക്കുറിച്ച് മാധ്യമ പ്രവര്‍ത്തകന് എന്.പി രാജേന്ദ്രന്‍തന്നെ എഴുതിയതല്ലേ? ബി.ജെ.പിക്ക് അധികാരം കിട്ടിയിട്ടും മാറാട് കലാപക്കേസ് സി.ബി.ഐയെക്കോണ്ട് അന്വേഷിപ്പിക്കാത്തത് എന്തുകൊണ്ടാണ്. രാഷ്ട്രീയ ലക്ഷ്യംവച്ചാണ് ചിലകേസ് സി.ബി.ഐയെക്കൊണ്ട് അന്വേഷിപ്പിക്കുകയും മറ്റുചില കേസ് അന്വേഷിപ്പിക്കാതിരിക്കുകയും ചെയ്യുന്നതെന്ന് വ്യക്തമല്ലേ ?\nസാധാരണ കേസുകള് സിബിഐ ഏറ്റെടുക്കുന്നതിന് നടപടിക്രമങ്ങളുണ്ട്. സംസ്ഥാന സര്‍ക്കാര് ശുപാര്‍ശ ചെയ്യുകയോ ഹൈക്കോടതി നിര്‍ദ്ദേശിക്കുകയോ വേണം. അതില്‍നിന്ന് വ്യത്യസ്തമായാണ് ഇവിടെ സംഭവിച്ചത്. അതിനാലാണ് അസാധാരണ നടപടിയെന്ന് പറയുന്നത്. ഇത്തരം നീക്കങ്ങളിലൂടെ ഇടതുപക്ഷത്തെ തകര്‍ക്കാനോ സര്‍ക്കാരിനെ അട്ടിമറിക്കാനോ സാധിക്കില്ല. പല സംസ്ഥാനങ്ങളിലും നടത്തിയ നീക്കങ്ങള് കേരളത്തിലും നടത്തുന്നതിന്റെ തുടക്കമാണിത്. ഇത്തരത്തിലുള്ള ഇടപെടലുകള് ഇനിയുമുണ്ടാകും. ജനങ്ങള് ജാഗ്രത പാലിക്കണം.\nകോർപറേറ്റുകൾക്ക് കീഴടങ്ങിയ കേന്ദ്ര സർക്കാർ സാധാരണക്കാരെ ദ്രോഹിക്കുകയാണ് ചെയ്യുന്നത്. എന്നാൽ, പച്ചക്കറിക്ക് തറവില നിശ്ചയിച്ചും മത്സ്യമേഖലയിൽ ഇടപെട്ടും ഇടതുപക്ഷ സർക്കാർ കർഷകർക്കും മത്സ്യതൊഴിലാളികൾക്കും സംരക്ഷണമൊരുക്കുകയാണ്. ഹൈസ്പീഡ് ഇൻറർനെറ്റിലൂടെ റിലയൻസിന്റെ കുത്തകവത്കരണനീക്കങ്ങൾക്ക് കേരള സർക്കാർ നടപ്പാക്കുന്ന കെ ഫോൺ പദ്ധതി വിഘാതം സൃഷ്ടിക്കുമെന്നും കോടിയേരി പറഞ്ഞു.\n1957 ല് ഇ.എം.എസ് സര്‍ക്കാര് വന്നപ്പോള് സി.ഐ.എയുടെ പണം വാങ്ങി സമരം നടത്തിയവരാണ് കോണ്‍ഗ്രസുകാരെന്നും കോടിയേരി പറഞ്ഞു. ഇപ്പോള് കോര്‍പറേറ്റുകളെ ഉപയോഗിച്ച് സര്‍ക്കാരിനെ അട്ടിമറിക്കാന് ശ്രമിക്കുന്നു. ഇടത് സര്‍ക്കാരിന് അനുകൂലമായ മുന്നേറ്റമുണ്ടായെന്ന് വിവിധ ഘട്ടങ്ങളില് കേരളം തളിയിച്ചു. അതിനാല് ഈ സര്‍ക്കാരിനെ വച്ചുപൊറുപ്പിക്കരുത് എന്നാണ് പ്രതിപക്ഷ തീരുമാനമെന്നും കോടിയേരി വ്യക്തമാക്കി.\nMuslim LeagueUDFKodiyeri Balakrishnan


21 മരണത്തിന് ശേഷം പ്രധാനമന്ത്രി സമാധാനത്തിന് ആഹ്വാനം ചെയ്തു; 'ശാന്തിയും സാഹോദര്യവും നിലനിര്‍ത്തണം'\nBy പൊളിറ്റിക്കല് ഡെസ്ക് • 26/02/2020 at 4:00PM\nഡല്‍ഹിയിലെ സംഘര്‍ഷങ്ങള് നിരന്തരം കേന്ദ്രസര്‍ക്കാര് വിലയിരുത്തുന്നുണ്ട്. സമാധാനം പുനസ്ഥാപിക്കാന് പൊലീസും മറ്റ് ഏജന്‍സികളും അശ്രാന്ത പരിശ്രമത്തിലാണ് എന്നും പ്രധാനമന്ത്രി പറഞ്ഞു.\nവടക്കുകിഴക്കന് ഡല്‍ഹിയില് മൂന്ന് ദിവസമായി തുടരുന്ന കലാപത്തില് 21 പേര് കൊല്ലപ്പെട്ടതിന് ശേഷം പ്രധാനമന്ത്രി നരേന്ദ്രമോദിയുടെ സമാധാനാഹ്വാനം. ശാന്തിയും സാഹോദര്യവുമാണ് നമ്മുടെ ധാര്‍മികതയുടെ മുഖമുദ്രയെന്ന് പ്രാധനമന്ത്രി ട്വിറ്ററിലൂടെ ആഹ്വാനം ചെയ്തു.\nശാന്തിയും സമാധാനവുമാണ് നമ്മുടെ ധാര്‍മികതയുടെ മുഖമുദ്ര. ഡഹല്‍ഹിയിലെ സഹോദരി സഹോദരന്മാരോട് സമാധാനം കാത്തുസൂക്ഷിക്കാന് ഞാന് അഭ്യര്‍ത്ഥിക്കുന്നു. ശാന്തതയും സ്വാഭാവികതയും എത്രയും വേഗം പുനഃസ്ഥാപിക്കണം. - പ്രധാനമന്ത്രി പറഞ്ഞു.\nബുധനാഴ്ചാണ് വടക്കുകിഴക്കന് ഡല്‍ഹിയില് ആദ്യം സംഘര്‍ഷം ഉണ്ടായത്. 22 പേര് ഇതുവരെ കൊല്ലപ്പെട്ടു. നിരവധി പേര്‍ക്ക് പരുക്കേറ്റിണ്ട്. അനേകം വ്യാപാര സ്ഥാപനങ്ങളും കടകളും കത്തിനശിച്ചു. സമാധാനം പുനഃസ്ഥാപിക്കുന്നതിന് കേന്ദ്രസര്‍ക്കാരിന്റെ ഭാഗത്തുന്ന് ഫലപ്രദമായ ഇടപെടല് ഉണ്ടായില്ലെന്ന വിമര്‍ശനം ശക്തമാണ്. കോണ്‍ഗ്രസ് അധ്യക്ഷ സോണിയാഗാന്ധി ഇക്കാര്യത്തില് കേന്ദ്രസര്‍ക്കാരിനെ കുറ്റപ്പെടുത്തിയിരുന്നു. അമിത്ഷാ രാജിവെക്കണമെന്നും സോണിയാഗാന്ധി ആവശ്യപ്പെട്ടുകയുണ്ടായി. സംഘര്‍ഷസാധ്യതയുണ്ടാകുമ്പോള് തന്നെ സര്‍വ കക്ഷി സമാധാന യോഗം വിളിക്കേണ്ടതായിരുന്നു. സര്‍ക്കാര് അത് ചെയ്തില്ലെന്നും സോണിയ കുറ്റപ്പെടുത്തി.\nസ്ഥിതിഗതികള് ശാന്തമാക്കുന്നതിന് അടിയന്തര നടപടികള് സ്വീകരിക്കണമെന്ന് ഡല്‍ഹി ഹൈക്കോടതി സര്‍ക്കാരിനോട് ആവശ്യപ്പെട്ടു. കേന്ദ്രസര്‍ക്കാരിനും ഡല്‍ഹി സര്‍ക്കാരിനും കോടതി ഇതുസംബന്ധിച്ച് കര്‍ശന നിര്‍ദേശങ്ങള് നല്‍കി. സ്ഥിതിഗതികള് വിലയിരുത്താന് ദേശീയ സുരക്ഷാ ഉപദേഷ്ടാവ് അജിത് ഡോവലിന്റെ നേതൃത്വത്തില് പ്രത്യേക യോഗം ചേര്‍ന്നു.


രാത്രി എങ്ങനെ പെണ്ണിന്റെ ശത്രുവായി?\nFirst Published 8, Mar 2018, 9:27 PM IST\nഷംന കോളക്കോടന് എഴുതുന്നു\nഎം എസ് ഡബ്ലിയു പഠന കാലത്ത് ഫീല്‍ഡ് വര്‍ക്കിന്റെ ഭാഗമായി NG0 കളില് പ്രവര്‍ത്തിച്ചിരുന്ന കാലം. ജോലി കഴിഞ്ഞ് ബസിറങ്ങി ഊട്ടുവഴിയില് കൂടി നടന്ന് റെയില്‍വേ ട്രാക്കും വലിയൊരു വയലും കടന്ന് 20 മിനുട്ട് നടന്നിട്ടു വേണമായിരുന്നു ഹോസ്റ്റലിലെത്താന്. ദൂരസ്ഥലങ്ങളിലാണ് ജോലിയെന്നതിനു പുറമെ ഫീല്‍ഡിലും പോവേണ്ടതിനാല്7മണിക്ക് മുന്‍പ് ഒരിക്കലും തിരിച്ചെത്താനാവുമായിരുന്നില്ല. ഹോസ്റ്റലില് താമസിച്ചിരുന്ന ഞങ്ങള് അഞ്ചു പേരും വിവിധ ഗ്രൂപ്പുകളിലായതിനാല് നേരത്തെ എത്തുന്നതിനനുസരിച്ച് ബസ് സ്റ്റോപ്പില് മറ്റുള്ളവര്‍ക്കായി കാത്തിരിക്കുകയും എല്ലാവരുമെത്തിക്കഴിഞ്ഞു ഒരുമിച്ച് ഹോസ്റ്റലിലേക്ക് പോവുകയുമായിരുന്നു പതിവ്.\nറെയില്‍വേ ട്രാക്കിനോടടുത്തുള്ള കലുങ്കിനടുത്ത് സാമൂഹ്യ വിരുദ്ധരുടെ ശല്യമുള്ളതായിരുന്നു ഇങ്ങനെ കൂട്ടം ചേര്‍ന്ന് പോവാനുള്ള കാരണം. ആറു മണിക്ക് ശേഷം അങ്ങാടിയില് ഏറെ നേരം ഒറ്റയ്ക്ക് കാത്തുനില്‍ക്കുന്ന പെണ്‍കുട്ടിയേയും അതിലും വൈകിവരുന്ന മറ്റു പെണ്‍കുട്ടികളെയും നാട്ടുകാര്‍ക്ക് തീരെ ബോധിക്കുന്നുണ്ടായിരുന്നില്ല. ചോദിച്ചവരോട് കാര്യം ധരിപ്പിച്ചിട്ടും കാര്യമുണ്ടായിരുന്നില്ല. 'രാത്രിയില് എന്തു പഠിപ്പാ നിനക്കൊക്കെ?' എന്നായിരുന്നു മറുചോദ്യം.\nഒരുപാട് വൈകുന്ന ദിവസങ്ങളില് കോളെജിനടുത്ത് താമസിക്കുന്ന സഹപാഠികളായ ആണ്‍കുട്ടികള് ഞങ്ങളുടെ കൂടെ വരാറുണ്ടായിരുന്നു. ഇതിനെക്കുറിച്ചുള്ള നാട്ടുകാരുടെ സംശയങ്ങള്‍ക്ക് മുനയൊടിച്ചുള്ള മറുപടി പറഞ്ഞതിന്റെ പേരില് കോളേജ് അധികൃതരില് നിന്നും നടപടി നേരിടേണ്ടി വന്നവരില് ഒരാളാകേണ്ടി വന്നതില് ഞാനിന്നും അഭിമാനിക്കുന്നു. ഞങ്ങള്‍ക്ക് ശേഷം കടന്നു വന്ന പെണ്‍കുട്ടികള്‍ക്ക് ഇതിനേക്കാള് ശക്തമായ ഭാഷയില് പ്രതികരിക്കാന് കഴിഞ്ഞു എന്നതാണ് അത് കൊണ്ടുണ്ടായ നേട്ടം.\nശക്തമായ മറുപടി ആവശ്യമുള്ളിടത്തൊക്കെ കൊടുക്കാറുണ്ട് എങ്കിലും ഇന്നും നാട്ടില് രാത്രിയില് തുറിച്ചു നോട്ടത്തെ നേരിടാതെ കടന്നു പോകാന് കഴിയാറില്ല. ഇതിനു പിന്നില് പല കാരണങ്ങളുണ്ട്. നിങ്ങളാലോചിച്ചിട്ടുണ്ടോ രാത്രി എങ്ങനെ പെണ്ണിന്റെ ശത്രുവായി എന്ന്? സ്ത്രീകള്‍ക്ക് നേരെയുള്ള അക്രമണങ്ങള് ഭയന്നാണ് ഒരു ചെറിയ ശതമാനം ആളുകള് രാത്രിസഞ്ചാരം വിലക്കുന്നതെങ്കില് അതിനിരട്ടിപ്പേര് അളിഞ്ഞ സദാചാര ചിന്തകളും പേറി നടക്കുന്നവരാണ്. സ്ത്രീകളെ ഉപദ്രവിക്കുന്നവര്‍ക്ക് ഇന്നും മതിയായ ശിക്ഷ പോലും നടപ്പിലാക്കാതെ 'ഇല വന്ന് മുള്ളില് വീണാലും മുള്ള് വന്ന് ഇലയില് വീണാലും കേട് ഇലയ്ക്ക്' എന്ന പഴമൊഴി ഉയര്‍ത്തിപ്പിടിച്ച് സ്ത്രീകളെ രാത്രിസഞ്ചാരത്തില് നിന്നും വിലക്കിയിരിക്കുകയാണിപ്പോഴും ചിലര്.\n'ജോലി വിട്ടാല് വീട്, വീട് വിട്ടാല് ജോലി',\n'ആ പിന്നേ.. പകലുള്ള പണിയൊക്കെ ചെയ്താല് മതി..'\n'ങേ.. ആണ്‍തുണയില്ലാണ്ട് ഒരു പെണ്ണ് പുറത്തിറങ്ങേ..'\n'നല്ല വീട്ടിലെ പെണ്‍കുട്ട്യോള് ഇരുട്ടിനു മുന്‍പേ വീട്ടീക്കേറിക്കോണം..'\n'പകലുള്ള ലോകം തന്നെ ധാരാളമാണ് പെണ്ണിന്.'\n'ഇത്രേം ഇരുട്ടിയിട്ട് ഓള്‍ക്കെന്താ പണി?'\n'ഇതിനെയൊക്കെ അടക്കി നിര്‍ത്താന് വീട്ടില് നട്ടെല്ലുള്ള ആണുങ്ങളില്ലാത്തിട്ടാ..'\n'രാത്രിയായാല് ഇറങ്ങിക്കോളും പിഴച്ചവള്..'\n'മര്യാദക്ക് വീട്ടിലിരുന്നാല് പോരെ'\nതുടങ്ങിയ വാചകങ്ങളാണ് പലപ്പോഴും കുടുംബത്തില് നിന്നു പോലും പെണ്‍കുട്ടികള്‍ക്ക് നേരിടേണ്ടി വരുന്നത്.\nപണ്ട് മുതലേ രാത്രികാലം സ്ത്രീക്ക് നിഷിദ്ധമാണ്. ഇനി അഥവാ അത് സാധ്യമാവണമെങ്കില് ആണ്‍തുണയില്ലാതെ പുറത്ത് പോവുന്നതിനെക്കുറിച്ച് ചിന്തിക്കാന് പോലും ഇന്നും ആളുകള്‍ക്ക് കഴിയില്ല. നമ്മുടെ വീടുകളില് ആണ്‍മക്കള് രാത്രിയില് എത്ര വൈകിയാലും ആരും ചോദ്യം ചെയ്യാറില്ല. എന്നാല്6മണിക്ക് ശേഷം വന്നാല് പെണ്മക്കള് ആര്‍ക്കൊക്കെ വിശദീകരണം കൊടുക്കണം?\nഒരുപാട് സ്ത്രീകളുടെ വിശ്വാസത്തിന്‍മേല് അടര്‍ത്തിമാറ്റാനാവാത്ത വിധം അള്ളിപ്പിടിച്ചു നില്‍ക്കുന്ന ഒന്നാണ് ആര്‍ത്തവ സമയത്തെ രാത്രികാല സഞ്ചാരവിലക്ക്. ആര്‍ത്തവ രക്തത്തിന്റെ മണം പിടിച്ച് പാമ്പ് വരുമെന്ന ശാസ്ത്രീയമായി യാതൊരു അടിത്തറയും ഇല്ലാത്ത വാദങ്ങള് ഇന്നും മുറുകെപ്പിടിക്കുന്നവര് ഏറെയാണ്. പണ്ടൊക്കെ നാടകം കാണാനും സിനിമ കാണാനും പെണ്ണുങ്ങള് കൂട്ടമായി പോവാറുണ്ടായിരുന്നെന്ന് കേട്ടിട്ടുണ്ട്. കാലം കടന്നു പോയപ്പോള് സ്ത്രീയുടെ ഈ സഞ്ചാരസ്വാതന്ത്ര്യം എവിടെ വെച്ചാണവള്‍ക്ക് നഷ്ടപ്പെട്ടത്.?\nഒന്നും നഷ്ടപ്പെട്ടിട്ടില്ല, പ്രതികരണ ശേഷിയുള്ള സ്ത്രീകളുണ്ടെങ്കില് ഏതു നേരവും ഇടങ്ങളും നമ്മുടേതുമാവും. ഈയടുത്തിറങ്ങിയ ഒരു സിനിമയില് നടന് സലിം കുമാറിന്റെ കഥാപാത്രത്തിന്‍റെ ഒരു മാസ്സ് ഡയലോഗ് ഉണ്ട്. "ഏതാണാ സമയം? ഏത് സമയമാണ് ഒരു പെണ്‍കുട്ടിക്ക് അസമയം?" ഇതിനൊന്നും നമ്മുടെ നാട്ടില് കൃത്യമായി ഉത്തരം പറയാനറിയുന്നവരുണ്ടാവില്ല. കാരണം അങ്ങനൊരു സമയമില്ല. നാട്ടുകാരു കൂടി സ്ത്രീകള്‍ക്ക് വേണ്ടി പ്രത്യേകം മെനഞ്ഞുണ്ടാക്കിയ വിലക്കാണീ അസമയം. സ്ത്രീകളെ അക്രമണങ്ങളില് നിന്നും രക്ഷിക്കാനെന്ന പൊള്ളയായ വാദങ്ങള് നിങ്ങള് മുന്നോട്ടു വെച്ചേക്കാം. പക്ഷെ പകല് സമയം പോലും പിച്ചിച്ചീന്തപ്പെടുന്നുണ്ടല്ലോ പെണ്‍ശരീരങ്ങള്. നമുക്ക് ചോദിക്കാം, രാത്രിയെങ്ങനെ സ്ത്രീക്ക് മാത്രം നിഷിദ്ധമായി? ഒരായിരം സദാചാര കുറ്റാന്വേഷണങ്ങളുടെ അകമ്പടിയോടെയല്ലാതെ അവളെ വഴി നടക്കാനനുവദിക്കാറുണ്ടോ നമ്മുടെ നാട്ടുകാര്? ഇല്ല എന്നു തന്നെയല്ലേ ഉത്തരം?\nജോലിക്കായാലും പഠനത്തിനായാലും രാത്രിയും അവള്‍ക്ക് വേണ്ടി വന്നേക്കാം. അതെല്ലാം നല്ല മാറ്റത്തിന്റെ തുടക്കമായി കണ്ട് നമുക്കും സ്ത്രീ സൗഹൃദ സമൂത്തിന്റെ ഭാഗമാവാം. നമ്മുടെ പെണ്‍മക്കള് വളരട്ടെ, പകലും രാത്രിയുമൊക്കെ ആവോളം കണ്ട്. നേരവും ഇടങ്ങളും നമ്മുടേതു കൂടിയാണ് പെണ്ണുങ്ങളേ.\nഒന്നുകൂടി ഉച്ചത്തില് വിളിച്ചു പറയാം, "നേരങ്ങളെല്ലാവരുടേതുമാണ്, നേര് മരിക്കുവോളം..ധൈര്യവും തന്റേടവും ബോധവുമുള്ള പെണ്ണിന് ഇരുട്ടിനെ പേടിയില്ല യുവര് ഓണര്.."


കുട്ടികളിൽ പരീക്ഷപ്പേടി എങ്ങനെ മറികടക്കാം; സൈക്കോളജിസ്റ്റ് പറയുന്നത് | How To Overcome Exam Fear\nകുട്ടികളിൽ പരീക്ഷപ്പേടി എങ്ങനെ മറികടക്കാം; സൈക്കോളജിസ്റ്റ് പറയുന്നത്\nTrivandrum, First Published 23, Jan 2020, 4:49 PM\nപല കുട്ടികളിലും പഠനവൈകല്യം, ശ്രദ്ധിക്കുറവ്, വിഷാദം, ടെൻഷൻ എന്നിങ്ങനെ തിരിച്ചറിയാതെ പോയ പല പ്രശ്നങ്ങളുമാകാം പഠനത്തില് പിന്നോക്കം പോകുന്ന അവസ്ഥയുടെ യഥാർത്ഥ കാരണം. ഇവ മന:ശാസ്ത്ര പരിശോധനയിലൂടെ തിരിച്ചറിയുന്നതിലൂടെ മാത്രമേ ഇതുമൂലമുള്ള ബുദ്ധിമുട്ടുകള് പരിഹരിക്കാന് കഴിയൂ.\nപഠനവും പരീക്ഷയുമായി ബന്ധപ്പെട്ട ഭയം ഇന്നു കുട്ടികളില് കൂടിവരികയാണ്. എപ്പോഴും പഠിക്കാന്‍മാത്രം നിര്ബൊന്ധിക്കുകയും കുട്ടികള്ക്കു കളിക്കാന് സമയം അനുവദിക്കാതെ ഇരിക്കുകയും ചെയ്യുന്ന രീതി കുട്ടികളുടെ ആരോഗ്യത്തെ ദോഷകരമായി ബാധിക്കും.\nകൂടുതല് മാർക്ക് കരസ്തമാക്കാന് കുട്ടികൾക്ക് അമിത സമ്മ‌ർദ്ദം ഉണ്ടാകുന്നുണ്ടോ?. മാനസിക സമ്മര്‍ദ്ദം, ഗുണകരമായ മാനസിക സമ്മർദ്ദം, ദോഷകരമായ മാനസിക സമ്മർദ്ദം എന്നിങ്ങനെ രണ്ടു തരത്തിലാണ് ഉള്ളത്. ആദ്യത്തേത് മികച്ച വിജയം കൈവരിക്കാന് കുട്ടികളെ സഹായിക്കും എങ്കില് രണ്ടാമത്തേത് പഠനത്തെ ദോഷകരമായി ബാധിക്കും. ലക്ഷ്യബോധം ഇല്ലാത്ത അവസ്ഥ, അമിത ടെൻഷൻ എന്നീ രണ്ടവസ്ഥകളും ഒഴിവാക്കേണ്ടത് നല്ല വിജയം കരസ്ഥമാക്കാന് അനിവാര്യമാണ്.\nചിലരില് പരീക്ഷ അടുക്കുമ്പോള് തലവേദന, വയറിന് അസ്വസ്ഥത എന്നിങ്ങനെ പല ശാരീരിക അസ്വസ്ഥതകളുടെ രൂപത്തിലാവും പരീക്ഷ പേടിപ്രകടമാവുക. പരിശോധനയില് കാരണങ്ങള് കണ്ടെത്താനാവാതെ വരുന്ന അവസ്ഥ വരുന്നു എങ്കില് കുട്ടിക്കു ടെൻഷൻ ഉണ്ടോ എന്നു കൂടി കണ്ടത്തേണ്ടതായുണ്ട്. മറ്റു ചില കുട്ടികള് പരാജയഭയം, പ്രതീക്ഷയില്ലായ്മ, ശ്രദ്ധ കേന്ദ്രീകരിക്കാന് കഴിയാത്ത അവസ്ഥ, ആത്മവിശ്വാസക്കുറവ് എന്നീ ലക്ഷണങ്ങളാവും പ്രകടമാക്കുക.\nനമ്മള് പരീക്ഷപ്പേടി എന്ന വാക്കാണ് സാധാരണയായി ഉപയോഗിക്കാറുള്ളത് എങ്കിലും യഥാർത്ഥത്തില് അത് പരീക്ഷയെപ്പറ്റിയുള്ള അമിത ഉത്‌ക്കണ്‌ഠ/ ആകുലത ആണ്. ഇപ്പോള് നിലവില് ഇല്ലാത്തതും കുറച്ചു ദിവസങ്ങൾക്ക് ശേഷം മാത്രം എഴുതാന് പോകുന്നതുമായ പരീക്ഷയുടെ ഫലതെപ്പറ്റി അമിതമായി ചിന്തിച്ച് ആകുലതപ്പെടുന്ന അവസ്ഥ.\nഭാവില് വരാന് പോകുന്ന കാര്യങ്ങളെപ്പറ്റി അമിതമായി ഉത്‌ക്കണ്‌ഠപ്പെടുകയല്ല മറിച്ച് ഈ നിമിഷം എന്തുചെയ്യാം എന്നു ചിന്തിക്കുകയാണ് വേണ്ടത്. പരീക്ഷയ്ക്കു നല്ല മാർക്ക് നേടാന് കഴിയുമോ എന്ന് ആകുലപ്പെടുന്നതുകൊണ്ട് പഠിക്കാനുള്ള സമയം നഷ്ടമാകുക മാത്രമേ ഉള്ളൂ.\nസമയം ക്രമീകരിച്ചു പാഠഭാഗങ്ങള് പഠിക്കാന് കഴിയുക എന്നതാണ് പ്രധാനം. കുട്ടികളിൽ ആത്മവിശ്വാസം നഷ്ടപ്പെടുമ്പോഴാണ് പരീക്ഷയെപ്പറ്റിയുള്ള ആകുലതകള് കൂടുന്നത്. ചിലപ്പോള് മുൻ ഏതെങ്കിലും പരീക്ഷയില് തോൽവി സംഭവിച്ചതും അവരുടെ മനസ്സിലെ ഉത്‌ക്കണ്‌ഠയ്ക്കു കാരണമാകാം. ഇതു മനസ്സിലാക്കി എങ്ങനെ ഇനിയുള്ള സമയം ഫലപ്രദമായി ഉപയോഗിക്കാം എന്നു ചിന്തിക്കാന് കുട്ടികളെ സഹായിക്കുക എന്നതാണ് നമുക്കു ചെയ്യാനുള്ളത്.\nതോൽവി സംഭവിച്ചാല് എന്തു ചെയ്യും എന്ന രീതിയില് അമിതമായ നെഗറ്റീവ് ചിന്തകളെ അവസാനിപ്പിക്കാനുള്ള മാർഗ നിർദേശങ്ങളാണ് പരീക്ഷ അടുക്കുന്ന സമയത്ത് അവർക്കത് വേണ്ടത്. ഉത്‌ക്കണ്‌ഠ കുറയ്ക്കാന് റിലാക്സേഷന് ട്രെയിനിങ്ങ് ഫലപ്രദമാണ്. മനസ്സു ശാന്തമല്ല എങ്കില് നന്നായി ഉറങ്ങാന് കഴിയാതെ വരികയും, വിശപ്പില്ലായ്മയും ഒക്കെ അനുഭവപ്പെടും.\nനെഗറ്റീവ് ആയി സ്വയം സംസാരിക്കുന്ന രീതി ഒഴിവാക്കി വളരെ പോസിറ്റീവ് ആയി ചിന്തിക്കാന് കുട്ടികളെ പ്രാപ്തരാക്കാം. പഠിക്കാന് തുടങ്ങുന്നതിനു മുമ്പ് പരീക്ഷാഹാളില് എത്തിയതിനുശേഷവും അല്പസമയം ശാന്തമായി ശ്വാസത്തിലേക്കു ശ്രദ്ധ കേന്ദ്രീകരിച്ച് മനസ്സിനെ ശാന്തമാക്കാന് കുട്ടികളെ ശീലിപ്പിക്കാം. പരീക്ഷാഫലത്തെപ്പറ്റി അമിതമായി ചിന്തിച്ചു മനസ്സു വിഷമിപ്പിക്കാതെ ധൈര്യമായി ഇനിയുള്ള സമയം ഫലപ്രദമായി ഉപയോഗപ്പെടുത്താന് കുട്ടികൾക്ക് ധൈര്യം പക‌ർന്നു കൊടുക്കുക.\nFor consultation and awareness classes


4malayalees - ബിസിസിഐ അദ്ധ്യക്ഷന് സൗരവ് ഗാംഗുലിയുടെ സഹോദരന് കൊറോണ; സഹോദരന് കൊറോണ സ്ഥിരീകരിച്ച സാഹചര്യത്തില് ഗാംഗുലി സ്വയം നിരീക്ഷണത്തില് പോയി\nബിസിസിഐ അദ്ധ്യക്ഷന് സൗരവ് ഗാംഗുലിയുടെ സഹോദരന് കൊറോണ; സഹോദരന് കൊറോണ സ്ഥിരീകരിച്ച സാഹചര്യത്തില് ഗാംഗുലി സ്വയം നിരീക്ഷണത്തില് പോയി\nബിസിസിഐ അദ്ധ്യക്ഷന് സൗരവ് ഗാംഗുലിയുടെ സഹോദരന് കൊറോണ. ഗാംഗുലിയുടെ മൂത്ത സഹോദരന് സ്‌നേഹാശിഷ് ഗാംഗുലിക്കാണ് കൊറോണ സ്ഥിരീകരിച്ചത്. രോഗം സ്ഥിരീകരിച്ചതിനെ തുടര്‍ന്ന് അദ്ദേഹത്തെ കൊല്‍ക്കത്തയിലെ സ്വകാര്യ ആശുപത്രിയില് പ്രവേശിപ്പിച്ചു.\nസഹോദരന് കൊറോണ സ്ഥിരീകരിച്ച സാഹചര്യത്തില് ഗാംഗുലി സ്വയം നിരീക്ഷണത്തില് പോയി. വീട്ടില് തന്നെയാണ് അദ്ദേഹം നിരീക്ഷണത്തിലുള്ളത് എന്ന് ബന്ധപ്പെട്ട വൃത്തങ്ങള് അറിയിച്ചു.കൊല്‍ക്കത്തയിലെ ബെല്ല വ്യൂ ആശുപത്രിയിലാണ് സ്‌നേഹാശിഷ് ഗാംഗുലിയെ പ്രവേശിപ്പിച്ചിരിക്കുന്നത്. അദ്ദേഹത്തിന്റെ ആരോഗ്യനില തൃപ്തികരമാണെന്നും അധികൃതര് വ്യക്തമാക്കിയിട്ടുണ്ട്.\nകഴിഞ്ഞ ഏതാനും ദിവസങ്ങളായി സ്നേഹാശിഷിന് കടുത്ത പനി പ്രകടമായിരുന്നു. ഇതേ തുടര്‍ന്നാണ് സ്രവങ്ങള് പരിശോധനയ്ക്കായി അയച്ചത്. പരിശോധന ഫലം ഇന്ന് രാവിലെയോടെയാണ് ലഭിച്ചത്. ഉടന് തന്നെ അദ്ദേഹത്തെ ആശുപത്രിയിലേക്ക് മാറ്റുകയായിരുന്നു.\nതടവറ, ഹോട്ടലില് വിലക്കുകള് അധികമായതോടെ പരാതിപ്പെട്ട് ഇന്ത്യന് ക്രിക്കറ്റ് ടീം ; വിവാദമായതോടെ സ്വിമ്മിങ്പൂള് ഒഴികെ മറ്റ് സൗകര്യങ്ങള് ഉപയോഗിക്കാന് അനുമതി\n'സ്മിത്തിന്റെ വിചിത്ര ശീലങ്ങളില് ഒന്ന്'; താരത്തിന്റെ നാണംകെട്ട പ്രവൃത്തിയെ ന്യായീകരിച്ച് ഓസ്‌ട്രേലിയ\nഈ ഓസീസ് എന്താ ഇങ്ങനെ ? സിറാജിനേയും ബുംമ്രയേയും വംശീയമായി അധിക്ഷേപിച്ചതിന് പിന്നാലെ പുതിയ വിവാദം ; പന്തിന്റെ ഏകാഗ്രത നഷ്ടമാക്കാന് സ്മിത്തിന്റെ നാണംകെട്ട പ്രവൃത്തി\nസൗരവ് ഗാംഗുലിയെ നെഞ്ചുവേദനയെ തുടര്‍ന്ന് ആശുപത്രിയില് പ്രവേശിപ്പിച്ചു\nപരമ്പര കൈവിട്ടതോടെ കോഹ്‌ലിക്കെതിരെ ഗംഭീര്, ഏറ്റെടുത്ത് ആരാധകര്\nവിരാടിനെ വെറുക്കാന് ഇഷ്ടപ്പെടുന്നു, കൊഹ്ലി വെറും ഒരു കളിക്കാരന് മാത്രം ; ആരാധകനെന്ന നിലയില് കൊഹ്ലിയുടെ ബാറ്റിങ് ഇഷ്ടമാണെങ്കിലും അധികം റണ്‍സ് എടുക്കുന്നത് കാണാന് ആഗ്രഹിക്കുന്നില്ല ; പര്യടനം തുടങ്ങും മുമ്പ് അങ്കം കുറിച്ച് ഓസീസ് ക്യാപ്റ്റന്\nകൊല്‍ക്കത്ത നൈറ്റ് റൈഡേഴ്‌സ് ക്യാപ്റ്റന് പദവി ഒഴിഞ്ഞ് ദിനേശ് കാര്‍ത്തിക്; ഇനി ഇയാന് മോര്‍ഗന് നയിക്കും\nഇവര് സൂക്ഷിക്കണം; സഞ്ജുവും, സ്മിത്തും, ബട്‌ലറും നേരത്തെ പുറത്തായാല് ടീം കുഴപ്പത്തില്; മുന്നറിയിപ്പുമായി ഗംഭീര്\nമാന്യന്‍മാരുടെ കളിയില് താങ്കളൊരു ഇതിഹാസമാണ്; വിരാടിന്റെ പ്രകടനം മോശമായതിന് ഭാര്യയെ വിമര്‍ശിച്ച ഗവാസ്‌കറെ ഓര്‍മ്മിപ്പിച്ച് അനുഷ്‌ക\nകളി മാറി, പണി പാളി; ഏഴാമനായി എത്തിയ ധോണിയുടെ ന്യായീകരണം അസംബന്ധമെന്ന് കെവിന് പീറ്റേഴ്‌സണ്


congress may bring change in inner politics | കോണ്‍ഗ്രസില് മാറ്റം 48 മണിക്കൂറില്... ശശി തരൂരിന്റെ നിര്‍ദേശം ഇങ്ങനെ, കമല്‍നാഥ് തെറിക്കും - Malayalam Oneindia\n8 min ago അഫ്ഗാനില് നിന്ന് അമേരിക്കന് സൈന്യം പൂര്‍ണമായും പിന്‍മാറുന്നു; പ്രഖ്യാപനവുമായി ജോ ബൈഡന്\n24 min ago മമധര്‍മയ്ക്ക് വിഷുക്കണിയായി രണ്ടര ലക്ഷം കിട്ടിയെന്ന് അലി അക്ബര്, 60 ശതമാനം ചിത്രീകരണം പൂര്‍ത്തിയായി\n26 min ago കൊവിഡിന്‍റെ രണ്ടാം തരംഗത്തില് ഞെട്ടി രാജ്യം; ആദ്യമായി2ലക്ഷം കടന്ന് പ്രതിദിന കേസുകള്\nAutomobiles ഉയർത്തെഴുന്നേറ്റ് ജീപ്പ് കോമ്പസ്, മാർച്ചിലെ വിൽപ്പനയിൽ 734 ശതമാനം വളർച്ച\nPublished: May 25 2019, 20:56 [IST]\nദില്ലി: കോണ്‍ഗ്രസ് തോല്‍വി ഏറ്റെടുത്ത് സംഘടനയില് മാറ്റം വരുത്തണമെന്നും നിര്‍ദേശിച്ച് കഴിഞ്ഞു. പക്ഷേ വെറുമൊരു മാറ്റമല്ല പാര്‍ട്ടി ഉദ്ദേശിക്കുന്നത്. അടിമുടി മാറ്റമാണ്. അതേസമയം മുതിര്‍ന്ന നേതാവ് ശശി തരൂര് നാളെ തന്നെ പാര്‍ട്ടിയുടെ പൊളിച്ചെഴുത്ത് തുടങ്ങണമെന്നാണ് പറയുന്നത്. കേരളത്തില് നിന്നുള്ളവരും നിര്‍ദേശം ഇതില് നിര്‍ണായകമാകും. അതേസമയം രാഹുല് ഗാന്ധിയുടെ ടീമിലും കാര്യമായ മാറ്റം ഉണ്ടാകും.\nകോണ്‍ഗ്രസിന്റെ ഫ്‌ളാഗ് ഷിപ്പ് പദ്ധതിയായ ന്യായ് എല്ലാവരിലേക്കും എത്തിക്കുന്നതില് മോശം നേതൃത്വം കാരണമായെന്നാണ് വിലയിരുത്തല്. കര്‍ഷക പിന്നോക്ക മേഖലയില് പോലും ഇത് അവതരിപ്പിക്കാന് കോണ്‍ഗ്രസ് നേതാക്കള്‍ക്ക് സാധിച്ചില്ല. അതുകൊണ്ട് തന്നെ പ്രാദേശിക നേതൃത്വത്തെ വിശ്വാസത്തിലെടുത്ത്, അതില് മികച്ച നേതാക്കളെ പാര്‍ട്ടിയുടെ മുന്‍നിരയിലേക്ക് കൊണ്ടുവരാനാണ് രാഹുല് ശ്രമിക്കുന്നത്.\nകോണ്‍ഗ്രസിന് മറ്റ് വഴിയില്ല, ഇതില് നിന്ന് കരകയറേണ്ടതുണ്ട്. കോണ്‍ഗ്രസിലെ പൊളിച്ചെഴുത്ത് നാളെ തന്നെ തുടങ്ങണം. കാരണം രാജ്യത്ത് ശക്തമായ പ്രതിപക്ഷമാകാന് കോണ്‍ഗ്രസിന് മാത്രമേ സാധിക്കൂ. ഇനി ഒരുപാട് സംസ്ഥാന തിരഞ്ഞെടുപ്പുകള് മാസങ്ങള്‍ക്കുള്ളില് നടക്കാനുണ്ട്. പാര്‍ട്ടിക്കുള്ളില് തോല്‍വിയുടെ ആഘാതം ചര്‍ച്ച ചെയുന്നതില് അര്‍ഥമില്ല. അതേസമയം ബിജെപിയുടെ വിജയം ഭാഗ്യം കൊണ്ട് സംഭവിച്ചതാണെന്ന് എല്ലാവരും കരുതിയിരുന്നു. എന്നാല് അതല്ലെന്ന് കോണ്‍ഗ്രസ് തിരിച്ചറിയുന്നു.\nരാഹുല് തോല്‍വി പഠിക്കാന് നില്‍ക്കില്ലെന്നാണ് സൂചന. തന്റെ ഉപദേശക ടീമിനെ പൂര്‍ണമായും ഒഴിവാക്കാനാണ് പദ്ധതി. ഇനി വരുന്ന സംസ്ഥാന തിരഞ്ഞെടുപ്പുകളിലേക്കാണ് ശ്രദ്ധ. ദില്ലി, മഹാരാഷ്ട്ര എന്നിവയാണ് മുന്നിലുള്ളത്. അതിന് മുന്നോടിയായി സംസ്ഥാന അധ്യക്ഷന്‍മാരെ മാറ്റുന്ന കാര്യം സജീവ പരിഗണനയിലാണ്. മുതിര്‍ന്ന നേതാക്കള് ഇനി മത്സരിക്കാതെ കോണ്‍ഗ്രസ് ഉപദേശക സമിതിയില് നിലനിര്‍ത്താനാണ് തീരുമാനം. ദിഗ്വിജയ് സിംഗ് അതില് ഉള്‍പ്പെടും.\nമധ്യപ്രദേശില് രാഹുല് ഏറെ പ്രതീക്ഷ വെച്ചിരുന്നു. എന്നാല് ഇവിടെ തകര്‍ന്നടിഞ്ഞിരിക്കുകയാണ് കോണ്‍ഗ്രസ്. ഇവിടെ മുഖ്യമന്ത്രിയുടെ നേതൃത്വത്തില് ഒരു ഗ്രൂപ്പുണ്ടായെന്നും, അത് കോണ്‍ഗ്രസിന്റെ തോല്‍വിയില് നിര്‍ണായകമായെന്നും രാഹുലിന് റിപ്പോര്‍ട്ട് ലഭിച്ചിട്ടുണ്ട്. ഈ സാഹചര്യത്തില് കമല്‍നാഥിനെ സംസ്ഥാന അധ്യക്ഷ സ്ഥാനത്ത് നിന്ന് മാറ്റാനാണ് തീരുമാനം. കമല്‍നാഥ് സംസ്ഥാന അധ്യക്ഷ പദവിയില് നിന്ന് രാജിസന്നദ്ധതയും അറിയിച്ചിട്ടുണ്ട്. ഇക്കാര്യം എഐസിസി ജനറല് സെക്രട്ടറി ദീപക് ബാബറിയ സ്ഥിരീകരിച്ചു.\nജോതിരാദിത്യ സിന്ധ്യ മധ്യപ്രദേശില് നിന്ന് മാറ്റിയത് സംസ്ഥാനത്തെ മൊത്തം ട്രെന്‍ഡ് മാറ്റിയെന്നാണ് വിശകലനം. ഗുണയില് അദ്ദേഹം തോല്‍ക്കുകയും ചെയ്തു. എന്നാല് സിന്ധ്യയെ സംസ്ഥാന അധ്യക്ഷനായി നിയമിക്കാനാണ് രാഹുല് ശ്രമിക്കുന്നത്. അദ്ദേഹത്തിന് മണ്ഡലത്തില് ശ്രദ്ധ കേന്ദ്രീകരിക്കാനും കോണ്‍ഗ്രസിന്റെ ശക്തമായ തിരിച്ചുവരവിനും ഇത് കളമൊരുക്കും. സിന്ധ്യയെ ഗുണയില് തോല്‍പ്പിക്കുന്നതില് നിര്‍ണായക പങ്കുവഹിച്ചത് കമല്‍നാഥാണെന്ന് കോണ്‍ഗ്രസ് പ്രവര്‍ത്തകര് ആരോപിക്കുന്നു.\nകോണ്‍ഗ്രസിന് ഒരു സീറ്റ് കിട്ടാതിരുന്ന ദില്ലി, തകര്‍ന്നടിഞ്ഞ സംസ്ഥാനങ്ങളായ രാജസ്ഥാന്, ഹരിയാന, ഗുജറാത്ത് എന്നിവിടങ്ങളിലും മാറ്റമാണ് രാഹുല് ലക്ഷ്യമിടുന്നത്. ഗ്രാമീണ മേഖല കേന്ദ്രീകരിച്ച് രാഹുല് തന്നെ പ്രവര്‍ത്തനം നടത്തും. ഇത് മുന് സംസ്ഥാന മുഖ്യമന്ത്രി നടപ്പാക്കിയ തന്ത്രമാണ്. ദീര്‍ഘകാലം പ്രവര്‍ത്തിച്ചാല് മാത്രമേ ഹിന്ദി മേഖലയില് സ്വാധീനം നേടാനാവൂ എന്ന് രാഹുല് തിരിച്ചറിഞ്ഞിട്ടുണ്ട്. ഇതിനായി പ്രാദേശിക നേതാക്കളുടെ സഹായവും രാഹുല് തേടും.\nകേരളത്തില് നിന്നുള്ള നിര്‍ദേശം\nകേരളത്തില് നിന്നുള്ള എംപിമാരുടെയും നേതാക്കളുടെയും നിര്‍ദേശങ്ങള് രാഹുല് സ്വീകരിക്കുമെന്നാണ് സൂചന. കേരളത്തില് മാത്രമാണ് കോണ്‍ഗ്രസ് ഏറ്റവും മികച്ച പ്രകടനം കാഴ്ച്ച വെച്ചത്. ആദ്യത്തെ നീക്കം പഞ്ചാബില് അമരീന്ദര് സിംഗും സിദ്ദുവും തമ്മിലുള്ള പ്രശ്‌നങ്ങള് പരിഹരിക്കുന്നതിനാണ്. സിദ്ദുവിന് രാജ്യസഭാ സീറ്റോ അതല്ലെങ്കില് ഭാര്യക്ക് മികച്ച പദവികളോ രാഹുല് വാഗ്ദാനം ചെയ്യും. സംസ്ഥാന സമിതികള്‍ക്ക് കൂടുതല് കരുത്ത് നല്‍കുന്ന സമ്പ്രദായവും കോണ്‍ഗ്രസ് അവസാനിപ്പിക്കും.\nരാഹുല് കൂടുതല് ഗൗരവത്തില് രാഷ്ട്രീയത്തെ കാണുമെന്നാണ് സൂചന. പ്രവര്‍ത്തകര്‍ക്കിടയില് കൂടുതല് ആക്രമണ സ്വഭാവമുള്ള നേതാവായി അദ്ദേഹം പരിഗണിക്കുമെന്നാണ് കോണ്‍ഗ്രസ് വൃത്തങ്ങളും സൂചിപ്പിക്കുന്നത്. മോദിയുടെ ശൈലിയില് നിന്ന് കടം കൊള്ളുകയും ചെയ്യും. ഈ പരിവേഷം മാത്രമേ ദേശീയ തലത്തില് കോണ്‍ഗ്രസിന് പുതിയൊരു വോട്ടുബാങ്ക് ഉണ്ടാക്കാന് സഹായിക്കൂ എന്നാണ് വിലയിരുത്തല്. മധ്യപ്രദേശ്, രാജസ്ഥാന്, ഛത്തീസ്ഗഡ് എന്നിവിടങ്ങളിലെ മാറ്റമാണ് ആദ്യ ഘട്ട മാറ്റത്തിലുള്ളത്. ശശി തരൂരിനും നിര്‍ണായക റോള് ഹൈക്കമാന്‍ഡില് ഉണ്ടാവും.\ncongress may bring change in inner politics\nStory first published: Saturday, May 25, 2019, 20:56 [IST]


നീരാളി വെറും നീരാവിയോ?\nHome LATEST NEWS നീരാളി വെറും നീരാവിയോ?\nഎട്ടു മാസങ്ങൾക്ക് ശേഷം പുറത്തിറങ്ങുന്ന മോഹൻലാൽ ചിത്രം, ഹിറ്റ് ജോഡികളായ മോഹൻലാലും നദിയ മൊയ്തുവും വർഷങ്ങൾക്ക് ശേഷം വീണ്ടും ഒന്നിക്കുന്ന ചിത്രം, ബോളിവുഡ് സംവിധായകൻ അജോയ് വർമ്മ മലയാളത്തിലേക്കെത്തുന്ന ചിത്രം തുടങ്ങി നീരാളിയെക്കുറിച്ചുള്ള പ്രേക്ഷകപ്രതീക്ഷകൾ വാനോളമായിരുന്നു. എല്ലാത്തിലുമുപരി മോഹൻലാലിൻറെ സ്ലിം ആയ പുതിയ ഗെറ്റപ്പിലിറങ്ങുന്ന ആദ്യത്തെ ചിത്രമെന്ന കൗതുകവും നീരാളിക്കുണ്ടായിരുന്നു.\nബാംഗ്ലൂരിലെ ജെമ്മോളജിസ്റ്റായ സണ്ണി(മോഹൻലാൽ) ഭാര്യ മോളിക്കുട്ടിയുടെ(നദിയ മൊയ്തു) പ്രസവവുമായി ബന്ധപ്പെട്ട് നാട്ടിലേക്ക് പുറപ്പെടുന്നു. കൂടെ ഡ്രൈവർ വീരപ്പനുമുണ്ട് (സുരാജ് വെഞ്ഞാറമൂട്). വഴിമധ്യേ ഇവരുടെ വാഹനം അപകടത്തിൽ പെട്ട് കൊക്കയിലേക്ക് മറിയാൻ തയ്യാറായി നിൽക്കുന്നു. മരണത്തിനും ജീവിതത്തിനുമിടയിൽ സണ്ണിയും വീരപ്പനും കഴിച്ചുകൂട്ടുന്ന നിമിഷങ്ങളാണ് സിനിമയുടെ കഥാതന്തു.\nഅറിയപ്പെടുന്ന ജെമ്മോളജിസ്റ്റായ സണ്ണിയും കമ്പനിവക അഞ്ച് കോടിയോളം രൂപയുടെ രത്‌നങ്ങളുമായി വരുന്ന സണ്ണിയും വീരപ്പനും യാത്ര ചെയ്യുന്നത് പിക്കപ്പ് വാൻ പോലിരിക്കുന്ന ഒരു തട്ടിക്കൂട്ട് വാഹനത്തിലാണ്. വണ്ടി കൊക്കയിലേക്ക് മറിച്ചിടണം എന്നുള്ളത് കൊണ്ടാകാം ഇവരുടെ യാത്ര ഇതുപോലൊരു ഇതുപോലൊരു വണ്ടിയിലാക്കാൻ അണിയറപ്രവർത്തകരെ പ്രേരിപ്പിച്ചതെന്ന് തോന്നിപ്പോകും. ഇത്രയും സമ്പന്നനായ സണ്ണിയുടെ കൈയിൽ അത്യാവശ്യ ഘട്ടത്തിൽ ഒരു കാൾ വിളിക്കാൻ ബാലൻസില്ലാതായതും കഷ്ട്ടമെന്നല്ലാതെ എന്ത് പറയാൻ.\nമോഹന്‍ലാലും നദിയയും മലയാളത്തിന്റെ പ്രിയജോടി തന്നെയാണ്. നദിയ മുതിര്‍ന്ന നായികയാണ് എന്നതുകൊണ്ട് നായകന്റെ ജോടിയായതില് ഒരു കുറച്ചിലുമില്ല. പക്ഷെ വിവാഹം കഴിഞ്ഞ മധ്യവയസിലെത്തിയ നായകന്റെ പിറകെ നടക്കുന്ന യൗവ്വനയുക്തയായ ഒരു നായികയില്ലെങ്കിൽ നായകൻറെ ഇമേജിന് കോട്ടം തട്ടുമെന്ന് വിചാരിച്ചിട്ടാകും നൈന എന്ന കഥാപാത്രത്തെ സൃഷ്ടിച്ചത്.\nകാടിനെ മുഴുവൻ തന്റെ ചൊൽപ്പടിയിൽ നിർത്തിയ മുരുകനിൽ നിന്നും ഒരു പാമ്പിനെക്കണ്ട് പേടിച്ച് ഫോൺ പോലും എടുക്കാൻ സാധിക്കാതെ സ്തബ്ധനായി ഇരിക്കുന്ന സണ്ണിയിലേക്കുള്ള മോഹൻലാലിൻറെ കഥാപാത്രമാറ്റം പ്രേക്ഷകനിൽ പുതുമ തോന്നിക്കാൻ മാത്രം പര്യാപ്തമാണ്. സ്ലിം ആയി ചെറുപ്പം തോന്നിക്കുന്ന മോഹൻലാലിന്റെ പുതിയ ലുക്കും ഗംഭീരമായി. മോഹൻലാലിന്റെ അഭിനയം പതിവുപോലെ ഗംഭീരമായെന്ന് പറയേണ്ടതില്ലല്ലോ. വീരപ്പനായി സുരാജ് മികച്ച അഭിനയം കാഴ്ച വച്ചു. ദിലീഷ് പോത്തൻ , നാസർ, പാർവ്വതി നായർ, ബിനീഷ് കോടിയേരി എന്നിവരാണ് മറ്റു താരങ്ങൾ. അനിശ്ചിതത്വം നിറഞ്ഞ ഒരു തിരക്കഥയെ സിനിമയാക്കാൻ അജോയ് വർമ്മ കാണിച്ച ധൈര്യത്തെ അഭിനന്ദിക്കേണ്ടിയിരിക്കുന്നു.\nചുരുക്കത്തിൽ വാനോളം പ്രതീക്ഷകളുമായി കയറിയ സാധാരണപ്രേക്ഷരുടെ പ്രതീക്ഷകൾ മുഴുവൻ സിനിമ കഴിഞ്ഞപ്പോൾ നീരാവിയായിപ്പോയി എന്ന് പറയേണ്ടിയിരിക്കുന്നു.\nPrevious articleക്രോയെഷ്യയും ഫ്രാൻസും ഓരോ ഗോൾ വീതം\nNext articleലോകം കീ‍ഴടക്കി ഫ്രഞ്ച് പട; 2018 ലോകക്കപ്പ് ഫ്രാൻസിന് സ്വന്തം\nശിവശങ്കരൻ ആശുപത്രിയിൽ; ഇനി ആർക്കൊക്കെ നെഞ്ചുവേദന വരുമെന്ന് കണ്ടറിയണം : എം.ടി രമേശ്\nതിരഞ്ഞെടുപ്പിൽ നല്ലയാളുകൾ തിരഞ്ഞെടുക്കപ്പെടട്ടെ, എന്നാലേ നാടിന് നന്മ വരൂ ; ടിനി ടോം\n”നിങ്ങള് ടൈറ്റാനിക് കണ്ടിട്ടുണ്ടാകും, അതിനേക്കാൾ ഭീകരമായിരുന്നു ഞങ്ങളുടെ അവസ്ഥ; ‘കൺമുന്നിൽ സഹപ്രവര്‍ത്തകരുടെ മൃതദേഹങ്ങൾ പൊങ്ങിക്കിടന്നു, ഞെട്ടൽ മാറാതെ...


കവിത രചിച്ചു പഠിക്കാം – പദ്യമോ ഗദ്യമോ – പൂക്കാലം\nപാറിപ്പറക്കുന്ന പൂമ്പാറ്റ നിങ്ങളോട് എന്തെങ്കിലും പറഞ്ഞുവോ. അകലെ നിന്ന് അമ്പിളി അമ്മാവൻ എന്തെങ്കിലും വിളിച്ചു ചോദിച്ചുവോ.\nമഴക്കാലം വരികയായി. മഴയോട് തോരാതെ കാര്യങ്ങൾ പറഞ്ഞിട്ടുണ്ട്. എന്നാൽ മഴ ഇങ്ങോട്ട് പറഞ്ഞിട്ടുണ്ടോ വല്ലതും . ഇതാ കേട്ടോളൂ.\nമാനത്തിരുമുറ്റം വിട്ടി –\nചിലതെല്ലാം ചൊല്ലുന്നു ഞാൻ.\nമല മണ്ട ചുരണ്ടീടേണ്ട\nകുന്നിന്റെ കുരൾ ചെത്തല്ലേ\nമഴ ഞാനാ മണ്ണിൽ വരുമ്പോൾ\nഒഴുകീടാൻ പുഴ തന്നാലും\nവഴി നിങ്ങൾ മുടക്കീടല്ലേ\nഉരുൾ പൊട്ടാൻ വഴി വെട്ടല്ലേ.\nകവിത രചിക്കുമ്പോൾ പദ്യമാണോ നല്ലത് ഗദ്യമാണോ നല്ലത് എന്ന് കുട്ടികൾ ചോദിക്കാറുണ്ട്.\nഇതിനുള്ള ഉത്തരം കിട്ടാൻ ഉദാഹരണങ്ങൾ സഹായിക്കും.\nകേരള സാഹിത്യ അക്കാദമിയുടെ കവിതാ പുരസ്കാരത്തിന് അർഹമായ അമ്മയെ കുളിപ്പിക്കുമ്പോൾ എന്ന കവിത സാവിത്രി രാജീവൻ എഴുതിത്തുടങ്ങുന്നത് ഇങ്ങനെയാണ്.\nകുഞ്ഞിനെ കുളിപ്പിക്കുമ്പോഴെന്ന പോലെ\nഉടൽ കയ്യിൽ നിന്ന് വഴുതരുത്\nകാലം നേർപ്പിച്ച ആ ഉടൽ\nസോപ്പു ലായനി കൊണ്ട് പതയ്ക്കരുത്\nഇത് ഗദ്യരൂപത്തിനു പകരം പദ്യരൂപത്തിൽ എഴുതിയാൽ ഏകദേശം ഇങ്ങനെയാകില്ലേ.\nഅമ്മയെ മെല്ലെ കുളിപ്പിക്കുക\nഇളം ചൂടുവെള്ളം പകർന്നെടുത്ത്\nകൈകളിൽ നിന്നു വഴുതിടാതെ\nകാലം നേർപ്പിച്ചൊരാ ശരീരം\nകണ്ണിൽ പത തീരെ വന്നിടാതെ\nഎപ്പോഴും നല്ല കരുതൽ വേണം.\nഈ വിധത്തിൽ എഴുതിയിരുന്നെങ്കിൽ കവി ഗദ്യരൂപത്തിൽ എഴുതിയ കവിതയുടെ കരുത്തു കിട്ടുമായിരുന്നോ . ആ ഭാവതീവ്രതയും വശ്യതയും ഗദ്യരൂപമല്ലേ കൂടുതൽ കാത്തുസൂക്ഷിക്കുന്നത്.\nപ്രശസ്ത കവികളുടെ ഏതു കവിതയെടുത്തു പരിശോധിച്ചാലും ഇതു മനസ്സിലാകും.\nഅമ്മ തൻ നേത്രത്തിൽ നിന്നു തിർന്നു ചുടുകണ്ണീർ.\nഇതു ഗദ്യത്തിലാക്കിയാൽ എന്തായിരിക്കും സ്ഥിതി.\nപി.ടി. മണികണ്ഠൻ എഴുതിയ\nമഴ വന്നാൽ നനയില്ലേ\nനിന്നുടെ വീട്ടിൽ കുടയില്ലേ.\nഇതിനേക്കാൾ ശക്തി ഗദ്യത്തിൽ എഴുതിയാൽ കിട്ടുമോ.\nകേൾക്കുന്നവരുടെ മനസ്സിൽ ഉദ്ദേശിക്കുന്ന അർത്ഥത്തിൽ എത്തിക്കുക എന്നതാണ് ഭാഷയുടെ ദൗത്യം. അതിന്റെ മികവുറ്റ രൂപമാണ് കവിത. കവികൾ അത് അക്ഷരാർത്ഥത്തിൽ അനുവർത്തിക്കുന്നു.\nചില കവിതകളിൽ ഗദ്യവും പദ്യവും ഉ പയോഗിക്കുന്നതു കണ്ടിട്ടില്ലേ. ഉദാഹരണം പൂതപ്പാട്ട്. തുടക്കം ഇങ്ങനെയാണ്. വിളക്കുവെച്ചു. സന്ധ്യാനാമവും കഴിഞ്ഞു. ഉറക്കം തൂങ്ങിക്കൊണ്ട് ഗുണകോഷ്ഠവും ഉരുവിട്ടു. ഇനിയും ഉണ്ണാറായിട്ടില്ലല്ലോ. ഉറങ്ങണ്ട. പൂതത്തെപ്പറ്റി ഒരു പാട്ടു കേട്ടോളു.\nകേട്ടിട്ടില്ലേ തുടികൊട്ടും കലർന്നോട്ടു ചിലമ്പിൻ കലമ്പലുകൾ\nഅയ്യയ്യാ വരവമ്പിളി പൂങ്കല മെയ്യിലണിഞ്ഞ കരിമ്പൂതം.\nഇടശ്ശേരി പദ്യത്തേയും ഗദ്യത്തേയും വിളക്കിച്ചേർത്ത് കവിതയുടെ ഉജ്ജ്വല മാതൃക സൃഷ്ടിക്കുകയല്ലേ ചെയ്തിരിക്കുന്നത്. കവി ഉദ്ദേശിക്കുന്ന കാര്യം അനുവാചക മനസ്സിൽ ആഞ്ഞു തറപ്പിക്കാൻ സ്വീകരിച്ചതന്ത്രമല്ലേ ഇത്.\nഇതിലെ പദ്യത്തെ ഗദ്യവും ഗദ്യത്തെ പദ്യവും ആക്കാൻ പറ്റുമോ എന്നു നോക്കൂ. എഴുതിക്കഴിഞ്ഞ തിനു ശേഷം ഏതു രൂപം വായിക്കുമ്പോഴാണ് തീവ്രത എന്നു വിലയിരുത്തുക. അതിനു ശേഷം തീരുമാനിക്കാം ആ കവിതക്കിണങ്ങുന്ന രൂപമേതാണെന്ന്.\nവയലാറിന്റെ മുത്തശ്ശി ഇങ്ങനെ തുടങ്ങുന്നു.\nനിങ്ങൾക്കുള്ളതു പോലെൻ നാട്ടിൽ\nഇത് ഗദ്യത്തിലെഴുതുമ്പോൾ ഇതിനേക്കാൾ കരുത്തോടെ വായനക്കാരന്റെ മനസ്സിൽ പതിയുമോ എന്നാലോചിക്കുക.\nഓരോ കവിത വായിക്കുമ്പോഴും ഇതു സ്വയം ചോദിക്കുക. ഓരോ കവിയും കവിത എഴുതുമ്പോൾ ഈ ചോദ്യം സ്വയം ചോദിക്കുന്നുണ്ട്. അവസാനം അവർ എത്തിച്ചേരുന്ന നിഗമനമാണ് കവിതയുടെ രൂപം. കവിയുടെ തീരുമാനം ശരിയാകുമ്പോൾ കവിത ഗിരിശൃംഗമേ റുന്നു. അല്ലെങ്കിലോ. അതു പറയേണ്ടതില്ലല്ലോ.\nഏതായാലും ഇന്നുതന്നെ ഒരു പുതിയ കവിത എഴുതൂ. ഒരേ ആശയം പദ്യത്തിലും ഗദ്യത്തിലും എഴുതൂ. ഏതിനാണ് ശക്തിയെന്ന് , നിങ്ങൾ ഉദ്ദേശിക്കുന്ന ഭാവവും കരുത്തുമെന്ന്, സ്വയം തീരുമാനിച്ച്, അതിനെ അനുവാചകസമക്ഷം അവതരിപ്പിക്കൂ. വിജയാശംസകൾ.\nPrevious Post ശാരീരിക അകലമോ സാമൂഹിക അകലമോ?\nNext Post കൊറോണക്കാല കവിതകള്


2019-02-27 03:07:38am |\nവാഷിങ്ടൺ: യു.എസ് പ്രസിഡൻറ് ഡോണൾഡ് ട്രംപിനെതിരെ വീണ്ടും ലൈംഗികാരോപണം. തെരഞ്ഞെടുപ്പ് പ്രചരണത്തിന് ട്രംപിനായി ജോലി ചെയ്ത ആൽവ ജോൺസണാണ് ആരോപണവുമായി രംഗത്തെത്തിയിരിക്കുന്നത്. 2016 ആഗസ്റ്റ് 24ന് േഫ്ലാറിഡയിൽ നടന്ന റാലിയിൽ ട്രംപ് അനുവാദമില്ലാതെ ചുംബിച്ചെന്നാണ് ആൽവ ആരോപിക്കുന്നത്. റാലി തുടങ്ങുന്നതിന് മുമ്പ് ട്രംപ് തന്നെ ബലമായി കടന്നുപിടിച്ച് ചുംബിക്കുകയായിരുന്നു. നിരവധി പേരുടെ മുന്നിൽ വെച്ചാണ് തന്നെ അപമാനിച്ചതെന്നും ആൽവ പരാതിയിൽ പറയുന്നു.\nേഫ്ലാറിഡ അറ്റോർണി ജനറൽ പാം ബോൻഡി, സ്റ്റേറ്റ് ഡയറക്ടർ കരേൻ ജിഗോർനോ, റീജണൽ ഡയറക്ടർ ഏൾ ടോണി, മിറ്റ്ച്ച് ടൈനർ, നിക് കോർവിനോ എന്നിവർ സംഭവത്തിന് ദൃക്സാക്ഷികളായിരുന്നുവെന്നും ആൽവ നൽകിയ പരാതിയിൽ വ്യക്തമാക്കുന്നു. എന്നാൽ ആൽവ ജോൺസെൻറ ആരോപണങ്ങൾ തള്ളി വൈറ്റ് ഹൗസ് പ്രസ് സെക്രട്ടറി സാറ സാേൻറഴ്സ് രംഗത്തെത്തി.\nആൽവയെ പുറത്താക്കിയ ശേഷമാണ് അവർ തികച്ചും അസംബന്ധമായ ആരോപണം ഉയർത്തിയിരിക്കുന്നത്. ഇത്തരമൊരു സംഭവം നടന്നിട്ടില്ല. വിശ്വാസ്യതയുള്ള ഒരു കൂട്ടം ഉന്നതരെ സാക്ഷിയാക്കി ഇങ്ങനൊരു സംഭവം നടന്നെന്നത് വൈരുദ്ധ്യമാണെന്നും സാൻഡേഴ്സ് പ്രസ്താവനയിൽ അറിയിച്ചു. േഫ്ലാറിഡ അറ്റോർണി ജനറൽ പാം ബോൻഡിയും മറ്റൊരു വ്യക്തിയും അത്തരമൊരു സംഭവത്തിന് സാക്ഷികളല്ലെന്ന് അറിയിച്ചിട്ടുണ്ട്.\nതെരഞ്ഞെടുപ്പ് പ്രചരണ ജോലികൾക്ക് തനിക്ക് കുറഞ്ഞ വേതനമാണ് നൽകിയിരുന്നതെന്നും ലിംഗ -വർഗ വ്യത്യാസത്തോടെയാണ് ട്രംപ് വേതനം നൽകിയിരുന്നതെന്നും ആൽവ ജോൺസൺ പരാതിയിൽ പറയുന്നു.


കരൾ രോഗം പ്രശ്നങ്ങൾ വളരെ എളുപ്പത്തിൽ മാറ്റാം...\nകരൾ രോഗം പ്രശ്നങ്ങൾ വളരെ എളുപ്പത്തിൽ മാറ്റാം…\nകരളിന്റെ ആരോഗ്യകാര്യത്തിൽ വലിയ രീതിയിൽ ശ്രദ്ധ കൊടുക്കാറില്ല. അതുകൊണ്ടുതന്നെ കരൾ രോഗികളുടെ എണ്ണം വർദ്ധിച്ചു വരുന്ന അവസ്ഥയാണ് കാണാൻ കഴിയുക. ശരീരത്തിലെ ഏറ്റവും വലിയ ആന്തരിക അവയവമാണ് കരൾ. നിരവധി ആരോഗ്യ ഗുണങ്ങൾ കരളിൽ അടങ്ങിയിട്ടുണ്ട്. ശരീരത്തിലെ പല പ്രധാനപ്പെട്ട പ്രവർത്തനങ്ങളും നിയന്ത്രിക്കുന്നത് കരളാണ്. കരളിലെ ആരോഗ്യം അവഗണിച്ചാൽ ജീവിതത്തിൽ പൂർണമായ പ്രശ്നം ആണ് ഉണ്ടാവുക.\nഅമിതമായ മദ്യപാനം വർദ്ദിച്ചുവരുന്ന ജീവിതശൈലി പ്രശ്നങ്ങൾ മലിനമായ അന്തരീക്ഷവും വൃത്തിഹീനമായ ജീവിത ചുറ്റുപാടുകളും ആണ് കരൾ രോഗത്തിന് പ്രധാന കാരണങ്ങൾ. കരൾരോഗം ബാധിച്ച് കരൾ പ്രവർത്തനം പൂർണ്ണമായും നശിക്കുകയും അതോടൊപ്പം മറ്റ് അവയവങ്ങളുടെ പ്രവർത്തനങ്ങളെ സാരമായി ബാധിക്കുകയും ചെയ്യുന്ന അവസരത്തിലാണ് ഡോക്ടർമാർ കരൾ മാറ്റിവയ്ക്കൽ ശസ്ത്രക്രിയ നടത്തുന്നത്. പല കാരണത്താൽ ഇത്തരം പ്രശ്നങ്ങൾ ഉണ്ടാകാറുണ്ട്. കരൾവീക്കം ചില മരുന്നുകളുടെ ദൂഷ്യഫലങ്ങൾ ദീർഘനാളായുള്ള.\nഹെപ്പറ്റൈറ്റിസ് രോഗങ്ങൾ ജനിതക രോഗങ്ങൾ പിത്ത നാളിയിൽ ഉണ്ടാകുന്ന തകരാറുകൾ എന്നിവയാണ് കരളിനെ പൂർണമായ നാശത്തിലേക്ക് നയിക്കുന്നത്. കരളിനെ പൂർണമായി നാശം സംഭവിച്ചു കഴിഞ്ഞാൽ തുടർന്ന് ജീവൻ സംരക്ഷിച്ചു നിർത്തുക എന്നത് അസാധ്യമായ ഒരു കാര്യമാണ്. മലയാളികൾക്കിടയിൽ പ്രധാനമായും കാണുന്ന ഫാറ്റി ലിവർ പ്രശ്നങ്ങൾ എങ്ങനെ പ്രതിരോധിക്കാം എന്നാണ് ഇവിടെ പറയുന്നത്.\nപച്ച മഞ്ഞൾ ഇഞ്ചി കറിവേപ്പില ജീരകം പുതിനയില മല്ലിയില എന്നിവ ഉപയോഗിച്ച് വളരെ എളുപ്പത്തിൽ മാറ്റിയെടുക്കാൻ സാധിക്കുന്നതാണ്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nമുട്ടുവേദന ഇനി എളുപ്പത്തിൽ മാറ്റിയെടുക്കാം… നിരവധി എളുപ്പവഴികൾ…


32 തസ്തികകളിലേക്ക് UPSC വിജ്ഞാപനം | Career | Deshabhimani | Monday Aug 7, 2017\n32 തസ്തികകളിലേക്ക് UPSC വിജ്ഞാപനം\nയൂണിയന് പബ്ളിക് സര്‍വീസ് കമീഷന് വിവിധ തസ്തികകളിലേക്കുള്ള നിയമനത്തിന് അപേക്ഷ ക്ഷണിച്ചു. അഗ്രികള്‍ചര് ആന്‍ഡ് ഫാര്‍മേഴ്സ് വെല്‍ഫെയര്, ഹെല്‍ത്ത് ആന്‍ഡ് ഫാമിലി വെല്‍ഫെയര്, വാട്ടര് റിസോഴ്സസ് റിവര് ഡെവലപ്മെന്റ് തുടങ്ങിയ മന്ത്രാലയങ്ങള്‍ക്ക് കീഴിലാണ് ഒഴിവുകള്. വിവിധ മന്ത്രാലയങ്ങളിലായി മാര്‍ക്കറ്റിങ് ഓഫീസര്, അസിസ്റ്റന്റ് കെമിസ്റ്റ്, സ്പെഷ്യലിസ്റ്റ് ഗ്രേഡ് എന്നിങ്ങനെ 32 ഒഴിവുണ്ട്. ഓണ്‍ലൈനായി വേണം അപേക്ഷിക്കേണ്ടത്. തസ്തിക, ഒഴിവുകളുടെ എണ്ണം, യോഗ്യത, പ്രായപരിധി, ശമ്പളം എന്നിവ ചുവടെ.\nവേക്കന്‍സി നമ്പര്: 17071401522. മാര്‍ക്കറ്റിങ് ഓഫീസര്- 28 ഒഴിവ്. (ജനറല്- 18, ഒബിസി- 4, എസ്സി- 3, എസ്ടി- 3. ഇതില് രണ്ടൊഴിവ് ശാരീരിക വെല്ലുവിളി നേരിടുന്നവര്‍ക്കായി സംവരണം ചെയ്തിട്ടുണ്ട്). യോഗ്യത: അഗ്രികള്‍ചര്/ബോട്ടണി/അഗ്രികള്‍ചര് ഇക്കണോമിക്സ്/അഗ്രികള്‍ചറല് മാര്‍ക്കറ്റിങ്/ഇക്കണോമിക്സ്/കോമേഴ്സ് വിത്ത് ഇക്കണോമിക്സ് എന്നിവയിലൊന്നില് ബിരുദാനന്തരബിരുദം. അഗ്രികള്‍ചറല് മാര്‍ക്കറ്റിങ്ങില് രണ്ടു വര്‍ഷത്തെ പ്രവൃത്തിപരിചയം. ഇന്ത്യന് ഇന്‍സ്റ്റിറ്റ്യൂട്ട് ഓഫ് ഫുഡ് ടെക്നോളജിയില്‍നിന്നോ തത്തുല്യ സ്ഥാപനങ്ങളില്‍നിന്നോ മാര്‍ക്കറ്റിങ് മാനേജ്മെന്റില് ഡിപ്ളോമ. പ്രായപരിധി: 30. എസ്സി, എസ്ടി വിഭാഗങ്ങള്‍ക്ക് അഞ്ചും ഒബിസിക്ക് മൂന്നും വര്‍ഷം ഉയര്‍ന്ന പ്രായപരിധിയില് ഇളവ് ലഭിക്കും. ശമ്പളം: 44,900-1,42,400 രൂപ.\nവേക്കന്‍സി നമ്പര്: 17071402122. സ്പെഷ്യലിസ്റ്റ് ഗ്രേഡ് കകക (ബയോകെമിസ്ട്രി)- മൂന്നൊഴിവ്. (ജനറല്- 1, ഒബിസി- 1, എസ്സി- 1). ഈ തസ്തികയില് ശാരീരിക വെല്ലുവിളി നേരിടുന്നവര്‍ക്കാണ് അവസരം. യോഗ്യത: എംബിബിഎസും ബന്ധപ്പെട്ട വിഷയത്തില് ബിരുദാനന്തരബിരുദവും. ബിരുദാനന്തരബിരുദത്തിനുശേഷം മൂന്നുവര്‍ഷത്തെ പ്രവൃത്തിപരിചയം. പ്രായപരിധി: 40. എസ്സി വിഭാഗത്തിന് അഞ്ചും ഒബിസിക്ക് മൂന്നും വര്‍ഷം ഉയര്‍ന്ന പ്രായപരിധിയില് ഇളവ് ലഭിക്കും. ശമ്പളം: 15,600-39.100 രൂപ. ഗ്രേഡ് പേ- 6,600.\nവേക്കന്‍സി നമ്പര്: 17071403222. അസിസ്റ്റന്റ് കെമിസ്റ്റ്- ഒരൊഴിവ്. യോഗ്യത: കെമിസ്ട്രി/അഗ്രികള്‍ചര് കെമിസ്ട്രി/സോയില് സയന്‍സ് എന്നിവയിലൊന്നില് ബിരുദാനന്തര ബിരുദം. ഭൂജല വിശകലനത്തിലും പരിശോധനയിലും രണ്ടുവര്‍ഷത്തെ പ്രവൃത്തി പരിചയം. പ്രായപരിധി: 30. ശമ്പളം: 9,300-34,800 രൂപ. ഗ്രേഡ് പേ- 4,800.\nഓണ്‍ലൈനായി വേണം അപേക്ഷിക്കാന്. അപേക്ഷാഫീസ് 25 രൂപ. വനിതകള്‍ക്കും എസ്സി, എസ്ടി, ഭിന്നശേഷിക്കാര് എന്നിവര്‍ക്ക് ഫീസില്ല. അപേക്ഷ അയക്കേണ്ട വിധവും മറ്റു വിശദവിവരങ്ങളും www.upsconline.nic.in എന്ന website ല്. അവസാന തിയതി: ആഗസ്ത് 10.\nഎൻജിനിയറിങ് സർവീസ് പരീക്ഷക്ക് അപേക്ഷിക്കാം


‘ഒരു താരപുത്രി കൂടി സിനിമയിലേക്ക്..’ – താരദമ്പതികളായ ഷാജുവിന്റേയും ചാന്ദിനിയുടെയും മകൾ നന്ദന നായികയാവുന്നു!! – POCKET CREATIONS\n‘ഒരു താരപുത്രി കൂടി സിനിമയിലേക്ക്..’ – താരദമ്പതികളായ ഷാജുവിന്റേയും ചാന്ദിനിയുടെയും മകൾ നന്ദന നായികയാവുന്നു!!\nSwathyNovember 5, 2020 1:51 pm\nമലയാള സിനിമയിൽ ഒരുപിടി നല്ല സിനിമകളിൽ അഭിനയിച്ച് പ്രേക്ഷകരുടെ പ്രിയങ്കരനായി മാറിയ താരമാണ് നടൻ ഷാജു ശ്രീധർ. സിനിമയിൽ എത്തിയിട്ട് വർഷങ്ങളോളം ആയെങ്കിലും ഷാജുവിനെ തേടി നല്ല കഥാപാത്രങ്ങൾ എത്തി തുടങ്ങിയിട്ട് ചുരുക്കം ചില വർഷങ്ങൾ മാത്രമേ ആയിട്ടുള്ളൂ. കിട്ടിയ റോളുകൾ എല്ലാം ഗംഭീരമായി അഭിനയിക്കുന്ന ഒരാളാണ് ഷാജു.\nതീയേറ്ററിൽ ഈ രണ്ട് കൊല്ലത്തിന് ഇടയിൽ ഇറങ്ങിയ ഒരുപാട് സൂപ്പർഹിറ്റ് സിനിമകളിൽ ഷാജു ഭാഗമായിട്ടുണ്ട്. പഴയനടി ചാന്ദിനിയെയാണ് ഷാജു വിവാഹം ചെയ്തിരിക്കുന്നത്. അന്നത്തെ ചില സിനിമകളിൽ ഇരുവരും ഒരുമിച്ച് അഭിനയിക്കുകയും പ്രണയത്തിൽ ആവുകയും പിന്നീട് ജീവിതസഖിയായി മാറുകയും ചെയ്തു. ഇരുവർക്കും രണ്ട് പെൺകുട്ടികളാണ് ഉളളത്.\nഅതിൽ ഇളയമകൾ നീലാഞ്ജന രണ്ട് സിനിമകളിൽ ചെറിയ വേഷങ്ങളിൽ ബാലതാരമായി അഭിനയിച്ചു കഴിഞ്ഞു. ഷാജുവിന്റെ മൂത്തമകളും സിനിമയിലേക്ക് ആദ്യമായി ചുവടുവെക്കുന്നതിന്റെ വാർത്തയാണ് ഇപ്പോൾ പുറത്തുവരുന്നത്. മൂത്തമകൾ നന്ദന ആദ്യമായി നായികയായി അഭിനയിക്കുന്ന കാര്യം ഷാജു തന്നെയാണ് സോഷ്യൽ മീഡിയയിലൂടെ പങ്കുവച്ചത്.\nനേരത്തെ തന്നെ ഷാജുവിനൊപ്പമുള്ള ടിക് ടോക് വീഡിയോസിൽ നന്ദന അഭിനയിക്കുന്നത് കണ്ട് പ്രേക്ഷകർ നന്ദനയുടെ സിനിമയിലേക്കുള്ള വരവ് പ്രതീക്ഷിച്ചിരുന്നു. ഷാജുവിനൊപ്പം അല്ലാതെയും നിരവധി വീഡിയോസ് നന്ദന ചെയ്തത് സോഷ്യൽ മീഡിയയിൽ വൈറലായിരുന്നു. കുട്ടികാലം മുതൽ ക്ലാസിക്കൽ ഡാൻസ് പഠിക്കുന്ന ഒരാളുകൂടിയാണ് നന്ദന.\nപെരുവാക്കരാൻ ഫിലിംസിന്റെ ബാനറിൽ ഏലിയാസ് ജോർജ് നിർമ്മിച്ച് നവാഗതനായ ജോഷി ജോൺ സംവിധാനം ചെയ്യുന്ന ‘സ്റ്റാൻഡേർഡ് എക്‌സ് ഇ 99 ബാച്ച്’ എന്ന ചിത്രത്തിലാണ് നന്ദന ആദ്യമായി നായികയായി അഭിനയിക്കുന്നത്. ചിത്രത്തിന്റെ പൂജ നടൻ ദിലീപ്, ആന്റണി വർഗീസ് തുടങ്ങിയരുടെ സാന്നിധ്യത്തിൽ വച്ചാണ് നടന്നത്.\nTAGS FeaturedFilmNandana ShajuNewsShaju Sreedhar\nNEWER POST‘വിവാഹ വേഷത്തിൽ മഡോണ, ഞെട്ടിത്തരിച്ച് ആരാധകർ’ – വെഡിങ് ഫോട്ടോഷൂട്ട് സീരിസുമായി താരം – ചിത്രങ്ങൾ വൈറൽ\nOLDER POST‘അമ്പോ ഗംഭീരം!! ആരാധകരെ ഞെട്ടിച്ച് ഗ്ലാമറസ് ലുക്കിൽ വീണ്ടും നടി പ്രിയ വാര്യർ..’ – ഫോട്ടോസ് വൈറൽ


After Kozhikode, Bird flu confirmed in Malappuram also | കോഴിക്കോട് മാത്രമല്ല മലപ്പുറത്തും പക്ഷിപ്പനി, വീടിന് സമീപമുളള കോഴിഫാമിൽ രോഗം, കോഴികളെ കൊല്ലും - Malayalam Oneindia\n6 min ago പാലക്കാട് ഇന്നും കൊവിഡ്; രോഗം സ്ഥിരീകരിച്ചത്5പേർക്ക്!! വിവരങ്ങൾ ഇങ്ങനെ\n33 min ago ഇടുക്കിയില് വീണ്ടും കൊവിഡ്, ഇന്ന് രോഗം സ്ഥിരീകരിച്ചത്9പേര്‍ക്ക്; ആശങ്ക വര്‍ദ്ധിക്കുന്നു\nUpdated: Thu, Mar 12, 2020, 17:52 [IST]\nമലപ്പുറം: കോഴിക്കോട് ജില്ലയ്ക്ക് പിറകെ മലപ്പുറത്തും പക്ഷിപ്പനി. പരപ്പനങ്ങാടിയിലുളള പാലത്തിങ്ങലിലാണ് പക്ഷിപ്പനി സ്ഥിരീകരിച്ചിരിക്കുന്നത്. പക്ഷിപ്പനി സ്ഥിരീകരിച്ച പശ്ചാത്തലത്തില് അടിയന്തര നടപടികള് ചര്‍ച്ച ചെയ്യുന്നതിന് വേണ്ടി കളക്ടറേറ്റില് യോഗം ചേര്‍ന്നു.\nപാലത്തിങ്ങലിലെ വീട്ടിലുളള കോഴി ഫാമിലെ കോഴികളാണ് കഴിഞ്ഞ ദിവസം രോഗം ബാധിച്ച് ചത്തത്. തുടര്‍ന്ന് സാമ്പിള് ഭോപ്പാലിലേക്ക് പരിശോധനയ്ക്കായി അയച്ചു. ഇന്നലെ രാത്രിയോടെ ഫലം പുറത്ത് വന്നതോടെയാണ് പക്ഷിപ്പനി സ്ഥിരീകരിച്ചത്. പക്ഷിപ്പനി കണ്ടെത്തിയ ഫാമിന്റെ ഒരു കിലോമീറ്റര് പരിധിയില് ഉളള കോഴികളെ കൊല്ലും.\nകോഴിക്കോട് ജില്ലയിലെ രണ്ടിടത്ത് പക്ഷിപ്പനി സ്ഥിരീകരിച്ചതിന് പിന്നാലെയാണ് മലപ്പുറത്തും രോഗബാധ കണ്ടെത്തിയിരിക്കുന്നത്. കൊടിയത്തൂര്, വേങ്ങേരി എന്നിവിടങ്ങളിലാണ് പക്ഷിപ്പനി കണ്ടെത്തിയത്. ഒരു നഴ്‌സറിയിലും ഒരു കോഴി ഫാമിലുമാണ് പക്ഷിപ്പനി സ്ഥിരീകരിച്ചത്. തുടര്‍ന്ന് സംസ്ഥാനത്ത് ജാഗ്രതാ നിര്‍ദേശം നല്‍കിയിരുന്നു. രണ്ട് സ്ഥലങ്ങളിലേയും രോഗം കണ്ടെത്തിയ കോഴി ഫാമിന് പരിസരത്തുളള വളര്‍ത്തുപക്ഷികളെ കണ്ടെത്തി കൊന്ന് കൊണ്ടിരിക്കുകയാണ്.\nധ്രുതകര്‍മ്മ സേനയുടെ നേതൃത്വത്തിലാണ് പക്ഷികളെ നശിപ്പിക്കുന്നത്. നടപടി തടയാന് ശ്രമിച്ചാല് കേസെടുക്കും എന്നാണ് ജില്ലാ കളക്ടര് വ്യക്തമാക്കിയിരിക്കുന്നത്. പക്ഷിപ്പനി പരിശോധന സംസ്ഥാനവ്യാപകമായി നടത്താന് ആരോഗ്യ വകുപ്പ് തീരുമാനിച്ചിട്ടുണ്ട്. കൊല്ലുന്ന പക്ഷികളുടെ ഉടമകള്‍ക്ക് നഷ്ടപരിഹാരം കൊടുക്കാനും തീരുമാനമായിട്ടുണ്ട്. രണ്ട് മാസത്തില് അധികം പ്രായമായ കോഴികള്‍ക്ക് 200 രൂപ വീതവും രണ്ട് മാസത്തില് താഴെ പ്രായമുളള കോഴികള്‍ക്ക് 100 രൂപ വീതവും അനുവദിക്കും. കേന്ദ്ര ആരോഗ്യ സംഘം കഴിഞ്ഞ ദിവസം വേങ്ങേരിയും കൊടിയത്തൂരും സന്ദര്‍ശനം നടത്തിയിരുന്നു.\nസംസ്ഥാനത്ത് പക്ഷിപ്പനിയുമായി ബന്ധപ്പെട്ട് ആശങ്കപ്പെടേണ്ട സാഹചര്യമില്ല എന്ന് കേന്ദ്ര ആരോഗ്യ സംഘവും സംസ്ഥാന ആരോഗ്യ വകുപ്പ് അധികൃതരും വ്യക്തമാക്കുന്നത്. സംസ്ഥാനത്ത് പക്ഷിപ്പനി സ്ഥിരീകരിച്ചതോടെ മൃഗസംരക്ഷണ വകുപ്പ് അതീവ ജാഗ്രതയിലാണ്. ദേശാടന പക്ഷികളാണ് പക്ഷിപ്പനിക്ക് കാരണമായിരിക്കുന്നത് എന്നാണ് കണ്ടെത്തിയിരിക്കുന്നത്. നിലവില് സംസ്ഥാനത്ത് മനുഷ്യരിലേക്ക് പക്ഷിപ്പനി പടര്‍ന്നിട്ടില്ല. ഇപ്പോള് പക്ഷികളില് കണ്ടെത്തിയിരിക്കുന്ന വൈറസായ എച്ച്5എച്ച്1 മനുഷ്യരിലേക്ക് പടരുന്ന തരം വൈറസാണ്. ഇതിന് മുന്‍പ് 2016ലാണ് സംസ്ഥാനത്ത് പക്ഷിപ്പനി റിപ്പോര്‍ട്ട് ചെയ്തിട്ടുളളത്. അന്ന് ആലപ്പുഴ ജില്ലയില് ആയിരുന്നു പക്ഷിപ്പനി കണ്ടെത്തിയത്. കുട്ടനാട്ടില് ആയിരക്കണക്കിന് താറാവുകളെ ആണ് പക്ഷിപ്പനി ബാധിച്ചതിനെ തുടര്‍ന്ന് അന്ന് കൊന്ന് കളഞ്ഞത്.\nbird flu malappuram kozhikode chicken പക്ഷിപ്പനി മലപ്പുറം പനി കോഴിക്കോട് ആരോഗ്യ വകുപ്പ് കോഴി\nAfter Kozhikode, Bird flu confirmed in Malappuram also


കണ്ണൂര് വിമാനത്താവളം: റഡാര് പരിശോധനാ പറക്കല് വിജയകരം • Suprabhaatham\nകണ്ണൂര് വിമാനത്താവളം: റഡാര് പരിശോധനാ പറക്കല് വിജയകരം\nFebruary 18, 2018 | 3:53 pm IST\nകണ്ണൂര്: അന്താരാഷ്ട്ര വിമാനത്താവളത്തിലെ റഡാര് സംവിധാനം പരിശോധിക്കാനുള്ള വിമാന പറക്കല് വിജയകരമായി പൂര്‍ത്തീകരിച്ചു.\nവിമാനത്താവളത്തില് ഘടിപ്പിച്ച ഡോപ്ലര് വെരി ഹൈ ഫ്രീക്വന്‍സി ഒംനിറേഞ്ച് (ഡി.വി.ഒ.ആര്) റഡാര് ഉപകരണം കാലിബ്രേഷനിലൂടെയുള്ള പ്രവര്‍ത്തനം പരീക്ഷിക്കുന്നതിനായി എയര്‍പോര്‍ട്ട്‌സ് അതോറിറ്റി ഓഫ് ഇന്ത്യയാണ് പരീക്ഷണ വിമാനം പറത്തിയത്.\nകരിപ്പൂര് വിമാനത്താവളത്തില് നിന്നാണ് എയര്‍പോര്‍ട്ട് അതോറ്റിയുടെ വിമാനം കണ്ണൂരില് എത്തിയത്. റണ്‍വേയില് ഇറക്കാതെ ആകാശത്ത് വട്ടമിട്ട് പറന്നാണ് പരിശോധന. പ്രത്യേക പരിശീലനം ലഭിച്ച പൈലറ്റുമാരാണ് വിമാനം പറത്തിയത്.\nപദ്ധതി പ്രദേശത്ത് സ്ഥാപിച്ച ദിശയും ദൂരവും അളക്കുന്നതിനുള്ള ഉപകരണത്തിന്റെ പ്രവര്‍ത്തനവും പരിശോധിച്ചു. ഒന്നരക്കോടിയിലേറെ രൂപ ചെലവഴിച്ചാണ് ഇത് സ്ഥാപിച്ചത്.\nവിമാനങ്ങള്‍ക്ക് തടസമുണ്ടാക്കുന്ന കെട്ടിടങ്ങള് സംബന്ധിച്ചും പരിശോധന നടത്തി. നടപടികള് പൂര്‍ത്തിയാവുന്നതോടെ വ്യോമയാന വകുപ്പില് നിന്നുള്ള ലൈസന്‍സുകള്‍ക്കും വേഗത വര്‍ധിക്കും. നാവിഗേഷന് നടപടികള് ഇതിനകം തന്നെ കിയാല് പൂര്‍ത്തീകരിച്ചു. റണ്‍വേയില് വിമാനം ഇറക്കുന്നതിനുള്ള പരീക്ഷണ പറക്കല് ഒരുവര്‍ഷം മുന്‍പ് പദ്ധതി പ്രദേശത്ത് നടത്തിയിരുന്നു.\nഈ മാസം നിര്‍മാണം പൂര്‍ത്തീകരിച്ച് വിവിധ അനുമതികള് ലഭിക്കുന്നതോടെ സെപ്റ്റംബറില് വാണിജ്യ സര്‍വിസ് നടത്താന് കഴിയുമെന്നാണ് വിലയിരുത്തല്. പദ്ധതി പ്രദേശത്തിന് സമീപമുണ്ടാകുന്ന പാരിസ്ഥിതിക ആഘാതത്തെക്കുറിച്ച് വിവിധ മേഖലയിലുള്ളവര് പഠനം ആരംഭിച്ചു. പദ്ധതി പ്രദേശത്തിനു ചുറ്റുമുള്ള പ്രദേശങ്ങളിലും പാറപ്പൊയില് ലൈറ്റ് അപ്രോച്ച് മേഖലയിലും ഉണ്ടായേക്കാവുന്ന പരിസ്ഥിതി പ്രശ്‌നങ്ങളാണ് പഠന വിധേയമാക്കുന്നത്. സോഷ്യല് ഇംപാക്ട് വിഭാഗത്തിലെ മൂന്നുപേരാണ് പഠനം നടത്തുന്നത്. നിലവില് മേഖലയിലെ മിക്ക വീടുകളിലും കിണര് വെള്ളം ഉപയോഗയോഗ്യമല്ലാത്ത സാഹചര്യമാണുള്ളത്. ഇതും പഠന വിധേയമാക്കുന്നുണ്ട്.


ചൈനയിലെ കൊറോണ രോഗികളുടെ ദുരിതം റിപ്പോര്‍ട്ട് ചെയ്തു : മാദ്ധ്യമപ്രവര്‍ത്തകയ്ക്ക്4വര്‍ഷം തടവ് ശിക്ഷ | Reporter Kerala\nചൈനയിലെ കൊറോണ രോഗികളുടെ ദുരിതം റിപ്പോര്‍ട്ട് ചെയ്തു : മാദ്ധ്യമപ്രവര്‍ത്തകയ്ക്ക്4വര്‍ഷം തടവ് ശിക്ഷ\nPosted by reporala | Dec 28, 2020 | World | 0\nബെയ്ജിംഗ് :വുഹാനിലെ കൊറോണ രോഗികളുടെ ദുരിതം റിപ്പോര്‍ട്ട് ചെയ്ത മാദ്ധ്യമപ്രവര്‍ത്തകയ്ക്ക് നാല് വര്‍ഷം തടവ് ശിക്ഷ വിധിച്ച് ഷാങ്ഹായ് കോടതി.\nചൈനീസ് സര്‍ക്കാരിന്റെ തടങ്കലിലായിരുന്ന മുന് അഭിഭാഷക ഷാങ് ഷാനിനാണ് കോടതി ശിക്ഷ വിധിച്ചത്. രാജ്യത്ത് അസ്വസ്ഥത സൃഷ്ടിക്കാന് ശ്രമിച്ചു എന്ന കുറ്റം ചുമത്തി ജൂണിലാണ് ഇവരെ അറസ്റ്റ് ചെയ്തിരുന്നത്. അതിന് മുന്‍പ് അനധികൃതമായി തടങ്കലില് വയ്ക്കുകയായിരുന്നു.\nഷാങ് ഷാന് വ്യാജ പ്രചരണം നടത്തിയെന്നും രാജ്യത്തെ സമാധാന നില തകര്‍ക്കാന് ശ്രമിച്ചുവെന്നും ആരോപിച്ചാണ് കോടതി ശിക്ഷ വിധിച്ചത്. എന്നാല് കേസിന്റെ വിചാരണ ശരിയായ രീതിയില്ല നടന്നെതെന്ന് ഷാങിന്റെ അഭിഭാഷകയായ ഷാങ് കെകെ അറിയിച്ചു. എന്ത് കുറ്റം ചുമത്തിയാണ് ഷാങിനെ ജയിലില് അടയ്ക്കുന്നത് എന്നതില് പോലും വ്യക്തത വന്നിട്ടില്ലെന്നും കെകെ കൂട്ടിച്ചേര്‍ത്തു.\nഅതേസമയം കൊറോണ വ്യാപനം തടയാന് സാധിച്ചതില് ചൈന സ്വയം അനുമോദനം നടത്തി. മറ്റ് രാജ്യങ്ങളിലെ രോഗബാധിതരേക്കാള് വളരെ കുറവാണ് ചൈനയിലെ രോഗികളുടെ എണ്ണം എന്നാണ് ചൈനീസ് ഭരണകൂടത്തിന്റെ നിരീക്ഷണം.\nകഴിഞ്ഞ ഫെബ്രുവരിയിലാണ് വുഹാനിലെ കൊറോണ രോഗികള് അനുഭവിക്കുന്ന ദുരിതം ഷാങ് റിപ്പോര്‍ട്ട് ചെയ്തത്. പൊതുജനങ്ങള് കഷ്ടപ്പെടുന്ന റിപ്പോര്‍ട്ടുകള് സമൂഹമാദ്ധ്യമങ്ങളില് പ്രചരിച്ചിരുന്നു. ഈ സംഭവത്തിന്റെ അടിസ്ഥാനത്തിലാണ് ചൈന സര്‍ക്കാര് ഷാങിനെ തടങ്കലില് വച്ചത്. രാജ്യത്തെ കൊറോണ വ്യാപനത്തെക്കുറിച്ച് റിപ്പോര്‍ട്ട് ചെയ്ത മറ്റ് മൂന്ന് മാദ്ധ്യമപ്രവര്‍ത്തകരെ ചൈനീസ് പോലീസ് അറസ്റ്റ് ചെയ്തിരുന്നു. വുഹാനിലെ കൊറോണ വ്യാപനത്തെക്കുറിച്ച് റിപ്പോര്‍ട്ടുകള് നല്‍കുന്നവര്‍ക്കെതിരെ കര്‍ശന നടപടിയാണ് സര്‍ക്കാര് നടപ്പിലാക്കുന്നത്.\nPreviousവിദ്യാര്‍ത്ഥിനിയുടെ ആത്മഹത്യ; പിതാവിന്റെ സുഹൃത്തിനെ അറസ്റ്റ് ചെയതു\nNextയുഎഇയില് 1,027 പേര്‍ക്ക് കൂടി കോവിഡ്; 1,253 പേര്‍ക്ക് രോഗമുക്തി, മൂന്ന് മരണം\nലോക ബാങ്ക് നയം മാറ്റില്ല; സാമ്പത്തിക പ്രതിന്ധിയിൽ നട്ടംതിരിഞ്ഞ് പാകിസ്താൻ\nഅഫ്ഗാനിസ്ഥാൻ ഇന്ത്യയുമായുള്ള ബന്ധം ഉപേക്ഷിക്കണം; പാകിസ്താന്റെ ഉള്ളിലിരുപ്പ് തുറന്ന് പറഞ്ഞ് അഫ്ഗാൻ മുൻ പ്രസിഡന്റ്\nറഷ്യയില് വിമാനം തകര്‍ന്നു വീണ് 16 മരണം\nചൈനയുടെ ചതിയിൽ വമ്പൻ പണി കിട്ടി നേപ്പാൾ; ആറ് ചൈനീസ് വിമാനങ്ങൾ കിട്ടിയ വിലയ്‌ക്ക് വിൽക്കാനൊരുങ്ങി നേപ്പാൾ എയർലൈൻസ്


178-ാമത് മമ്പുറം ആണ്ടുനേര്‍ച്ചക്ക് ഞായറാഴ്ച തുടക്കം - Malappuram News - Malayalam news from Malappuram,acomplete portal from malappuram, local news from malappuram\n178-ാമത് മമ്പുറം ആണ്ടുനേര്‍ച്ചക്ക് ഞായറാഴ്ച തുടക്കം\nതിരൂരങ്ങാടി: ദക്ഷിണേന്ത്യയിലെ പ്രമുഖ തീര്‍ത്ഥാടന കേന്ദ്രമായ മമ്പുറം മഖാമില് അന്ത്യവിശ്രമം കൊള്ളുന്ന ഖുഥ്ബുസ്സമാന് സയ്യിദ് അലവി മൗലദ്ദവീല (ഖ.സി) തങ്ങളുടെ 178-മത് ആണ്ടുനേര്‍ച്ചക്ക് ഒക്‌ടോബര് രണ്ടിന് ഞായറാഴ്ച തുടക്കമാവും. ഒരാഴ്ച നീണ്ടുനില്‍ക്കുന്ന നേര്‍ച്ച ഒമ്പതിന് ഞായറാഴ്ച സമാപിക്കും. ദാറുല് ഹുദാ മാനേജിംഗ് കമ്മിറ്റി ഏറ്റെടുത്ത ശേഷമുള്ള 18-ാമത് ആണ്ടു നേര്‍ച്ചയുടെ ഒരുക്കങ്ങള് പൂര്‍ത്തിയായതായി ഭാരവാഹികള് വാര്‍ത്താസമ്മേളനത്തില് അറിയിച്ചു. ഒക്‌ടോബര്2ന് ഞായറാഴ്ച വൈകീട്ട് അസര് നമസ്‌കാരാനന്തരം ദാറുല്‍ഹുദാ ചാന്‍സലര് പാണക്കാട് സയ്യിദ് ഹൈദരലി ശിഹാബ് തങ്ങളുടെ നേതൃത്വത്തില് നടക്കുന്ന കൂട്ടസിയാറത്തിന് ശേഷം സയ്യിദ് അഹ്മദ് ജിഫ്‌രി തങ്ങള് മമ്പുറം പതാക ഉയര്‍ത്തുന്നതോടെയാണ് ഒരാഴ്ച നീണ്ടുനില്‍ക്കുന്ന നേര്‍ച്ചക്ക് ഔദ്യോഗിക തുടക്കമാവുക. വൈകീട്ട് മഗ്‌രിബ് നമസ്‌കാരാനന്തരം മജ്‌ലിസ്സുന്നൂര് ആത്മീയ സദസ്സ് നടക്കും. പാണക്കാട് സയ്യിദ് സ്വാദിഖലി ശിഹാബ് തങ്ങള് ഉദ്ഘാടനം ചെയ്യും. കോഴിക്കോട് ഖാസി സയ്യിദ് അബ്ദുന്നാസ്വിര് ഹയ്യ് ശിഹാബ് തങ്ങള് പ്രാരംഭ ദുആ നടത്തും. ഹസന് സഖാഫി പൂക്കോട്ടൂര് മജ്‌ലിസുന്നൂറിന് നേതൃത്വം നല്‍കും. സയ്യിദ് ഫഖ്‌റുദ്ദീന് തങ്ങള് കണ്ണന്തളി സമാപന ദുആക്ക് നേതൃത്വം നല്‍കും.\n3,4,5,7 തിയ്യതികളില് രാത്രി എഴിന് മതപ്രഭാഷണങ്ങള് നടക്കും.3ന് പാണക്കാട് സയ്യിദ് അബ്ബാസലി ശിഹാബ് തങ്ങള് പ്രഭാഷണ പരമ്പര ഉദ്ഘാടനം ചെയ്യും. മുസ്ഥഫാ ഹുദവി ആക്കോട് മതപ്രഭാഷണം നടത്തും.4ന് സയ്യിദ് റഷീദലി ശിഹാബ് തങ്ങള് ഉദ്ഘാടനം ചെയ്യും. അബ്ദുസ്സമദ് പൂക്കോട്ടൂര് പ്രഭാഷണം നടത്തും.5ന് സയ്യിദ് ബഷീറലി ശിഹാബ് തങ്ങള് ഉദ്ഘാടനം ചെയ്യും. അന്‍വര് മുഹ്‌യിദ്ദീന് ഹുദവി പ്രഭാഷണം നടത്തും.7ന് വെള്ളിയാഴ്ച സയ്യിദ് ഹമീദലി ശിഹാബ് തങ്ങള് ഉദ്ഘാടനം ചെയ്യും. ഖലീല് ഹുദവി തളങ്കര പ്രഭാഷണം നടത്തും.\nഒക്‌ടോബര്6ന് വ്യാഴാഴ്ച മഗ്‌രിബ് നമസ്‌കാരാനന്തരം നടക്കുന്ന സ്വാലാത്ത് മജ്‌ലിസിനു കോഴിക്കോട് ഖാസിയും ദാറുല്‍ഹുദാ വൈസ്.പ്രസിഡന്റുമായ സയ്യിദ് മുഹമ്മദ് കോയ തങ്ങള് ജമലുല്ലൈല് നേതൃത്വം നല്‍കും. 8 ന് ദുആ സമ്മേളനം സയ്യിദ് മുനവ്വറലി ശിഹാബ് തങ്ങള് ഉദ്ഘാടനം ചെയ്യും. ദാറുല്‍ഹുദാ വി.സി ഡോ. ബഹാഉദ്ദീന് മുഹമ്മദ് നദ്‌വി അധ്യക്ഷത വഹിക്കും. വാവാട് കുഞ്ഞിക്കോയ മുസ്‌ലിയാര് ദിക്‌റ് ദുആ മജ്‌ലിസിന് നേതൃത്വം കൊടുക്കും. അത്തിപ്പറ്റ മൊയ്തീന് കുട്ടി മുസ്‌ലിയാര്, സയ്യിദ് ഫള്ല് തങ്ങല് മേല്‍മുറി, വി.പി അബ്ദുല്ലക്കോയ തങ്ങള് തുടങ്ങിയവര് സംബന്ധിക്കും.\nനേര്‍ച്ചയുടെ സമാപന ദിവസമായ ഒക്‌ടോബര്9ന് ഞായറാഴ്ച രാവിലെ 9.30 മുതല് നടക്കുന്ന അന്നദാനം പാണക്കാട് സയ്യിദ് ഹൈദരലി ശിഹാബ് തങ്ങള് ഉദ്ഘാടനം ചെയ്യും. സയ്യിദ് അബ്ദുര്‍റഹ്മാന് ജിഫ്‌രി തങ്ങള് അധ്യക്ഷത വഹിക്കും. അന്നദാനത്തിനായി ഒരു ലക്ഷം നെയ്‌ചോര് പാക്കറ്റുകള് തയ്യാറാക്കുമെന്നും ഭാരവാഹികള് വാര്‍ത്താസമ്മേളനത്തില് അറിയിച്ചു.\n1. ഡോ. ബഹാഉദ്ദീന് മുഹമ്മദ് നദ്‌വി\n2. കെ.എം സൈദലവി ഹാജി കോട്ടക്കല്\n3. യു.ശാഫി ഹാജി ചെമ്മാട്\n4. കെ.പി ശംസുദ്ദീന് ഹാജി\n5. സി.കെ മുഹമ്മദ് ഹാജി\n6. ഇല്ലത്ത് മൊയ്തീന് ഹാജി


പൂച്ചക്കണ്ണും സാള്‍ട്ട് ആന്‍ഡ് പെപ്പര് താടിയുമായി മോഹന്‍ലാലിന്റെ 'ഭീമന്'!!! മഹാഭാരത പോസ്റ്റര്!!! | Mahabharatham movie Mohanlal Bheeman look out - Malayalam Filmibeat\n» പൂച്ചക്കണ്ണും സാള്‍ട്ട് ആന്‍ഡ് പെപ്പര് താടിയുമായി മോഹന്‍ലാലിന്റെ 'ഭീമന്'!!! മഹാഭാരത പോസ്റ്റര്!!!\nPublished: Friday, April 21, 2017, 15:19 [IST]\nഇന്ത്യന് സിനിമയുടെ ചരിത്രത്തില് ഇടം നേടുമെന്ന് പ്രതീക്ഷിക്കുന്ന ചിത്രമാണ് മഹാഭാരതം. ആയിരം കോടി രൂപ മുതല് മുടക്കില് രണ്ട് ഭാഗങ്ങളായാണ് ചിത്രം ഇറങ്ങുക. സിനിമ പൂര്‍ത്തിയായാല് ഇന്ത്യയിലെ ഏറ്റവും ഉയര്‍ന്ന മുതല് മുടക്ക് മുതലില് ചിത്രീകരിച്ച സിനിമയായി മഹാഭാരതം മാറും.\nഭീമനെ കേന്ദ്രകഥാപാത്രമാക്കി എംടി വാസുദേവന് നായര് എഴുതിയ രണ്ടാമൂഴം എന്ന നോവലിന്റെ ചലച്ചിത്ര ഭാഷ്യമാണ് മഹാഭാരതം. പരസ്യ ചിത്ര സംവിധായകനായ വിഎ ശ്രീകുമാര് മേനോനാണ് ചിത്രം സംവിധായകനാകുന്നത്.\nമഹാഭാരതത്തിലെ കേന്ദ്ര കഥാപാത്രമായ ഭീമനെ അവതരിപ്പിക്കുന്ന മോഹന്‍ലാലിന്റെ ലുക്ക് പുറത്തായി. ചിത്രത്തിന്റെ പോസ്റ്റര് രൂപത്തിലാണ് മോഹന്‍ലാലിന്റെ രൂപം പ്രചരിക്കുന്നത്.\nകിരീടധാരിയായ രാജാവിന്റെ ലുക്കിലാണ് മോഹന്‍ലാല്. പൂച്ച കണ്ണുകളും സോള്‍ട്ട് ആന്‍ഡ് പെപ്പര് സ്റ്റൈലില് നരച്ച താടിയുമാണ് മോഹന്‍ലാലിന്റെ വേഷം.\nചിത്രത്തിന്റെ പോസ്റ്ററുകളൊന്നും ഔദ്യോഗികമായി പുറത്ത് വിട്ടിട്ടില്ല. എന്നാല് ഇപ്പോള് പ്രചരിക്കുന്ന പോസ്റ്ററില് മോഹന്‍ലാലിന്റെ ഔദ്യോഗിക വെബ്‌സൈറ്റായ ദ കംപ്ലീറ്റ് ആക്ടറിന്റെ ലോഗോയും രേഖപ്പെടുത്തിയിട്ടുണ്ട്.\nമോഹന്‍ലാല് ചിത്രം മഹാഭരത്തിലെ ഭീമന്റെ രൂപം എന്ന രീതിയിലാണ് ചിത്രം നവ മാധ്യമങ്ങളിലൂടെ പ്രചരിക്കുന്നത്. എന്നാല് ചിത്രത്തേക്കുറിച്ച് ഔദ്യോഗിക സ്ഥിരീകരണങ്ങളൊന്നും ഇല്ല.\nഅടുത്ത വര്‍ഷം സിനിമയുടെ ചിത്രീകരണം ആരംഭിക്കുമെന്നാണ് ഇപ്പോള് ലഭിക്കുന്ന വിവരം. രണ്ട് വര്‍ഷം നീണ്ട് നില്‍ക്കുന്ന ചിത്രീകരണത്തിനൊടുവില് 2020ല് ചിത്രം തിയറ്ററിലെത്തും.\nഒരു സിനിമയില് രണ്ടാമൂഴം ഒതുങ്ങാത്തതുകൊണ്ടാണ് നോവല് തിരക്കഥയാക്കത്തതെന്ന് മുമ്പ് എംടി പറഞ്ഞിരുന്നു. രണ്ടാമൂഴം മഹാഭാരതം എന്ന പേരില് തിരക്കഥയാകുമ്പോള് ഒന്നല്ല രണ്ട് സിനിമയാണ് പുറത്ത് വരുന്നത്. ആദ്യ ഭാഗം റിലീസ് ചെയ്ത് 90 ദിവസത്തിന് ശേഷം രണ്ടാം ഭാഗം റിലീസ് ചെയ്യും.\nഇന്ത്യയിലേയും ഹോളിവുഡിലേയും മികവുറ്റ താരങ്ങള് ചിത്രത്തിനായി അണിനിരക്കും. ചിത്രത്തിന്റെ സാങ്കേതിക പ്രവര്‍ത്തകരും പുറത്ത് നിന്നുള്ളവരായിരിക്കും. യുഎഇ എക്‌സേഞ്ച് ഉടമ ബിആര് ഷെട്ടിയാണ് മഹാഭാരതം നിര്‍മിക്കുന്നത്.\nഹോളിവുഡ് സിനിമാ നിര്‍മാണത്തിന്റെ രീതിയെ പിന്തുടരുന്നതാണ് മഹാഭാരതത്തിന്റെ രീതി. ചിത്രത്തിലെ മറ്റ് അഭിനേതാക്കളെ തിരഞ്ഞെടുക്കുന്നത് കാസ്റ്റിംഗ് കമ്പനിയാണ്. തെന്നിന്ത്യയിലും ബോളിവുഡിനും പുറമേ ഹോളിവുഡ് താരങ്ങളും ചിത്രത്തില് അണിനിരക്കും.\nIndia's highets budget movie Mahabharatham lead character Bheeman look out. Mohanlal playing Bheeman role.\nStory first published: Friday, April 21, 2017, 15:19 [IST]


കണ്ണിന്റെ ആരോഗ്യസംരക്ഷണം ; ഈ ഭക്ഷങ്ങൾ ശീലമാക്കൂ.. - MalluChronicle\nകണ്ണിന്റെ ആരോഗ്യസംരക്ഷണം ; ഈ ഭക്ഷങ്ങൾ ശീലമാക്കൂ..\nThumbi September 13, 2021 1 min read\nഇന്നത്തെ തിരക്കുള്ള ജീവിതത്തില് ശ്രദ്ധിക്കാന് കഴിയാത്തതുമൂലം സ്ഥിരം അസ്വസ്ഥതകള് ഉണ്ടാകുന്ന ശരീര ഭാഗമാണ് നമ്മുടെ കണ്ണുകള്.സമയക്കുറവിന്റെ കാര്യം പറഞ്ഞ് നമ്മളില് പലരും കണ്ണിന്റെ ആരോഗ്യത്തെ അവഗണിക്കുന്നവരാണ്. എന്നാല് ചില കാര്യങ്ങള് ശ്രദ്ധിച്ചാല് കണ്ണിന്റെ ആരോഗ്യം നിലനിര്‍ത്താന് സാധിക്കും.\nPrevious: മുഖക്കുരു, കാര എന്നിവ മാറാൻ ഒട്ടനവധി പരിഹാരങ്ങള്…\nNext: മുഖത്തെ പാടുകള് ; പ്രതിവിധിയായി തൈരും ബദാമും..


ജയ് മോദി എന്ന് മന്ത്രിച്ചാല് പത്മശ്രീ ലഭിക്കും; വിമര്‍ശനവുമായി എന്‍സിപി\nYou are at:Home»News»National»ജയ് മോദി എന്ന് മന്ത്രിച്ചാല് പത്മശ്രീ ലഭിക്കും; വിമര്‍ശനവുമായി എന്‍സിപി\nമുംബൈ: ജയ് മോദി എന്ന് മന്ത്രിക്കുന്ന ഏത് പാക് വംശജനും കേന്ദ്രം പത്മ അവാര്‍ഡ് നല്‍കുമെന്ന് വിമര്‍ശിച്ച് എന്‍സിപി. പാക്ക് വംശജനും 2016 മുതല് ഇന്ത്യന് പൗരനുമായ ഗായകന് അഡ്നാന് സമിക്കു പത്മശ്രീ പുരസ്‌കാരം നല്‍കിയതിനെതിരെയാണ് എന്‍സിപിയുടെ വിമര്‍ശനം.\nകേന്ദ്ര സര്‍ക്കാര് 130 കോടി ഇന്ത്യക്കാരെ അപമാനിക്കുന്നതാണിത്. പൗരത്വ ഭേദഗതി നിയമം, പൗര റജിസ്റ്റര്, ജനസംഖ്യ റജിസ്റ്റര് തുടങ്ങിയ വിഷയങ്ങളിലെ ചോദ്യങ്ങള് നേരിടുന്ന കേന്ദ്ര സര്‍ക്കാരിനു ക്ഷീണം മറയ്ക്കാനുള്ള നീക്കമാണിതെന്നും എന്‍സിപി ആരോപിച്ചു.\nജയ് മോദി എന്നു മന്ത്രിക്കുന്ന ഏതു പാക്കിസ്ഥാനിക്കും ഇന്ത്യന് പൗരത്വം ലഭിക്കുമെന്നു മഹാരാഷ്ട്ര മന്ത്രിയും എന്‍സിപി വക്താവുമായ നവാബ് മാലിക് ആരോപിച്ചു. പാക്ക് നാവികസേനാ ഉദ്യോഗസ്ഥന്റെ മകനായി ലണ്ടനില് ജനിച്ച സമി, 2015 ലാണ് ഇന്ത്യന് പൗരത്വത്തിന് അപേക്ഷ നല്‍കിയത്. തൊട്ടടുത്ത വര്‍ഷം ജനുവരിയില് പൗരത്വം ലഭിച്ചു.\nPrevious Articleറെഡ് കാര്‍പ്പറ്റില് സുന്ദരിയായി പ്രിയങ്ക; പ്രണയാതുരമായി നിക്\nNext Article സ്വവര്‍ഗ വിവാഹവും സ്പെഷ്യല് മാരേജ് ആക്ട് 1954ന് കീഴില് കൊണ്ടുവരണം; കേരളത്തിലെ ആദ്യ ഗേ ദമ്പതികള്


നിസ്‌കാരത്തിനിടെ സൂഫി പണ്ഡിതനെ വെടിവെച്ച് കൊന്നു - MALABAR FLASH നിസ്‌കാരത്തിനിടെ സൂഫി പണ്ഡിതനെ വെടിവെച്ച് കൊന്നു - MALABAR FLASH\nHome > ലോകം > നിസ്‌കാരത്തിനിടെ സൂഫി പണ്ഡിതനെ വെടിവെച്ച് കൊന്നു\nMurder News World ലോകം\nനിസ്‌കാരത്തിനിടെ സൂഫി പണ്ഡിതനെ വെടിവെച്ച് കൊന്നു\nസന്‍അ: യമനിലെ പ്രമുഖ സൂഫി പണ്ഡിതനെ വെടിവെച്ച് കൊന്നു. ഹളര്‍മൗത് കേന്ദ്രീകരിച്ചുള്ള ആത്മീയ സദസ്സുകള്‍ക്ക് മുഖ്യ കാര്‍മികത്വം വഹിച്ചിരുന്ന ശൈഖ് ഐദ്രൂസ് ബിന് അബ്ദുല്ല അല് സുമൈത്താണ് കൊല്ലപ്പെട്ടത്.[www.malabarflash.com]\nനിസ്‌കരിച്ചുകൊണ്ടിരിക്കെ അക്രമി പിന്നില് നിന്ന് വെടിവെക്കുകയായിരുന്നു. ആക്രമണത്തിന് പിന്നില് സലഫി തീവ്രവാദികളാണെന്ന് അദ്ദേഹവുമായി ബന്ധപ്പെട്ട വൃത്തങ്ങള് ആരോപിച്ചു.\nജനങ്ങള്‍ക്ക് ആത്മീയ ഉപദേശം നല്‍കിയിരുന്ന പണ്ഡിതന്റെ അടുക്കല് വിശ്വാസിയായി ചമഞ്ഞെത്തിയ അക്രമിയാണ് നിറയൊഴിച്ചത്. ആത്മീയ ഉപദേശത്തിനെന്ന പേരില് വീട്ടിലെത്തിയ അക്രമിയോട് നിസ്‌കരിച്ച ശേഷം സംസാരിക്കാമെന്ന് പറഞ്ഞ സുമൈത്തിന് നേരെ നിറയൊഴിക്കുകയായിരുന്നു. ആക്രമണത്തിന് ശേഷം പ്രതി രക്ഷപ്പെട്ടു.\nഹളര്‍മൗത്ത് കേന്ദ്രീകരിച്ച് പ്രവര്‍ത്തിക്കുന്ന സുമൈത്തടക്കമുള്ള സൂഫി പണ്ഡിതന്മാര്‍ക്ക് നേരത്തെ അല്‍ഖാഇദ, ഇസില് എന്നീ സലഫി തീവ്രവാദികളുടെ വധഭീഷണിയുണ്ടായിരുന്നു. ലോകപ്രശസ്ത പണ്ഡിതനായ ശൈഖ് ഹബീബ് ഉമറിന്റെ വാഹനം ആയുധധാരികളായ തീവ്രവാദികള് തട്ടിക്കൊണ്ടുപോയിരുന്നു. പണ്ഡിതര്‍ക്കും അവരുടെ വീടുകള്‍ക്കും നേരെ യമനില് വ്യാപകമായി ആക്രമണങ്ങള് നടക്കാറുണ്ട്.\nഅല്‍ഖാഇദ, ഇസില് തുടങ്ങി സലഫി തീവ്രവാദികള്‍ക്ക് സ്വാധീനമുള്ള ഹളര്‍മൗതിന് സമീപത്തെ ശഅ്‌റ് മുസല്ല കേന്ദ്രീകരിച്ചാണ് പണ്ഡിതന്മാര്‍ക്കെതിരായ ആക്രമണങ്ങളുടെ ആസൂത്രണം നടക്കാറുള്ളത്.\nPosted by UMRAS vision at 11:52:00 PM\nItem Reviewed: നിസ്‌കാരത്തിനിടെ സൂഫി പണ്ഡിതനെ വെടിവെച്ച് കൊന്നു Rating:5Reviewed By: UMRAS vision


Hugo Chavez 'rushed to hospital after kidney failure\nഅധ്യാപകനെ ആക്രമിച്ച സംഭവം: ഇന്നും മൊഴി രേഖപ്പെടുത്താന് കഴിഞ്ഞില്ല\nFriday 30th September 2011 6:13pm\nകാരക്കസ്: അര്‍ബുദ ബാധയെ തുടര്‍ന്ന ചികിത്സയിലായിരുന്ന വെനസ്വെലന് പ്രസിഡന്റ് ഹ്യൂഗോ ഷാവേസിന്റെ നില അതീവ ഗുരുതരമെന്ന റിപ്പോര്‍ട്ടുകള്. ഇദ്ദേഹത്തിന്റെ രണ്ടു വൃക്കകളും പ്രവര്‍ത്തനരഹിതമായി.\nഷാവേസിനെ കരാക്കസിലെ സൈനിക ആശുപത്രിയില് പ്രവേശിപ്പിച്ചിട്ടുണ്ട്. വിദഗ്ദ ചികിത്സക്കായി ഇദ്ദേഹത്തെ കാരാക്കേസിലെ തന്നെ സ്വകാര്യ ആശുപത്രിയിലേക്ക് മാറ്റാന് ഡോക്ടര്‍മാര് നിര്‍ദ്ദേശിച്ചിട്ടുണ്ട്.\nക്യാന്‍സര് ബാധയെത്തുടര്‍ന്നു ക്യൂബയില് ചികിത്സയിലായിരുന്ന ഷാവേസ് നാലാം വട്ട കീമോതൊറാപ്പി ചികിതക്ക് ശേഷം ഒരാഴ്ച മുന്‍പാണു നാട്ടില് മടങ്ങി എത്തിയത്. എന്നാല് വൃക്കകള് തകരാറിലായതിനെത്തുടര്‍ന്നു വീണ്ടും ആശുപത്രിയില് പ്രവേശിപ്പിക്കുകയായിരുന്നു.\nഇറാനിയന് പ്രസിഡണ്ട് അഹമ്മദി നെജാദുമായി കഴിഞ്ഞ ആഴ്ച നിശ്ചയിച്ചിരുന്ന കൂടിക്കാഴ്ച ഷാവേസിന്റെ ആരോഗ്യസ്ഥിതി മോശമായതിനെ തുടര്‍ന്ന് റദ്ദാക്കിയിരുന്നു.


ഇവര് പാലാവയലിന്റെ നീന്തല് താരങ്ങള്. കേരളത്തിന്റേയും. : Cherupuzha News\nYou are here: Home » Articles » ഇവര് പാലാവയലിന്റെ നീന്തല് താരങ്ങള്. കേരളത്തിന്റേയും.\n12-02-2015 | 11,065 Views\nദില്‍ന എം.ഡി. മുക്കുടിക്കാട്ടില്.\nആറാം ക്ലാസ് വരെ പാലാവയല് സ്കൂളില് പഠിച്ചു. തൃശ്ശൂര് മോഡല് ഹയര് സെക്കന്‍ണ്ടറി സ്കൂള്,സെന്റ് മേരീസ് കോളേജ് എന്നിവടങ്ങളിലും പഠനം പൂര്‍ത്തിയാക്കി. 2009 ജൂനിയര് ഏഷ്യന് ഗെയിസില് വാട്ടര് പോളോയില് വെങ്കല മെഡല് ജേതാവ്. 2010 മുതല് 2014 വരെ സീനിയര് നാഷ്ണല് മീറ്റില് സ്വര്‍ണ്ണ മെഡല് ജേതാവ്. 2011 നാഷ്ണല് ഗെയിംസില് സ്വര്‍ണ്ണ മെഡല് ജേതാവ്. 2013 ദുബായില് വെച്ച് നടന്ന ഏഷ്യന് ചാമ്പ്യന് ഷിപ്പില് ഇന്ത്യയെ പ്രതിനിധീകരിച്ചു.2015 നാഷ്ണല് ഗെയിംസില് കേരള ടീം ക്യാപ്റ്റന് സ്വര്‍ണ്ണമെഡല് ജേതാവ്.\nഅനൂപ് അഗസ്റ്റിന് മറ്റപ്പള്ളില്.\nഒന്‍പതാം ക്ലാസ് വരെ പാലാവയല് സ്കൂളില് പഠനം. തുടര്‍ന്ന് മോഡല് ബോയ്സ് സ്കൂള് തൃശ്ശൂര്, സെന്റെ തോമസ് കോളേജ് തൃശ്ശൂര് എന്നിവടങ്ങളില് ഉപരി പഠനം. സ്കൂള് നാഷ്ണല് വെള്ളി മെഡല് കാലിക്കറ്റ് യൂണിവേഴ്സിറ്റി ചാംമ്പ്യന്. ഇന്‍റ്റെര് യൂണിവേഴ്സിറ്റി നീന്തല് മത്സരങ്ങളില് രണ്ട് ഗോള്‍ഡ് മെഡല് മൂന്ന് സില്‍വര് മെഡലുകള്. 2006-07. 2007 -08 വര്‍ഷങ്ങളില് സീനിയര് സ്റ്റേറ്റ് ഇന്‍ഡിവിഡ്യുല് ചാമ്പ്യന്. 2009 മുതല് 2014 വരെ സീനിയര് നാഷ്ണല് ചാംമ്പ്യന് ഷിപ്പില് ഇരുന്നൂറ് മീറ്റര് ബ്രെസ്റ്റ് സ്ട്രോക്കില് വെള്ളി മെഡല് ജേതാവ്. 2010 ഡാക്ക സാപ്പ് ഗെയിംസില് വെങ്കല മെഡല്. 2015 – കേരള സ്വിമ്മിംഗ് ടീം ക്യാപ്റ്റന്.2015 ദേശീയ ഗെയിംസില് മൂന്ന് വെള്ളി മെഡലുകളും ഒരു വെങ്കല മെഡലും നേടി.ഇപ്പോള് ഇന്ത്യന് റെയില്‍വേയില് സീനിയര് ടിക്കറ്റ് എക്സാമിനര് ആയി ജോലി ചെയ്തു വരുന്നു.\nഎബി എം. കവിയന്.\nപത്താം ക്ലാസ് വരെ പാലാവയല് സെന്റ് ജോണ് സ്കൂളിലും പ്ലസ് ടു തോമാപുരം സെന്റെ തോമസ് ഹയര് സെക്കന്‍ണ്ടറി സ്കൂളിലും പഠനം. നിരവധി തവണ സംസ്ഥാന സ്കൂള് ചാംപ്യന്‍ഷിപ്പില് മെഡല് ജേതാവ്. നാഷ്ണല് സ്കൂള് ഗെയിംസില് കേരളത്തെ പ്രതിനിധീകരിച്ചു.2015 നാഷ്ണല് ഗെയിംസില് ട്രയാത്തലണ് ഇനത്തില് കേരളത്തെ പ്രതിനിധീകരിച്ചു. ഇപ്പോള് സെന്റെ മേരീസ് കോളേജില് ബിരുദ വിദ്യാര്‍ഥി.\nഡോണ കെ. ജോബ്.\nപത്താം ക്ലാസ് വരെ പാലാവയല് സെന്റെ ജോണ്‍സ് സ്കൂളിലും പ്ലസ് ടു തോമാപുരം സെന്റെ തോമസ് ഹയര് സെക്കന്‍ണ്ടറി സ്കൂളിലും പഠനം. നിരവധി തവണ സംസ്ഥാന സ്കൂള് ചാംമ്പ്യന് ഷിപ്പുകളില് മെഡല് ജേതാവ്. നാഷ്ണല് സ്കൂള് ഗെയിംസില് കേരളത്തെ പ്രതിനിധീകരിച്ചു.2015 നാഷ്ണല് ഗെയിംസില് ട്രയാത്തലണ് ഇനത്തില് കേരളത്തെ പ്രതിനിധീകരിച്ചു.ഇപ്പോള് തൃശ്ശൂര് സെന്റെ മേരീസ് കോളേജില് ബിരുദ വിദ്യാര്‍ഥിനി.\nസംസ്ഥാന നീന്തല് ചാമ്പ്യന് ഷിപ്പില് കോഴിച്ചാല് സ്കൂളിലെ അജിത് ഷാജിക്ക് വെള്ളി.\nഎന് സി സി നാഷ്ണല് ഗെയിംസില് ശ്രുതി രാജിന് മെഡല്.\nകായിക താരങ്ങള്‍ക്കു സ്വീകരണം നല്‍കി.\nഒരേ ദിവസം പിറന്നാള് ആഘോഷിച്ച് സഹോദരിമാര്.\n« എന്.ടി. ജോസഫ് അനുസ്മരണം നടത്തി.\nകളിക്കൂട്ടം 2015 അംഗന്‍വാടി ഫെസ്റ്റ് മാര്‍ച്ച് –7ന് »


വീട്ടിലുളള പഴയ സ്വര്‍ണത്തിന്‍റെ കാര്യത്തില് പേടി വേണ്ട; രാജ്യത്ത് ഇനി മൂന്ന് കാരറ്റിലുളള ആഭരണങ്ങള് മാത്രം ! | hallmarking of gold jewellery mandatory, new hallmarking rules\nവീട്ടിലുളള പഴയ സ്വര്‍ണത്തിന്‍റെ കാര്യത്തില് പേടി വേണ്ട; രാജ്യത്ത് ഇനി 'മൂന്ന്' കാരറ്റിലുളള ആഭരണങ്ങള് മാത്രം !\nബാങ്കുകളിലും ബാങ്ക് ഇതര ധനകാര്യ സ്ഥാപനങ്ങളിലും പഴയ സ്വര്‍ണം സ്വീകരിച്ച് സ്വര്‍ണപണയ വായ്പ അനുവദിക്കുന്നതിന് വിലക്കില്ല.\nThiruvananthapuram, First Published Jan 18, 2020, 5:56 PM IST\nസ്വര്‍ണാഭരണങ്ങള്‍ക്ക് ബിഐഎസ് (ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്) ഹാള്‍മാര്‍ക്കിങ് നിര്‍ബന്ധമാക്കിയെങ്കിലും പഴയ സ്വര്‍ണം വില്‍ക്കുന്നതിനോ പണയം വയ്ക്കുന്നതിനോ രാജ്യത്ത് തടസ്സമില്ല. രാജ്യത്ത് എല്ലായിടത്തും പഴയ സ്വര്‍ണം കൊടുത്താല് ജ്വല്ലറികളില് നിന്ന് മാറ്റ് അനുസരിച്ച് കൃത്യമായ വില തന്നെ ലഭിക്കും. കേന്ദ്ര സര്‍ക്കാര് ഹാള്‍മാര്‍ക്കിങ് നടപ്പാക്കിയെങ്ക‍ിലും പഴയ സ്വര്‍ണാഭരണത്തിന്‍റെ വിപണി വിലയെ ഒരു കാരണവശാലും ഇത് ബാധിച്ചിട്ടില്ല.\nബാങ്കുകളിലും ബാങ്ക് ഇതര ധനകാര്യ സ്ഥാപനങ്ങളിലും പഴയ സ്വര്‍ണം സ്വീകരിച്ച് സ്വര്‍ണപണയ വായ്പ അനുവദിക്കുന്നതിനും വിലക്കില്ല. എന്നാല്, നിലവിലുളള സ്റ്റോക്ക് ഒഴികെ രാജ്യത്തെ ജ്വല്ലറികളിൽ ഇനിമുതല് 14, 18, 22 കാരറ്റില് വരുന്ന സ്വര്‍ണഭരണങ്ങള് മാത്രമേ വില്‍ക്കാനാകൂ. ഉപഭോക്താവിന് ഏത് കാരറ്റിലുളള സ്വര്‍ണാഭരണം വില്‍ക്കാനും മാറ്റി വാങ്ങാനും സാധിക്കും. ഈ സ്വര്‍ണം ജ്വല്ലറികള്‍ക്ക് ഉരുക്കി 14, 18, 22 കാരറ്റിലേക്ക് മാറ്റി വിവിധ ആഭരണങ്ങളാക്കി ഹാള്‍മാര്‍ക്ക് ചെയ്ത് വില്‍പ്പനയ്ക്ക് എത്തിക്കാം.\nസ്വർണ്ണത്തിന് ഹാൾ മാർക്കിംഗ് നിർബന്ധമാക്കിയതിനെ തുടർന്ന് ഉപഭോക്താക്കളെ കൂടുതൽ ആശങ്കയിലാക്കുന്ന തരത്തില് ചില റിപ്പോര്‍ട്ടുകള് സാമൂഹ്യമാധ്യമങ്ങളിൽ പ്രചരിച്ചിരുന്നു. ഉപഭോക്താക്കളുടെ കൈവശമുള്ള സ്വർണാഭരണങ്ങൾക്ക് ഹാൾമാർക്ക് ഇല്ലാത്തതിനാൽ കുറഞ്ഞ വില മാത്രമേ ലഭിക്കുകയുള്ളൂ എന്ന രീതിയിലുള്ളതായിരുന്നു റിപ്പോര്‍ട്ടുകള്. ഇത് അടിസ്ഥാനരഹിതമായ പ്രചരണങ്ങളാണെന്ന് ജ്വല്ലറി ഉടമകള് പറയുന്നു.\nവിപണി വില തന്നെ ലഭിക്കും\nഉപഭോക്താക്കളുടെ കൈവശം തലമുറകളായി കൈമാറി വന്നിട്ടുള്ള പരമ്പരാഗതമായ സ്വർണാഭരണങ്ങളും, ഹാൾമാർക്കിങ് വരുന്നതിനു മുമ്പുള്ള സ്വർണാഭരണങ്ങളുമുണ്ടാകാം. അത് വിൽക്കുകയോ മാറ്റി വാങ്ങുകയോ ചെയ്യുമ്പോൾ കൈവശമുള്ള സ്വർണാഭരണങ്ങളുടെ പരിശുദ്ധി അനുസരിച്ചുള്ള വിപണിവില തന്നെ ലഭ്യമാകും. മറിച്ചുള്ള പ്രചരണങ്ങൾ എല്ലാം തെറ്റിദ്ധാരണ പരത്തുന്നതാണ്. 14, 18, 22 എന്നീ കാരറ്റുകളിലുള്ള സ്വർണാഭരണങ്ങളാണ് ഇപ്പോൾ ഹാൾ മാർക്ക് ചെയ്തു വിൽക്കുന്നതിന് കേന്ദ്ര സർക്കാർ അനുമതി നൽകിയിട്ടുള്ളതെന്നും ഓൾ കേരള ഗോൾഡ് ആൻഡ് സിൽവർ മർച്ചന്റ്സ് അസോസിയേഷൻ സംസ്ഥാന ട്രഷററും ഓൾ ഇന്ത്യ ജെം ആൻഡ് ജ്വല്ലറി ഡൊമസ്റ്റിക് കൗൺസിൽ ദേശീയ ഡയറക്ടറുമായ അഡ്വ. എസ്. അബ്ദുൽ നാസർ പറഞ്ഞു.\nഉപഭോക്താക്കളുടെ കൈവശമുള്ള ഏത് കാരറ്റ് സ്വർണാഭരണങ്ങളും വിൽക്കുന്നതിനും മാറ്റി വാങ്ങുന്നതിനും തടസ്സമില്ല. പുതിയ ഹാള്‍മാര്‍ക്കിങ് രീതിയിലേക്ക് 21, 24 കാരറ്റുകളെക്കൂടി ഉള്‍പ്പെടുത്തണമെന്ന് ജ്വല്ലറി ഉടമകളില് നിന്ന് ആവശ്യമുയരുന്നുണ്ട്. നിരവധി വിദേശ രാജ്യങ്ങളില് 21 കാരറ്റ് സ്വര്‍ണാഭരണങ്ങള് ലഭ്യമാണ്. ഇവ ഇന്ത്യയിലേക്ക് എത്തുന്നുണ്ട്. അതിനാല് ഇവയുടെ വില്‍പ്പന അനുവദിക്കണമെന്നാണ് ജ്വല്ലറി ഉടമകളുടെ ആവശ്യം. എന്നാല്, 21 കാരറ്റ് സ്വര്‍ണാഭരണങ്ങള് ഉപഭോക്താക്കളുടെ കൈയില് നിന്ന് വാങ്ങാന് ജ്വല്ലറികള്‍ക്ക് തടസ്സമില്ല.\nഇക്കഴിഞ്ഞ ജനുവരി 15 നാണ് രാജ്യത്ത് സ്വര്‍ണാഭരണങ്ങള്‍ക്ക് കേന്ദ്ര സര്‍ക്കാര് ഹാള്‍മാര്‍ക്കിങ് നിര്‍ബന്ധമാക്കിയത്. എന്നാല് നിലവിലുളള സ്റ്റോക്ക് വിറ്റ് തീര്‍ക്കാനും പുതിയ ലൈസന്‍സ് എടുക്കാനും ഒരു വര്‍ഷത്തെ സാവകാശം ജ്വല്ലറികള്‍ക്കി ലഭിക്കും. സ്വര്‍ണത്തിന്‍റെ മാറ്റ് ഉറപ്പാക്കുന്ന ഗുണമേന്മാ മുദ്രയാണ് ഹാള്‍മാര്‍ക്കിങ്. കേരളത്തിലെ ജ്വല്ലറികളില് നിലവിലുളള സ്വര്‍ണാഭരണങ്ങളില് 90 ശതമാനത്തില് കൂടുതലും ഹാള്‍മാര്‍ക്ക് ചെയ്തവയാണ്.\nLast Updated Jan 18, 2020, 7:44 PM IST\nബ്യൂറോ ഓഫ് ഇന്ത്യൻ സ്റ്റാൻഡേർഡ്സ്\nnew hallmarking rules\n21 കാരറ്റ് സ്വര്‍ണം\nകോഴിക്കോട് പാലത്തിന് കീഴിൽ ഒറ്റയ്ക്ക് കഴിയുന്ന യുവാവിനെ സംരക്ഷിക്കണമെന്ന് മനുഷ്യാവകാശ കമ്മീഷൻ


Friday, 03 January 2020 00:45\nFriday, 03 January 2020 00:44\nFriday, 03 January 2020 00:43\nകയ്പമംഗലം : പ്ലാസ്റ്റിക് വിപത്തിനെതിരെ വേറിട്ട ബോധവത്ക്കരണവുമായി കയ്പമംഗലം വിജയഭാരതി എല്.പി സ്‌കൂള്. ഒരു മുത്തശ്ശിക്കഥ അഥവാ ഭൂതപ്പാട്ട് എന്ന നാടകം തെരുവുകളില് അവതരിപ്പിച്ചാണ് പ്ലാസ്റ്റിക് വിപത്തിനെതിരെ ബോധവത്ക്കരണം നടത്തുന്നത്. സ്‌കൂളിലെ വിദ്യാര്‍ത്ഥികളും രക്ഷിതാക്കളുമാണ് 15 മിനിറ്റ് ദൈര്‍ഘ്യമുള്ള ദൃശ്യാവിഷ്‌കാരവുമായി അരങ്ങിലെത്തുന്നത്. സ്‌കൂള് മാനേജര് സോമന് താമരക്കുളം, പ്രധാനാധ്യാപിക പി.ഷീന, കെ.എസ്.ഗിരീഷ് എന്നിവര് നാടകത്തിന് നേതൃത്വം നല്‍കി. നാടകയാത്രയുടെ ഉദ്ഘാടനം പഞ്ചായത്ത് പ്രസിഡന്റ് ടി.വി.സുരേഷ് ബാബു നിര്‍വഹിച്ചു. പഞ്ചായത്തംഗം പി.എ.സജീര്, മതിലകം ബി.പി.ഒ -ടി.എസ്. സജീവന് തുടങ്ങിയവര് സംസാരിച്ചു.\nThursday, 02 January 2020 22:49\nകൊടുങ്ങല്ലൂര് : അഴീക്കോട് പുഴയില് കണ്ടെത്തിയ യുവാവിന്റെ മൃതദേഹം തിരിച്ചറിഞ്ഞു. പുല്ലൂറ്റ് പന്തീരാംപാല കണ്ണന്‍ചിറ രാധാകൃഷ്ണന് മകന് 24 വയസുള്ള വിഷ്ണുവാണ് മരിച്ചത്. പുതുവത്സരാഘോഷത്തിനായി കൂട്ടുകാരോടൊത്ത് അഴീക്കോട് പോയ വിഷ്ണുവിനെ കാണാതാകുകയായിരുന്നു. പൊലീസും ബന്ധുക്കളും ഇയാള്‍ക്കായി അന്വേഷണം നടത്തിവരുന്നതിനിടയിലാണ് അഴീക്കോട് ജെട്ടിക്ക് കിഴക്കുവശം പുഴയില് നിന്നും മൃതദേഹം കണ്ടെത്തിയത്.\nപുറത്തൂര് കോള് പാടശേഖരത്തിലെ തോടുകളോട് ചേര്‍ന്നുള്ള ബണ്ടുകളില് തെങ്ങിന് തൈകള് നട്ട് പാടശേഖര സമിതി\nപുറത്തൂര് കോള് പാടശേഖരത്തിലെ തോടുകളോട് ചേര്‍ന്നുള്ള ബണ്ടുകളില് തെങ്ങിന് തൈകള് നട്ട് പാടശേഖര സമിതി .കോള് ബണ്ടില് തെങ്ങിന് തൈകള് വെച്ചുപിടിപ്പിക്കന്നതിന്റെ ഉദ്ഘാടനം ആലപ്പാട് - പുള്ള് സര്‍വ്വീസ് സഹകരണ ബാങ്ക് പ്രസിഡണ്ട് കെ.വി.ഹരിലാല് നിര്‍വ്വഹിച്ചു. കോള്‍ഡബ്ബിള് പദ്ധതി ലെയ്‌സണ് ഓഫീസര് ഡോ. സി.വിവന്, തൊഴിലുറപ്പ് പദ്ധതി ജില്ല കോ-ഓര്‍ഡിനേറ്റര് ബാലഗോപാല് , ചാഴൂര് കൃഷി ആഫീസര് പോള്‍സണ്, തുടങ്ങിയവര് സന്നിഹിതരായി. കൃഷി വകുപ്പിന്റേയും ചാഴൂര് പഞ്ചായത്ത് തൊഴിലുറപ്പ് പദ്ധതിയുടേയും സഹകരണത്തോടെ 1000 തെങ്ങിന് തൈകളാണ് പുറത്തൂര് കോള് ബണ്ടില് നട്ട് പിടിപ്പിക്കുന്നത്.\nThursday, 02 January 2020 22:36\nമുല്ലക്കര സ്വര്‍ണ കവര്‍ച്ച കേസില് പിടിയിലായ രണ്ടാംപ്രതിയെ വെള്ളിയാഴ്ച മണ്ണുത്തിയില് എത്തിക്കും\nമുല്ലക്കര സ്വര്‍ണ കവര്‍ച്ച കേസില് പിടിയിലായ രണ്ടാംപ്രതിയെ വെള്ളിയാഴ്ച മണ്ണുത്തിയില് എത്തിക്കും. തമിഴ്‌നാട് സ്വദേശി പാണ്ഡിദുരൈയാണ് കഴിഞ്ഞദിവസം തമിഴ്‌നാട് പോലീസിന്റെ പിടിയിലായത്. പ്രതിയെ കസ്റ്റഡിയില് വിട്ടുകിട്ടുന്നതിനായി പ്രത്യേക അന്വേഷണ സംഘം കോയമ്പത്തൂര് കോടതിയില് അപേക്ഷ നല്‍കിയിട്ടുണ്ട്. പ്രതിയെ മുല്ലക്കരയില് കവര്‍ച്ച നടന്ന വീട്ടിലെത്തിച്ച് ശനിയാഴ്ച തെളിവെടുപ്പ് നടത്തും. അതേസമയം കേസില് അറസ്റ്റിലായ മുഖ്യപ്രതി രാജശേഖരറാവുവിനെ പെരിങ്ങോട്ടുകരയില് എത്തിച്ച് തെളിവെടുപ്പ് നടത്തി. കവര്‍ച്ചയ്ക്ക് ശേഷം പ്രതികള് ഒളിച്ചുതാമസിച്ച വീട്ടിലാണ് തെളിവെടുപ്പ് നടത്തിയത്.\nThursday, 02 January 2020 22:32\nഎരുമപ്പെട്ടി : ജില്ലാ സ്‌കൂള് കലോത്സവത്തില് യു.പി വിഭാഗം നാടക മത്സരത്തില് മികച്ച നടിയായി തിരഞ്ഞെടുക്കപ്പെട്ട ഷിഫ്‌ന ഷെറിനെ എരുമപ്പെട്ടി പഞ്ചായത്ത് അനുമോദിച്ചു പഞ്ചായത്ത് പ്രസിഡണ്ട് മീന ശലമോന്, സ്റ്റാന്‍ഡിങ് കമ്മറ്റി ചെയര്‍മാന് എന്.കെ കബീര് വാര്‍ഡ് മെമ്പര് അനിത വിന്‍സെന്റ് എന്നിവര് വീട്ടിലെത്തിയാണ് അനുമോദിച്ചത്. എരുമപ്പെട്ടി ഗവണ്‍മെന്റ് ഹയര് സെക്കന്‍ഡറി സ്‌കൂളിലെ ഏഴാം ക്ലാസ് വിദ്യാര്‍ഥിനിയാണ് ഷിഫ്‌ന ഷെറിന്. ടിസിവി എരുമപ്പെട്ടി ബ്യൂറോ റിപ്പോര്‍ട്ടര് റഷീദ് എരുമപ്പെട്ടിയുടേയും ഫൗസിയയുടേയും മകളാണ്.\nThursday, 02 January 2020 22:31\nപുത്തൂര് സുവോളജിക്കല് പാര്‍ക്കിന്റെ നിര്‍മ്മാണം പുരോഗമിക്കുന്നു\nടൂറിസം രംഗത്ത് വന് കുതിച്ചുചാട്ടത്തിനിടയാക്കുന്ന സ്വപ്നപദ്ധതിയായ പുത്തൂര് സുവോളജിക്കല് പാര്‍ക്കിന്റെ നിര്‍മ്മാണം പുരോഗമിക്കുന്നു. കാലാവസ്ഥ അനുകൂലമായാല് തൃശൂരിന്റെ ദശാബ്ദങ്ങളോളമായുള്ള കാത്തിരിപ്പിന് ഈ വര്‍ഷം ഡിസംബറില് സാക്ഷാത്ക്കാരമാകും ഏഷ്യയിലെതന്നെ മികച്ച സുവോളജിക്കല് പാര്‍ക്ക് എന്ന നിലയില് വിഭാവനം ചെയ്യപ്പെട്ട സുവോളജിക്കല് പാര്‍ക്കിന്റെ മൂന്നുഘട്ടങ്ങളുടേയും നിര്‍മ്മാണം ഒരേസമയം പുരോഗമിക്കുകയാണ്. 136 ഹെക്ടര് വനഭൂമിയില് 48ഹെക്ടറിലാണ് മൃഗശാലക്കുള്ള നിര്‍മ്മാണ പ്രവര്‍ത്തനങ്ങള് നടക്കുന്നത്. ഇതിനായി 360 കോടി രൂപയുടെ പദ്ധതിയാണ് അനുവദിക്കപ്പെട്ടിരിക്കുന്നത്. ജീവികളുടെ സൈ്വരവിഹാരത്തിന് തടസമാവാതെ അവയുടെ ആവാസവ്യവസ്ഥയില് തന്നെ വീക്ഷിക്കാവുന്ന തരത്തിലുള്ള നിര്‍മ്മാണ പ്രവര്‍ത്തനങ്ങളാണ് ജൈവ വൈവിധ്യം നിലനിര്‍ത്തിക്കൊണ്ട് മുന്നേറുന്നത്. ഓറിയന്റേഷന് സെന്റര്, ബയോ ഡൈവേഴ്‌സിറ്റി സെന്റര്, ജീവികളെ ചുറ്റിനടന്നും ട്രാംകാറില് സഞ്ചരിച്ചും കാണുന്നതിനായി 4.6 കിലോമീറ്റര് ദൈര്‍ഘ്യമുള്ള പാത, ട്രാംവേ, ട്രാംസ്റ്റേഷനുകള്, വന്യജീവി ആശുപത്രി, പാര്‍ക്കിങ്ങ്സ്ഥലം, മണലിപ്പുഴയില് നിന്ന് നേരിട്ടുള്ള ജലവിതരണ സംവിധാനം, ഉദ്യാനങ്ങള്, ജീവികള്‍ക്കനുയോജ്യമായ ആവാസവ്യവസ്ഥകള് തുടങ്ങിയവ ഈ വര്‍ഷം ആഗസ്റ്റ് മാസത്തോടെ പൂര്‍ത്തിയാകുമെന്നാണ് കരുതുന്നത്. ആയിരക്കണക്കിന് അപൂര്‍വ സസ്യയിനങ്ങള്, മുളയിനങ്ങള്, തെങ്ങ്, കവുങ്ങ്, പന തുടങ്ങിയവയെല്ലാം സുവോളജിക്കല് പാര്‍ക്കില് നട്ടുപിടിപ്പിക്കുന്നുണ്ട്. നവംബര് മാസത്തോടെ തൃശൂര് മൃഗശാലയിലെ ജീവികളെയെല്ലാം പുത്തൂരിലേക്ക് മാറ്റിയശേഷം ഡിസംബറില് സുവോളജിക്കല് പാര്‍ക്ക് സന്ദര്‍ശകര്‍ക്കായി തുറന്നുകൊടുക്കാനാണ് ലക്ഷ്യമിടുന്നത്. പദ്ധതിയുടെ നിര്‍മ്മാണ പ്രവര്‍ത്തനങ്ങള് സമയബന്ധിതമായി പൂര്‍ത്തിയാക്കാനും ഉണ്ടായേക്കാവുന്ന സാങ്കേതിക തടസ്സങ്ങള് യഥാസമയം പരിഹരിക്കുവാനുമായി വനംമന്ത്രി, സ്ഥലം എംഎല്‍എ, ജനപ്രതിനിധികള്, ഉന്നതോദ്യോഗസ്ഥര് എന്നിവരുള്‍പ്പെടുന്ന ഹൈപവര് കമ്മിറ്റിയുടെ മേല്‍നോട്ടമുള്ളതിനാല്, പുതിയ വര്‍ഷം തൃശൂരിനെ ലോക ടൂറിസം ഭൂപടത്തില് അടയാളപ്പെടുത്തുമെന്നു തന്നെയാണ് പ്രതീക്ഷ.\nഎരുമപ്പെട്ടി : കടങ്ങോട് മില് സെന്ററിന് സമീപം പുതുവര്‍ഷാഘോഷത്തിനിടയിലുണ്ടായ സംഘര്‍ഷവുമായി ബന്ധപ്പെട്ട് പരിസരവാസികളായ7പേര്‍ക്കെതിരെ പോലീസ് കേസെടുത്തു നന്ദു, മണികണ്ഠന്, ശ്രീരാഗ്, ബിജിത്ത്, അഭിലാഷ്, ബിജീഷ്, അനീഷ് എന്നിവര്‍ക്കെതിരെയാണ് എരുമപ്പെട്ടി പോലീസ് കേസെടുത്തത്. സംഘട്ടനത്തില് നെടിയേടത്ത് വീട്ടില് അറുമുഖന്റെ മകന് സുനീഷിന് പരിക്കേറ്റിരുന്നു. ഇയാളുടെ കുടുംബത്തിലെ രണ്ട് പേര്‍ക്കും മര്‍ദ്ദനമേറ്റിട്ടുണ്ട്. ബുധനാഴ്ച പുലര്‍ച്ചെയാണ് സംഭവം. സുനീഷിന്റെ വീടിന് സമീപം അമിത ശബ്ദത്തില് പാട്ട് വെച്ച് പുതുവര്‍ഷാഘോഷം നടന്നിരുന്നു. ഇത് പോലീസില് അറിയിച്ചതിന്റെ വിരോധമാണ് ആക്രമണത്തിന് കാരണമായത്.\nThursday, 02 January 2020 22:30\nകടങ്ങോട് മണ്ടംപറമ്പ് ശ്രീരാമസ്വാമി ക്ഷേത്രത്തിലെ നിറമാല മഹോത്സവം ആഘോഷിച്ചു\nഎരുമപ്പെട്ടി : കടങ്ങോട് മണ്ടംപറമ്പ് ശ്രീരാമസ്വാമി ക്ഷേത്രത്തിലെ നിറമാല മഹോത്സവം ആഘോഷിച്ചു. നടതുറക്കല്, നിര്‍മ്മാല്യ ദര്‍ശനം, ഉഷപൂജ, എന്നിവ നടന്നു. ഉച്ചപൂജക്കും കലശാഭിഷേകത്തിനും ശേഷം ശീവേലി എഴുന്നെള്ളിപ്പ് എന്നിവ ഉണ്ടായിരുന്നു.


In 24 hours 3277 Coronavirus cases and 128 deaths reported in India | ഇന്ത്യയില് കൊറോണ ആശങ്കയേറുന്നു; 24 മണിക്കൂറില് 3277 രോഗികള്, ആകെ രോഗബാധിതര് 63000 അടുക്കുന്നു - Malayalam Oneindia\n28 min ago 'മദ്യവില വർധനവിൽ 200 കോടിയുടെ അഴിമതി', സർക്കാരിനെതിരെ പുതിയ ആരോപണവുമായി ചെന്നിത്തല\n29 min ago ട്രാക്ടർ റാലി തടസ്സപ്പെടുത്താൻ ശ്രമം: പിന്നിൽ പാകിസ്താനിൽ നിന്നുള്ള ട്വിറ്റർ അക്കൌണ്ടുകളെന്ന്\n37 min ago സംസ്ഥാന മന്ത്രി കേന്ദ്ര മന്ത്രിക്ക് താവളം ഒരുക്കി, വേട്ടപ്പട്ടിക്ക് ഇരയെ കൊടുക്കുന്നത് പോലെയെന്ന് പരാതിക്കാരി\nഇന്ത്യയില് കൊറോണ ആശങ്കയേറുന്നു; 24 മണിക്കൂറില് 3277 രോഗികള്, ആകെ രോഗബാധിതര് 63000 അടുക്കുന്നു\nPublished: May 10 2020, 10:48 [IST]\nദില്ലി: കൊറോണ വൈറസ് പശ്ചാത്തലത്തില് രാജ്യത്ത് പ്രഖ്യാപിച്ച ലോക്ക് ഡൗണ് നടപടികള് കര്‍ശനമായി നടക്കുമ്പോഴും ഇന്ത്യയില് രോഗബാധിതരുടെ എണ്ണം ക്രമാധീതമായി വര്‍ദ്ധിക്കുന്നു. ഇന്ത്യയില് ഇതുവരെ 62939 പേര്‍ക്ക് കൊറോണ സ്ഥിരീകരിച്ചതായി കേന്ദ്ര ആരോഗ്യമന്ത്രാലയം അറിയിച്ചു. മരണസംഖ്യയും ഉയരുന്ന സാഹചര്യമാണ് നിലനില്‍ക്കുന്നത്. ഇതുവരെ 2109 പേരാണ് ഇന്ത്യയില് മരിച്ചത്. ഇന്ത്യയില് റിപ്പോര്‍ട്ട് ചെയ്ത 50 ശതമാനം കേസുകളും രാജ്യത്തെ പ്രമുഖ നഗരങ്ങളായ ദില്ലി, മുംബൈ, പൂനെ, അഹമ്മദാബാദ്, ചെന്നൈ എന്നിവിടങ്ങളില് നിന്നാണെന്ന് ആരോഗ്യമന്ത്രാലയം പുറത്തുവിട്ട കണക്കുകളില് നിന്നും വ്യക്തമാകുന്നു. വിശദാംശങ്ങളിലേക്ക്..\nഇന്ത്യയില് കഴിഞ്ഞ 24 മണിക്കൂറില് 3277 കൊറോണ കേസുകള് റിപ്പോര്‍ട്ട് ചെയ്തതായി ആരോഗ്യമന്ത്രാലയം അറിയിച്ചു. 128 പേരാണ് ഈ മണിക്കൂറില് മരിച്ചത്. നിലവില് 41472 പേരാണ് രാജ്യത്തെ വിവിധ ആശുപത്രിയില് ചികിത്സയില് കഴിയുന്നത്. എന്നാല് രാജ്യത്ത് രോഗമുക്തി നേടുന്നവരുടെ എണ്ണത്തിലും വര്‍ദ്ധനയുള്ളത് ആശ്വാസം നല്‍കുന്ന കാര്യമാണ്. 19358 പേരാണ് ഇതുവരെ രോഗമുക്തി നേടിയത്. 1511 പേരും കഴിഞ്ഞ 24 മണിക്കൂറില് രോഗമുക്തി നേടിയവരാണ്.\nരാജ്യത്ത് കൊറോണ വൈറസ് പടര്‍ന്നു പിടിക്കുന്ന സംസ്ഥാനങ്ങളില് ഒന്നാണ് മഹാരാഷ്ട്ര. സംസ്ഥാനത്താണ് ഏറ്റവും കൂടുതല് രോഗം സ്ഥിരീകരിച്ചത്. ഇതുവരെ 20220 പേര്‍ക്കാണ് കൊറോണ പോസിറ്റീവായത്. 15649 പേരാണ് ഇപ്പോള് ആശുപത്രിയില് തുടരുന്നത്. 3800 പേര്‍ക്ക് രോഗം ഭേദമായപ്പോള് 779 പേര്‍ക്ക് ജീവന് നഷ്ടമായി. ഇന്നലെ മാത്രം സംസ്ഥാനത്ത് 48 പേര്‍ക്കാണ് ജീവന് നഷ്ടമായത്.\nഗുജറാത്തിലും രോഗം വ്യാപിക്കുന്ന കാഴ്ചയാണ് കണ്ടുവരുന്നത്. 7796 പേര്‍ക്കാണ് രോഗം സ്ഥിരീകരിച്ചത്. ഇവരില് 5233 പേര് ആശുപത്രിയില് ചികിത്സയിലാണ്. 2091 രോഗമുക്തി നേടി ആശുപത്രിവിട്ടിട്ടുണ്ട്. ഗുജറാത്തില് ആകെ 472 പേര്‍ക്കാണ് ജീവന് നഷ്ടമായത്. അവരില് 23 പേര് കഴിഞ്ഞ 24 മണിക്കൂറിനുള്ളില് മരിച്ചവരാണ്. വളരെ പെട്ടെന്നാണ് ഗുജറാത്തില് രോഗബാധ പടര്‍ന്നുപിടിച്ചത്.\nരാജ്യ തലസ്ഥാനത്തും കൊറോണ വൈറസ് വ്യാപിക്കുന്ന സാഹചര്യമാണ് നിലനില്‍ക്കുന്നത്. 6542 പേര്‍ക്കാണ് ഗുജറാത്തില് രോഗം സ്ഥിരീകരിച്ചത്. ഇവരില് 4449 പേര് ആശുപത്രിയില് തുടരുകയാണ്. 2020 പേര്‍ക്കാണ് സംസ്ഥാനത്ത് നിന്ന് രോഗം ഭേദമായി ആശുപത്രിവിട്ടത്. ഇന്നലെ മാത്രം5പേര് മരിച്ചതോടെ സംസ്ഥാനത്ത് ആകെ മരിച്ചവരുടെ എണ്ണം 73 ആയി.\nകേരളത്തില് ഇന്നലെ രണ്ട് പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന് അറിയിച്ചു. എറണാകുളം, കോഴിക്കോട് ജില്ലകളില് ചികിത്സയിലുള്ള ഇവര് കഴിഞ്ഞ ദിവസം വിദേശത്ത് നിന്നും വന്നവരാണ്. അതേസമയം ഒരാളുടെ പരിശോധനാ ഫലം നെഗറ്റീവായി. ഇടുക്കി ജില്ലയില് ചികിത്സയിലുള്ളവരുടെ പരിശോധനാ ഫലമാണ് നെഗറ്റീവായത്. 485 പേരാണ് ഇതുവരെ കോവിഡില് നിന്നും മുക്തി നേടിയത്. 17 പേരാണ് നിലവില് സംസ്ഥാനത്തെ വിവിധ ആശുപത്രികളില് ചികിത്സയിലുള്ളത്.\ncoronavirus kerala covid19 india delhi കൊറോണവൈറസ് കേരളം ഇന്ത്യ മരണം\nIn 24 hours 3277 Coronavirus cases and 128 deaths reported in India\nStory first published: Sunday, May 10, 2020, 10:48 [IST]


108 ആംബുലന്‍സ് അഴിമതി:കേരളത്തിലെ പ്രവര്‍ത്തനങ്ങളും സിബിഐ അന്വേഷിക്കണം: ബിജെപി :: Janmabhumi Daily\nTuesday 1 September 2015 3:47 pm IST\nപത്തനംതിട്ട: 108 ആംബുലന്‍സ് അഴിമതി സംബന്ധിച്ച സിബിഐ അന്വേഷണ പരിധിയില് കേരളത്തിലെ പ്രവര്‍ത്തനങ്ങളും ഉള്‍പ്പെടുത്തണമെന്ന് ബിജെപി എംപിയും പാര്‍ലമെന്ററി എനര്‍ജി കമ്മിറ്റി ചെയര്‍മാനുമായ ഡോ.കിരിത്ത് സോമയ്യ ആവശ്യപ്പെട്ടു. കേരളത്തിലെയും തമിഴ്‌നാട്ടിലെയും കോണ്‍ഗ്രസ് നേതാക്കളും മക്കളും അടക്കമുള്ളവരാണ് ആംബുലന്‍സ് അഴിമതിക്കുപിന്നില്. കോണ്‍ഗ്രസ് നേതാവ് വയലാര്‍രവിയുടെ മകന് രവികൃഷ്ണ, മുഖ്യമന്ത്രിയുടെ മുന് സാമ്പത്തിക ഉപദേഷ്ടാവ് ഷാഫി മേത്തര്, മുന്‍കേന്ദ്രമന്ത്രി ചിദംബരത്തിന്റെ മകന് കാര്‍ത്തി ചിദംബരം എന്നിവരടക്കം എട്ടുപേര്‍ക്കെതിരെയാണ് സിബിഐ കേസെടുത്തിട്ടുള്ളത്. ദേശീയഗ്രാമീണ ആരോഗ്യ പദ്ധതിയുടെ കീഴിലാണ് കോണ്‍ഗ്രസ് നേതാക്കള് സിഗിത്സ എന്ന കമ്പനി രൂപീകരിച്ചത്. സാമ്പത്തികനേട്ടമായിരുന്നു ഇവരുടെ ലക്ഷ്യം. കമ്പനിയുടെ ഇടപാടുകള് സുതാര്യമായിരുന്നില്ല. നിലവിലുള്ള നിയമങ്ങള് കാറ്റില്‍പ്പറത്തിയായിരുന്നു കമ്പനിയുടെ പ്രവര്‍ത്തനം. മുതിര്‍ന്ന ഉദ്യോഗസ്ഥര് കമ്പനിയുടെ പ്രവര്‍ത്തനത്തിനെതിരെ റിപ്പോര്‍ട്ടുകള് നല്‍കിയിരുന്നെങ്കിലും ഇതെല്ലാം അവഗണിക്കപ്പെട്ടു. രാജസ്ഥാനിലും ബീഹാറിലും പഞ്ചാബിലും 108 ആംബുലന്‍സ് സര്‍വീസ് നടത്താന് 2009-ല് സികിത്സ കമ്പനിക്ക് കരാര് ലഭിച്ചിരുന്നു. എന്നാല് പദ്ധതിയുടെ നടത്തിപ്പില് ക്രമക്കേട് നടന്നതായി രാജസ്ഥാന് ആരോഗ്യവകുപ്പിന്റെ ഓഡിറ്റില് കണ്ടെത്തി.കോടികളാണ് ഇത്തരത്തില് ഖജനാവിന് നഷ്ടമായെതെന്നും അദ്ദേഹം പറഞ്ഞു. രാജ്യത്തിന്റെ വികസന പ്രവര്‍ത്തനങ്ങള്‍ക്ക് കോണ്‍ഗ്രസ് തടസംനില്‍ക്കുകയാണ്. ജിഎസ്ടി ബില്ലിനെ ലോകസഭയില് 53 അംഗങ്ങളാണ് എതിര്‍ത്തത്. ഇതില് 20 അംഗങ്ങള് കേരളത്തില് നിന്നുള്ളവരാണ്. ജിഎസ്ടി നടപ്പായാല് കേളത്തിന് മികച്ച നേട്ടമാണ് ഉണ്ടാവുക. നവീന സാങ്കേതിക വിദ്യയുടെ വരവ് മെയ്ക്ക് ഇന് ഇന്ത്യ പദ്ധതിയെ വന്‍വിജയമാക്കുമെന്നും കിരിത്ത് സോമയ്യ പറഞ്ഞു. പത്രസമ്മേളനത്തില് ബിജെപി സംസ്ഥാന സെക്രട്ടറി അഡ്വ.നാരായണന് നമ്പൂതിരി, ജില്ലാപ്രസിഡന്റ് ടി.ആര്. അജിത്കുമാര് തുടങ്ങിയവര് പങ്കെടുത്തു.\n108 ആംബുലന്‍സ് അഴിമതി: കോണ്. നേതാക്കള്‍ക്കെതിരെ സിബിഐ കേസ്\n108 ആംബുലന്‍സ് പദ്ധതി ഏറ്റെടുക്കാന് തയാറെന്ന് പി.സി ജോര്‍ജ്\nപമ്പയില്‍എത്തിച്ചത് സെല്‍ഫ് സ്റ്റാര്‍ട്ടര് ഇല്ലാത്ത 108 ആംബുലന്‍സ്


അണികളും എംപിമാരും ഇല്ലാത്തത് കൊണ്ടാണ് ഇടതുമുന്നണിയില് നിന്നാരും കൊഴിയാത്തത്; സ്വരാജിന് മറുപടിയുമായി ജോസഫ് വാഴയ്ക്കന് - The Newsrupt\nഅണികളും എംപിമാരും ഇല്ലാത്തത് കൊണ്ടാണ് ഇടതുമുന്നണിയില് നിന്നാരും കൊഴിയാത്തത്; സ്വരാജിന് മറുപടിയുമായി ജോസഫ് വാഴയ്ക്കന്\nPosted 27 Mar 2019 at 6:25 AM\nപാര്‍ട്ടിയില് ആളെകൂട്ടേണ്ട സാഹചര്യം കോണ്‍ഗ്രസിനില്ലെന്നും ദേശീയ പാര്‍ട്ടി സ്ഥാനം നഷ്ടപ്പെടുന്ന അവസ്ഥയുള്ള പാര്‍ട്ടിയ്ക്കാണെന്നും കോണ്‍ഗ്രസ് നേതാവ് ജോസഫ് വാഴയ്ക്കന്. ബിജെപിയില് ആളെ കൂട്ടുകയാണ് ജോസഫ് വാഴയ്ക്കന്റെ പണിയെന്ന് പറഞ്ഞ എം സ്വരാജിനുള്ള മറുപടിയായാണ് ജോസഫ് വാഴയ്ക്കന്റെ പ്രതികരണം.\nകോണ്‍ഗ്രസില് നിന്ന് ബിജെപിയില് ചേക്കെറുന്നവരുടെ ലിസ്‌റ്റെടുക്കുകയാണ് ഇടതുമുന്നണി. എന്നാല് ബിജെപിയില് നിന്നു കോണ്‍ഗ്രസിലെത്തുന്നവരുടെ ലിസ്റ്റ് അവര് എടുക്കുന്നില്ലെന്നും ജോസഫ് വാഴയ്ക്കന് പറഞ്ഞു.\nസിപിഐഎമ്മില് നിന്ന് പാര്‍ട്ടി വിട്ടു പോകുന്നത് എത്ര പേരാണെന്ന് സ്വരാജിന് അറിയാമോ. കോടിക്കണക്കിന് അണികളുള്ള പാര്‍ട്ടിയില് കൊഴിഞ്ഞു പോകുന്നത് പുത്തരിയല്ല. പാര്‍ട്ടിയില് അണികളും പാര്‍ട്ടിയ്ക്ക് എംപിമാരും ഇല്ലാത്തതു കൊണ്ടാണ് ഇടതുമുന്നണിയില് നിന്ന് ആരും കൊഴിയാത്തത്.\nരാഹുല് ഗാന്ധി കേരളത്തിലെ വയനാട്ടില് നിന്ന് മത്സരിച്ചാല് തോല്‍പ്പിക്കുമെന്ന് സ്വരാജ് പറഞ്ഞിരുന്നു. ഇതിനെ തുടര്‍ന്ന് സ്വരാജിന്റ സ്വരം ഒരു ബിജെപിക്കാരന്റെതാണെന്നും ജോസ്ഫ് വാഴയ്ക്കന് പറഫഞ്ഞിരുന്നു. ഇതിന് മറുപടിയായി ബിജെപിയില് ആളെ കൂട്ടാന് പണിയെടുക്കുന്നയാളാണ് ജോസഫ് വാഴയ്ക്കന് എന്ന് സ്വരാജ് പറഞ്ഞിരുന്നു.\nBJPCongressCPIMM SwarajGeneral Election 2019Joseph Vazhackan


എട്ടാം ദിനം കച്ചേരിയുമായി ഹരീഷ് ശിവരാമകൃഷ്ണനും സംഗീതം പത്മനാഭനും | 8th day music concerts\nഎട്ടാം ദിനം കച്ചേരിയുമായി ഹരീഷ് ശിവരാമകൃഷ്ണനും സംഗീതം പത്മനാഭനും\n. October 13, 2021 02:55 PM IST\nമനോരമ മ്യൂസിക് വേദിയൊരുക്കുന്ന നവരാത്രി സംഗീതോത്സവത്തിലെ എട്ടാം ദിവസം രണ്ട് സംഗീതക്കച്ചേരികളാണ് ഉണ്ടായിരുന്നത്. ആദ്യ കച്ചേരി ഹരീഷ് ശിവരാമകൃഷ്ണന്റേതായിരുന്നു. വയലിൻ തിരുനല്ലൂർ അജിത് കുമാർ, മ‍ൃദംഗം ഐമനം ചന്ദ്രകുമാർ, ഘടം കണ്ണൻ തൃപ്പൂണിത്തുറ. മുത്തയ്യാ ഭാഗവതർ ജനരഞ്ജിനിയിൽ തീർത്ത ഗണപതേ സുഗുണാനിധേ എന്ന ഗണപതി സ്തുതിയോടെ ആരംഭിച്ച കച്ചേരിയിൽ ആകെ ഒമ്പതു കൃതികളാണ് അവതരിപ്പിച്ചത്.\nമുത്തുസ്വാമി ദീക്ഷിതരുടെ സുരുട്ടി രാഗത്തിലുള്ള രൂപകതാള കൃതി അംഗാരകം, അംബുജം കൃഷ്ണയുടെ രഞ്ജിനീരാഗ കൃതി കാതിരുവേണു നാനു എന്നിവ ഗംഭീരമായി ആലപിച്ചു. നതജനപാലിനീ എന്ന തഞ്ചാവൂർ ശങ്കര അയ്യരുടെ പ്രസിദ്ധ കൃതിയും പാപനാശം ശിവന്റെ നടഭൈരവിയിലുള്ള ശ്രീവള്ളി ദേവസേനാപതേ എന്ന കൃതിയും ആലപിച്ചതിനു ശേഷം ത്യാഗരാജ സ്വാമികൾ ശ്രോതസ്വിനി രാഗത്തിൽ ചിട്ടപ്പെടുത്തിയ എന്ത നേർച്ചിനയാണ് പ്രധാന കീർത്തനമായി ആലപിച്ചത്. തുടർന്ന് തനിയാവർത്തനം നടത്തി.\nസിന്ധുഭൈരവിയിൽ അംബുജം കൃഷ്ണ രചിച്ച അയ്യനേ വാ അപ്പനേ വാ എന്ന കീർത്തനത്തിനു ശേഷം അരുണാഗിരിനാഥർ രാഗമാലികയിൽ തീർത്ത ഏറുമയിൽ ഏറിവാ എന്ന തിരുപ്പുകൾ ആലപിച്ച് കച്ചേരി അവസാനിപ്പിച്ചു.\nസംഗീതം പത്മനാഭന് ആയിരുന്നു രണ്ടാമത്തെ കച്ചേരി അവതരിപ്പിച്ചത്. വയലിൻ പാണാവള്ളി വിജയകുമാർ, മ‍ൃദംഗം വി.ആർ നാരായണ പ്രകാശ്, മുഖർശംഖ് പയ്യന്നൂർ ഗോവിന്ദപ്രസാദ്.\nജി.എൻ ബാലസുബ്രഹ്മണ്യത്തിന്റെ രണ്ടു കൃതികൾ ആലപിച്ചു കൊണ്ടാണ് കച്ചേരി തുടങ്ങിയത്. ആദ്യം ഹംസധ്വനി രാഗം ആദിതാളത്തിൽ ചിട്ടപ്പെടുത്തിയ വരവല്ലഭ രമണാ എന്ന കൃതിയും രണ്ടാമത് സരസ്വതീ രാഗത്തിലെ രൂപകതാള കൃതി സരസ്വതീ നമോസ്തുതേയും. സ്വാതിതിരുനാളിന്റെ പത്മനാഭ പാഹി എന്ന ഹിന്ദോള കീർത്തനവും ശ്യാമശാസ്ത്രികളുടെ ലളിത രാഗത്തിലുള്ള നന്നുബ്രോവു ലളിത എന്ന കൃതിയുമാണ് പിന്നീട് ആലപിച്ചത്. പ്രധാന കീർത്തനമായി, മുത്തുസ്വാമി ദീക്ഷിതർ ഹൈമാവതി രാഗത്തിൽ ചിട്ടപ്പെടുത്തിയ ശ്രീ കാന്തിമതിം ആലപിച്ചതിനു ശേഷം തനിയാവർത്തനം നടത്തി. പാപനാശം ശിവൻ നവരസ കന്നഡയിൽ രചിച്ച ഞാനൊരു വിളയാട്ടു ബോമ്മയാ പാടി കച്ചേരി അവസാനിപ്പിച്ചു.\nമനോരമ മ്യൂസിക്കിന്റെ കർണാടിക് ക്ലാസിക്കൽ എന്ന യൂട്യൂബ് ചാനലിലൂടെ പ്രീറെക്കോഡഡ് ലൈവ്സ്ട്രീമിങ് ആയിട്ടാണ് പരിപാടി നടത്തിയത്. രാത്രി 9.30ന് മനോരമ മ്യൂസിക്കിന്റെ മനോരമ മ്യൂസിക് വിഡിയോസ് എന്ന ഫെയ്സ്ബുക് ചാനലിൽ പുനസംപ്രേക്ഷണവും ഉണ്ടായിരുന്നു.


കേരളത്തില് ഭാരതീയ സാഹിത്യം വളരണം: ആര്. ഹരി :: Janmabhumi Daily\nWednesday 29 November 2017 11:06 pm IST\nകൊച്ചി: കേരളത്തില് ഭാരതീയസാഹിത്യം ശക്തിപ്രാപിക്കണമെന്ന് ആര്‍എസ്എസ് മുന് അഖിലഭാരതീയ ബൗദ്ധിക് പ്രമുഖ് ആര്. ഹരി. ലക്ഷ്മിഭായി ധര്‍മ്മപ്രകാശന്റെ നേതൃത്വത്തില് ‘കേരളത്തിലെ ആര്‍എസ്എസ് ചരിത്രം’ എന്ന വിഷയത്തില് എറണാകുളത്ത് നടന്ന പ്രഭാഷണ പരമ്പരയില് സംസാരിക്കുകയായിരുന്നു അദ്ദേഹം. ഭാരതത്തിന്റെ എല്ലാ ഭാഗങ്ങളിലും സാഹിത്യമേഖലയില് ഈ മാറ്റം പ്രകടമായിത്തുടങ്ങിയിട്ടും കേരളത്തില് ഇടതനുകൂല സാഹിത്യത്തിനാണ് ഇന്നും മേല്‍ക്കൈ. നമ്മുടെ യദാര്‍ത്ഥ ചരിത്രവും സംസ്‌കാരവും വിളിച്ചോതുന്ന രചനകള് പിറക്കണം. ഇത്തരം എഴുത്തുകളാണ് സാധാരണ ജനങ്ങളെ സ്വാധീനിക്കുന്നത്.\nകേരളത്തില് സംഘപ്രസ്ഥാനങ്ങള്‍ക്ക് വലിയ വളര്‍ച്ച നേടാനായിട്ടുണ്ട്. നിരവധി പ്രചാരകരേയും ദേശീയകാര്യകര്‍ത്താക്കളെയും ഇവിടെനിന്നും സംഭാവനചെയ്യാന് സംഘത്തിനായി. ഇതിനായി സംഘം തുടര്‍ന്നുവരുന്നത് ചിട്ടയായുളള പ്രവര്‍ത്തനമാണ്. കേരളത്തിലെ രാഷ്ട്രീയ സ്വയംസേവക സംഘത്തിന്റെ ചരിത്രത്തെക്കുറിച്ചുളള പ്രഭാഷണങ്ങളാണ് അദ്ദേഹം നടത്തിവരുന്നത്. നാളെയും പ്രഭാഷണം തുടരും.


ഉത്തമ സുഹൃത്ത് – Fr Joseph Vattakalam\nവിശ്വവിഖ്യാതനായ അമ്മേരിക്കൻ പ്രസിഡന്റ് എബ്രഹാം ലിങ്കന്റെ ജീവിതത്തിൽ നിന്നടർത്തിയെടുത്ത ഒരു സംഭവമാണ് ഇവിടെ നമ്മൾ അനുസ്മരിക്കുന്നത്. ഒരു വലിയ ദുർഘടഘട്ടത്തിലാണ് അദ്ദേഹം അമേരിക്ക ഭരിച്ചിരുന്നത്. ആഭ്യന്തരയുദ്ധം കൊടുംപിരികൊണ്ടിരുന്ന സമയം. രാഷ്ട്രത്തിനു മുഴുവൻ നന്മവരുമെന്ന ഉത്തമവിശ്വാസത്തിൽ ലിങ്കൺ ഒരു പൊതുപ്രസ്താവന നടത്തി. അദ്ദേഹത്തിന്റെ ഉത്തമസുഹൃത്ത് ഒരു വലിയ സമ്മേളനത്തിൽ ലിങ്കന്റെ പ്രസ്താവന രാഷ്ട്രത്തെ അപകടത്തിലേക്ക് നയിക്കുമെന്നു പരസ്യമായി പ്രഖ്യാപിച്ചു.\nഇക്കാര്യം ലിങ്കന്റെ മറ്റുചില ഉത്തമസുഹൃത്തുക്കൾ അദ്ദേഹത്തെ ശീഘ്രം ധരിപ്പിച്ചു. ഈ വാർത്ത അദ്ദേഹത്തെ ഒട്ടും അസ്വസ്ഥനാക്കിയില്ലെന്നു മാത്രമല്ല, മറുപടിയായി നന്ദി അറിയിച്ചുകൊണ്ട് അവരോടുപറഞ്ഞു: നിങ്ങൾ പറയുന്ന ആൾ എന്റെ ഉത്തമ സുഹൃത്താണ്. അദ്ദേഹം അങ്ങനെ പറഞ്ഞെങ്കിൽ അതിനു മതിയായ കാരണവും നീതീകരണവും കാണും. അദ്ദേഹവുമായിത്തന്നെ ഞാൻ ഇക്കാര്യം ചർച്ചചെയ്യുകയും ചെയ്യും.\nലിങ്കൺ ഇക്കാര്യം നിരവധി വിദഗ്ദ്ധരോടു ചർച്ചചെയ്തശേഷം തന്റെ പ്രേഷ്ഠസുഹൃത്തിനെ ക്ഷണിച്ചുവരുത്തി. അദ്ദേഹവുമായി സുദീർഘമായ ചർച്ചകളും നടത്തി. ഇവയിൽനിന്നെല്ലാം അദ്ദേഹം പഠിച്ചകാര്യം തന്റെ തീരുമാനം തെറ്റായിരുന്നു. അതു രാഷ്ട്രത്തിനു നന്മചെയ്യുകയില്ല, ചില തിന്മകൾ വരുത്തിക്കൂട്ടാൻ സാധ്യതയുണ്ട് എന്നാണ്. സത്വരം അദ്ദേഹം രാഷ്ട്രത്തോടു മുഴുവനായും മാപ്പുചോദിച്ചുകൊണ്ട് തന്റെ തെറ്റായ തീരുമാനം നിരുപാധികം പിൻവലിക്കുന്നുവെന്നു പ്രാഖ്യാപിക്കുകയും ചെയ്തു.\nമനുഷ്യജീവിതത്തിലെ ഒരു പ്രധാനപ്രതിഭാസമാണ് സൗഹൃദം. ഒരു അസാധാരണ സൗഹൃദത്തിന്റെ ഉദാഹരണമാണ് മുകളിൽ രേഖപ്പെടുത്തിയിരിക്കുന്നത്. ഇവിടെ നാം കാണുന്ന, കാണേണ്ട, അസാധാരണത്വം എന്താണ്? ഒരു സുഹൃത്തിനെയും ഒരു രാഷ്ട്രത്തെയും അപകടത്തിൽനിന്നു രക്ഷിക്കാൻവേണ്ടി ആ സുഹൃത്തിന്റെ തെറ്റു ചൂണ്ടിക്കാട്ടിയ ആൾ അബ്രഹാം ലിങ്കന്റെ ഗുണകാംക്ഷിയാണ്. യഥാർത്ഥത്തിൽ ഒരു ഉത്തമ സുഹൃത്താണ്. നാം തെരഞ്ഞെടുക്കുന്ന കൂട്ടുകാർ നല്ലവരാണെന്ന് ഉറപ്പാക്കണം. നമ്മുടെയും മറ്റുള്ളവരുടെയും നന്മ ആഗ്രഹിക്കുന്നവരും സൽഗുണസമ്പന്നരും ഈശോ നമ്മെ സ്‌നേഹിച്ചതുപോലെ നമ്മെ സ്‌നേഹിക്കുന്നവരായിരിക്കണം. എത്രയോ മനുഷ്യരാണ് സ്‌നേഹിതരെന്ന ഭാവേന കോടികളെ മദ്യത്തിൽ മുക്കിക്കൊന്നിട്ടുള്ളത്? ഇപ്പോഴും കൊന്നുകൊണ്ടിരിക്കുന്നത്. ഇങ്ങനെയുള്ള പ്രതിഭാസങ്ങൾ ഇന്നും എക്കാലവും സുലഭമാണ്.\nTell me who your friend is, I’ll tell you what your character is നിന്റെ സുഹൃത്ത് ആരെന്ന് എന്നോടു പറയുക (ഉടനെ) നിന്റെ സ്വഭാവം എന്താണെന്ന് ഞാൻ പറയാം) എന്നത് ഒരു ചൈനീസ് സൂക്തമാണ്. പക്വതയും പൗരാണികത്വവും പ്രായോഗികബുദ്ധിയും പരിചയവും പരിജ്ഞാനവും പരിചിന്തനവും എല്ലാം സമജ്ജസമായി സമ്മേളിക്കുന്ന മേഖലയാണ് പഴഞ്ചൊല്ലുകൾ. ലിങ്കണോടും അമേരിക്കൻ ജനതയോടുമുള്ള സ്‌നേഹവും പ്രതിബദ്ധതയുമാണ് ലിങ്കന്റെ തെറ്റു ചൂണ്ടിക്കാട്ടാൻ ലിങ്കന്റെ ഉത്തമ സുഹൃത്തിനെ പ്രേരിപ്പിച്ചത്.


രക്ഷയും സ്‌നേഹവും - sundayshalom\n”ഈ ലോകം വിട്ട് പിതാവിന്റെ സന്നിധിയിലേക്ക് പോകാനുള്ള സമയമായി എന്ന് പെസഹാ തിരുനാളിനുമുമ്പ് യേശു അറിഞ്ഞു. ലോകത്തില് തനിക്ക് സ്വന്തമായുള്ളവരെ അവന് സ്‌നേഹിച്ചു; അവസാനംവരെ സ്‌നേഹിച്ചു” (യോഹ. 13:1).\nമാനവരാശിയുടെ രക്ഷയ്ക്കായി സ്വന്തം മാറില് ചാഞ്ഞിരുന്ന സ്വപുത്രനെ ഭൂമിയിലേക്ക് വലിച്ചെറിയുക എന്നതല്ലാതെ സ്വര്‍ഗപിതാവിന് മറ്റൊരു വഴിയും ഇല്ലായിരുന്നോ? ഒരുപാടു കാലമായി ഉള്ളില് ഉതിരുന്ന ചോദ്യമായിരുന്നു ഇത്. വചനംകൊണ്ട് പ്രപഞ്ചത്തെയും ജീവജാലങ്ങളെയും സൃഷ്ടിച്ച ദൈവത്തിന് പാപത്തില് വീണുപോയ മനുഷ്യനെ രക്ഷിക്കാന് തീര്‍ച്ചയായും പല വഴികള് ഉണ്ടാകണം. അവിടുത്തെ അനന്തജ്ഞാനത്തില് പരിഹാരം നിര്‍ദേശിക്കാനാവാത്ത എന്തു പ്രശ്‌നമാണ് ലോകത്തിനുള്ളത്. എന്നിട്ടും എന്തിന് ഇത്രയും ക്രൂരമായ കുരിശുമരണത്തിന് ക്രിസ്തുവിനെ പറഞ്ഞുവിട്ടു.\nഎന്റെ ദൈവമേ, എന്റെ ദൈവമേ എന്തുകൊണ്ട് എന്നെ കൈവെടിഞ്ഞു എന്നു വിളിച്ച് ചങ്കുപൊട്ടി കരയുമ്പോള് ചെവിപൊത്തി മാറിനില്‍ക്കാന് ഈ പിതാവിനെ നിര്‍ബന്ധിച്ചത് എന്തായിരിക്കും. എന്റെ മകനേ, എന്റെ മകനേ, ഞാന് നിന്നെ എന്തുകൊണ്ട് കൈവിട്ടു എന്നു നീ അറിയണം എന്നു തീര്‍ച്ചയായും സ്വര്‍ഗത്തിലെ പിതാവ് അപ്പോള് പറയുന്നുണ്ടാകണം. മകനറിയാവുന്ന ഈ സത്യം മക്കളായ നമുക്ക് പലര്‍ക്കും അറിയില്ല എന്നും ഓര്‍ക്കണം.\nഈയാണ്ടിലെ നോമ്പില് വേദപാരംഗതനായ വിശുദ്ധ ഫ്രാന്‍സിസ് ഡി സാലസിനൊപ്പമാണ് എന്റെ ധ്യാനം. അദ്ദേഹം ഈ ചോദ്യത്തിന് നല്‍കുന്ന ഒരുത്തരം ഏറെ സ്വാധീനിച്ചു. ‘നിന്റെ രക്ഷയ്ക്ക് ആവശ്യമായത് നിന്നോടുള്ള സ്‌നേഹം പ്രകടിപ്പിക്കാന് മതിയാകാതെ വരുന്നു.’ വിശദമാക്കാം. ദൈവത്തിന്റെ ഒരു വാക്കു മതിയാകും ലോകത്തിന്റെ പാപക്കറയും അതിന്റെ പരിണതഫലങ്ങളും തുടച്ചുമാറ്റാന്. അനന്ത കാരുണ്യവാനും സര്‍വശക്തനുമായവന് അതിനു കഴിയും.\nതീര്‍ച്ചയായും കഴിയും. പക്ഷേ, സ്വര്‍ഗപിതാവിന്റെ മാനവകുലത്തോടുള്ള സ്‌നേഹം ബോധ്യപ്പെടുത്താന് അതു മതിയാവില്ല. സ്വപുത്രനെ കുരുതി കഴിക്കാന് അയച്ചുപോലും നമ്മെ വീണ്ടെടുക്കുന്ന സ്‌നേഹം വെളിപ്പെടുത്താതെ പിതാവിന് മറ്റൊരു വഴിയില്ല. വേദന നിറഞ്ഞ പുറപ്പാടല്ലേ സ്‌നേഹം.\nദൈവപുത്രന് താഴേക്കിറങ്ങുന്നത് ദൈവം താന് ആരെന്നു വെളിപ്പെടുത്താനാണ്. മനുഷ്യവംശത്തെ ദത്തെടുത്ത്, തന്നിലേക്ക് ലയിപ്പിച്ച്, അവരോടു കൂടെയാണ് ക്രിസ്തു സ്വര്‍ഗത്തിലേക്ക് എടുക്കപ്പെടുന്നത്. ദൈവമഹത്വം അവന് വേണ്ടെന്നു വച്ചു. രോഗവും ഭോഗവും മൂലം ചെളിപിടിച്ച നമ്മുടെ പാദങ്ങള് പുണ്യത്തിന്റെ ആ വിശുദ്ധ കരങ്ങള്‍കൊണ്ട് കഴുകിത്തുടച്ചു. എന്തിനാണെന്നോ? ദൈവഭവനത്തിലെ വിരുന്നില് നമ്മെ പങ്കുകാരാക്കാന് (ബനഡിക്ട് പതിനാറാമന് പാപ്പ).\nസ്വാഭാവികമായും നിങ്ങള്‍ക്കു ചോദിക്കാം: ആദിമനുഷ്യന് പാപം ചെയ്തില്ലെങ്കില് പുത്രനെ പിതാവ് അയക്കുമായിരുന്നോ? തീര്‍ച്ചയായും അയക്കും. പുത്രനെ പിതാവ് അയക്കുന്നത് മനുഷ്യന്റെ പാപംകൊണ്ടു മാത്രമല്ല, അതിലുപരി അവിടുത്തെ സ്‌നേഹംകൊണ്ടാണ്. പാപമല്ല, സ്‌നേഹമാണ് പുത്രനെ മണ്ണിലേക്ക് പറഞ്ഞുവിട്ടത്.\nഅതല്ലെങ്കില് പാപത്തെ തടഞ്ഞുനിര്‍ത്താനാവാത്ത ദൈവത്തിന്റെ ബലഹീനതകൊണ്ടാണ് പുത്രനെ അയച്ചതെന്ന് മനുഷ്യന് ചിന്തിച്ചുപോവും. അതല്ല സത്യം. പാപത്തിന് തടഞ്ഞു പിടിക്കാനാവാത്തതാണ് ദൈവത്തിന്റെ സ്‌നേഹമെന്ന് നാമറിയണം. പാപം മാത്രമല്ല അവനെ ക്രൂശിലേറ്റിയത്, സ്‌നേഹമാണ്. സ്‌നേഹം സകലതും സഹിക്കുന്നു എന്ന് പൗലോസ് പറയുന്നത് കേള്‍ക്കുക (1 കോറി. 13:7).\nതേനീച്ചകള് മകനെ കുത്താന് വട്ടമിട്ട് പറക്കുമ്പോള് സ്വന്തം അപ്പന് കുഞ്ഞിനെ കെട്ടിപ്പിടിച്ച് നിലത്തു കിടന്നു. പറന്നെത്തിയ തേനീച്ചകളുടെ കുത്തൊക്കെ ആ അപ്പനേറ്റു. എന്നെ രക്ഷിക്കാന് എത്രമാത്രം കുത്താണ് അപ്പന് ഏറ്റതെന്നു മകന് വിങ്ങിപ്പറഞ്ഞപ്പോള് അപ്പന് പറഞ്ഞു, ഞാന് കുത്തേറ്റത് നിന്നെ രക്ഷിക്കാന് മാത്രമല്ല മോനെ നിന്നെ സ്‌നേഹിക്കാനാണ്.\nസ്‌നേഹിക്കുമ്പോള് ചില കുത്തുകള് ഏല്‍ക്കാതെ വഴിയില്ല. വേലക്കാരനെ വിട്ടും വേണമെങ്കില് നിന്നെ രക്ഷിക്കാമായിരുന്നു. അവനും നിന്നെ കെട്ടിപ്പിടിച്ച് നിലത്തു കിടന്നേനെ. പക്ഷേ അപ്പോള് അപ്പന്റെ സ്‌നേഹം നീ എങ്ങനെ അറിയും? സ്‌നേഹത്തിന്റെ പുറപ്പാടാണ് കാല്‍വരിയില് കുത്തേറ്റു കിടക്കുന്ന ക്രിസ്തു.\nപാപവും അതില്‍നിന്നുള്ള മോചനവും മാത്രം കേന്ദ്രീകരിച്ച ആത്മീയതയ്ക്ക് ഒരു മൈല്‍ദൂരം പോകാനേ കഴിയൂ.\nപത്തു കല്‍പനകളുടെ സാധാരണ നാട്ടുവഴി വിട്ട്, അതിനെ അധികദൂരം പിന്നിലാക്കി, സ്‌നേഹത്തിന്റെ കല്‍പനയുടെ ശ്രേഷ്ഠ വഴിയിലൂടെ മുന്നേറാന് നിര്‍ണായകമായ ചില ചുവടുകള് നാം വച്ചേ മതിയാകൂ. നിത്യജീവന്റെ ആദ്യപടി കയറാന് ഒരു മൈല്‍ദൂരത്തിന്റെ ആത്മീയത പോരേ എന്നു ചോദിച്ചേക്കാം. തീര്‍ച്ചയായും മതിയാകും. പക്ഷേ സ്‌നേഹത്തിന് അതു മതിയാകില്ല. നിന്റെ രക്ഷയ്ക്ക് മതിയായവ നിന്റെ സ്‌നേഹത്തിന് മതിയാവില്ല.\nപാപത്തില്‍നിന്നും പതുക്കെ പതുക്കെ മോചനം നേടുന്നയാള് സ്‌നേഹത്തെ ധ്യാനിച്ചില്ലെങ്കില് സ്‌നേഹമില്ലാത്ത നിയമാനുസൃതമാകും ആത്മീയത. അതൊരാളെ നല്ല ഫരിസേയനാക്കും, ക്രിസ്ത്യാനിയാക്കില്ല. സ്വര്‍ഗം കിട്ടാന് നടത്തുന്ന ചുവടുകള് മാത്രമല്ല ക്രിസ്തീയ ജീവിതം, സ്‌നേഹത്തിന്റെ ഉറവിടമായ ക്രിസ്തുവിനെ പുല്‍കലാണ് അത്.\nസ്‌നേഹിക്കുന്ന ഒരാള് ഭ്രാന്തനെപ്പോലെ ആ സ്‌നേഹം ജീവിക്കാനും പകര്‍ന്നു നല്‍കാനും ബഹുദൂരം യാത്ര ചെയ്യുമ്പോള് സ്വന്തം ആത്മരക്ഷ എന്ന ഒരൊറ്റ കയറില് കെട്ടിയിടുന്നവന്റെ ചക്രവാളം എത്രയോ ഹ്രസ്വമാകുന്നു എന്നു കാണുക. സ്‌നേഹത്തെ ധ്യാനിച്ചാല് മതിവരില്ല. പാപവും വിടുതലും മടുപ്പിക്കും.\nആ വാക്കുകള്‍പോലും കുറച്ചു കഴിയുമ്പോള് നമ്മില് ഈര്‍ഷ ജനിപ്പിക്കും. സ്‌നേഹമാകട്ടെ എന്നേക്കും നിലനില്‍ക്കും. അവസാനംവരെ സ്‌നേഹിച്ചു എന്ന വാക്കുകള് കാണുക. സ്‌നേഹത്തിന്റെ അവസാന പ്രവൃത്തി പൂര്‍ത്തിയാകുംവരെ സ്‌നേഹിച്ചു. അതാണ് കുരിശുമരണം.\nപ്രാര്‍ത്ഥന: സ്‌നേഹിച്ചു മതിയാകാതെ വന്നപ്പോള്, സ്വപുത്രനെപ്പോലും കുരിശുമരണത്തിലേക്ക് പറഞ്ഞുവിട്ട സ്വര്‍ഗപിതാവേ, ഇത്രകണ്ട് സ്‌നേഹിക്കാന് എന്തു നന്മയാണ് എന്നിലുള്ളത്? വിലമതിക്കാനാവാത്ത നിന്റെ സ്‌നേഹത്തിനു പകരമായി ഏതുവിധം ഞാന് ജീവിച്ചാല് മതിയാകും!


ഹോളിവുഡ് ലൊക്കേഷനിൽ നിന്നും മലയാളം മിനി മൂവി കിവുഡ : Deepika.com Nri News Australia &Oceania\nTuesday, June 5, 2018 1:41 AM IST\nബ്രിസ്ബേൻ: ഹോളിവുഡ് മൂവികളുടെ ഇഷ്ടലൊക്കേഷനായി മാറിയ ഓസ്ട്രേലിയയിലെ ഗോൾഡ് കോസ്റ്റിൽ നിന്നും ഒരു മലയാളം മിനി മൂവി. നവാഗതനായ ഡോ. വിജയ് മഹാദേവൻ കഥയും തിരക്കഥയും രചിച്ച് സംവിധാനം ചെയ്യുന്ന സിംപോളിക് ത്രില്ലർ ചിത്രം കിവുഡയുടെ പുതുമകൾ ഇതുകൊണ്ട് മാത്രം തീരുന്നില്ല. ഓസ്ട്രേലിയ ന്യൂസിലൻഡ് താരങ്ങൾക്കൊപ്പം ഒരു പോലീസ് ഓഫീസറും ചിത്രത്തിൽ വേഷമിടുന്നു.\nഗോൾഡ് കോസ്റ്റിനു പുറമെ ഇന്ത്യയിലും ദുബായിലുമായി ചിത്രീകരണം പൂർത്തിയാക്കിയ ചിത്രത്തിന്‍റെ ഛായാഗ്രഹണം, സൗണ്ട്, കളർ ഗ്രേഡിംഗ് തുടങ്ങിയവ നിർവഹിച്ച സാങ്കേതിക പ്രവർത്തകരിൽ ഭൂരിഭാഗവും യുകെ, ഓസ്ട്രേലിയ എന്നിവിടങ്ങളിൽ നിന്നുള്ളവരാണ്. ഇതുകൊണ്ടു തന്നെ വൻകിട ചിത്രങ്ങളുടെ ബജറ്റിലാണ് ചിത്രം പുറത്തിറങ്ങുക. ലോകത്തെ നടുക്കിയ കൂട്ടക്കുരുതി ആധാരമാക്കി രചിച്ച ചിത്രത്തിന്‍റെ പേരിലുമുണ്ട് പുതുമ. കാനഡയിൽ ബധിരൻ എന്ന് അർഥം വരുന്ന കിവുഡ എന്നാണ് പേരിട്ടിരിക്കുന്നത്.\nഓസ്ട്രേലിയയിലെ മെഡിക്കൽ സെപ്ഷലൈസ്ഡ് ഫെല്ലോഷിപ്പ് എക്സാമിൽ ടോപ്പ് സ്കോറിൽ അവാർഡ് നേടിയ ഏക മലയാളി എന്ന നിലയിൽ ശ്രദ്ധേയനാണ് ഡോ. വിജയ്. ഉസ്താദ് ഹോട്ടൽ, ബാംഗ്ലൂർ ഡെയ്സ് ഫെയിം പ്രവീണ് പ്രഭാകരാണ് എഡിറ്റിംഗ് നിർവഹിക്കുന്നത്.\nപ്രതിഭാധനരായ ഒരു സംഘം പ്രഫഷണലുകളുടെ കൂട്ടായ്മയിൽ രൂപം കൊണ്ട ചിത്രത്തിന് ഒന്നേകാൽ മണിക്കൂറോളം ദൈർഘ്യമുണ്ട്. ഓസ്ട്രേലിയൻ സ്കൂൾ ഓഫ് ഇന്ത്യൻ ആർട്സ് (ASIA) ഉം വണ് ഡ്രോപ് ക്രിയേഷനും ചേർന്നാണ് ചിത്രം നിർരിക്കുന്നത്. മലയാളത്തിനു പുറമെ തമിഴിലും ഇംഗ്ലീഷിലും ചിത്രം റിലീസ് ചെയ്യുമെന്ന് ഏഷ്യാ ഡയറക്ടർ ഡോ. അമീർ ഹംസ പറഞ്ഞു.\nറിപ്പോർട്ട്: തോമസ് ടി. ഓണാട്ട്


|13 Jun 2019 4:50 AM GMT\n1. റീറ്റെയ്ൽ നാണയപ്പെരുപ്പം7മാസത്തെ ഉയരത്തിൽ\nറീറ്റെയ്ൽ നാണയപ്പെരുപ്പം ഏഴു മാസത്തെ ഉയരത്തിൽ. ചില്ലറ വിലയെ അടിസ്ഥാനമാക്കിയുള്ള ഉപഭോക്തൃ വിലസൂചിക മേയ് മാസത്തിൽ 3.05 ശതമാനം ഉയർന്നു. ഭക്ഷ്യോത്പന്നങ്ങളുടെ, പ്രത്യേകിച്ചും പച്ചക്കറിയുടെ, വില ഉയർന്നതാണ് നാണയപ്പെരുപ്പം കൂടാൻ കാരണം. ഏപ്രിലിലെ പണപ്പെരുപ്പം 2.99 ശതമാനമായിരുന്നു.\n2. വ്യവസായികോല്പാദനം 3.4 ശതമാനം ഉയർന്നു\nരാജ്യത്തെ വ്യവസായികോല്പാദനം ഏപ്രിലിൽ 3.4 ശതമാനം ഉയർന്നു. ഇത് ആറു മാസത്തെ ഏറ്റവും ഉയർന്ന വളർച്ചാ നിരക്കാണ്. മാനുഫാക്ച്വറിംഗ് മേഖലയിൽ നേരിയ വളർച്ച പ്രകടമായി. മാർച്ചിൽ വ്യവസായികോല്പാദനം 0.1 ശതമാനം ഇടിവ് രേഖപ്പെടുത്തിയിരുന്നു.\n3. ആർബിഐയുടെ ഇൻഫോർമേഷൻ മാനേജ്‍മെന്റ് സംവിധാനം ടിസിഎസ് നടപ്പാക്കും\nആർബിഐയുടെ പുതിയ ഇൻഫോർമേഷൻ മാനേജ്‍മെന്റ് സംവിധാനം (CIMS) ടിസിഎസ് നടപ്പാക്കും. 310 കോടി രൂപയാണ് പ്രൊജക്ടിന്റെ ചെലവ്. കോടിക്കണക്കിന് ഡേറ്റ ശേഖരിക്കാനും അവ പരിശോധിക്കാനുമുള്ള സംവിധാനമാണ് CIMS. ഐബിഎം ഇന്ത്യ, എൽ & ടി, ഇൻഫോസിസ് എന്നിവരെ പിന്തള്ളിയാണ് ടിസിഎസ് പ്രൊജക്റ്റ് നേടിയത്.\n4. സെൽഫ്-ഡ്രൈവിംഗ് സ്റ്റാർട്ടപ്പിൽ നിക്ഷേപിച്ച് ഹ്യൂണ്ടായ്, കിയ കമ്പനികൾ\nസെൽഫ്-ഡ്രൈവിംഗ് സ്റ്റാർട്ടപ്പായ അറോറയിൽ നിക്ഷേപിക്കാൻ ഹ്യൂണ്ടായും കിയ മോട്ടോഴ്സും. ഡ്രൈവറില്ലാ കാറുകളിൽ ഗവേഷണം വ്യാപിക്കുകയാണ് ഇതിലൂടെ കമ്പനികൾ ലക്ഷ്യമിടുന്നത്. ഫിയറ്റുമായി അറോറയ്ക്ക് മുൻപേ പാർട്ണർഷിപ്പ് ഉണ്ട്.\n5. ജെറ്റിനെ ഡെയ്‌ലി ട്രേഡിങ്ങിൽ നിന്നൊഴിവാക്കാൻ എൻഎസ്ഇ\nജൂൺ 28 മുതൽ ജെറ്റ് എയർവേയ്‌സിനെ ഡെയ്‌ലി ട്രേഡിങ്ങിൽ നിന്നൊഴിവാക്കാൻ എൻഎസ്ഇ. വിപണിയിൽ നില നിൽക്കുന്ന അഭ്യൂഹങ്ങൾക്ക് കൃത്യമായി മറുപടി നല്കാൻ കമ്പനി തയ്യാറാകാത്തതിനാലാണ് നടപടി. ഒരു വർഷം കൊണ്ട് കമ്പനിയുടെ ഓഹരിവിലയിൽ 71 ശതമാനം ഇടിവാണുണ്ടായിരിക്കുന്നത്.\nbusiness news India inflation Jet Airways